title: ডুবোজাহাজ

text: ৩য় ও সর্বশেষ সংস্করণের সাডুবোজাহাজতে ৬টি দাঁড় ছিল এবং ১৬জন যাত্রী বহনে সক্ষম ছিল। এ মডেলটি রাজা ১ম জেমসের নির্দেশনায় তৈরী করা হয়েছিল এবং কয়েক হাজার লন্ডনবাসী এটি পরিদর্শন করেছিলেন। ডুবোজাহাজ তিন ঘন্টাব্যাপী পানিতে নিমজ্জিত থাকতে সক্ষম হয়েছিল। ওয়েস্টমিনিস্টার থেকে গ্রীনিচ পর্যন্ত আসা-যাওয়ায় সক্ষমতাসহ ১২ থেকে ১৫ ফুট (৪ থেকে ৫ মিটার) পানির নিচে অবস্থান করতে সক্ষম ছিল ডুবোজাহাজ। ড্রেবেল, রাজা জেমসকে এ ডুবোজাহাজ পরীক্ষামূলকভাবে চলাচলের জন্য অনুরোধ জানান। রাজা তাঁর অনুরোধে সম্মতি জানান। টেমসের পানির তলে ডুবোজাহাজ আরোহণের ফলে প্রথম ভ্রমণকারী রাজা হিসেবে ইতিহাসের পর্দায় নিজেকে সম্পৃক্ত করেন। পরবর্তীতে ডুবোজাহাজকে টেমস নদীতে অনেকবার পরীক্ষা-নিরীক্ষা চালানো হয়। কিন্তু নৌবাহিনীর কোন ব্যক্তির পক্ষ থেকেই পর্যাপ্ত মনোযোগ আকর্ষণে সক্ষম হয়নি এটি। বলাবাহুল্য যুদ্ধক্ষেত্রেও কখনো এর প্রচলন ঘটানো হয়নি।


title: ডুবোজাহাজ

text: ২০০২ সালে উইলিয়াম বোর্নের সূচিত ধারনা ও নকশাকে উপজীব্য করে দুইজন আরোহীর উপযোগী ডুবোজাহাজ তৈরী করা হয়। বিবিসি টেলিভিশন প্রোগ্রাম "বিল্ডিং দি ইম্পসিবল" শিরোনামের প্রামাণ্যচিত্রের জন্য মার্ক এডওয়ার্ডস এটি তৈরী করেছিলেন। পরবর্তীতে বার্কশায়ারের এটন এলাকায় অবস্থিত ডোর্নি হ্রদে এটি সফলভাবে চালনা করা হয়েছিল।


title: ডুবোজাহাজ

text: প্রথম আবিস্কৃত পানির অভ্যন্তরে চলাচলযোগ্য যানবাহন হিসেবে ডুবোজাহাজ আবিস্কৃত হবার অল্প কিছুদিন পরেই বিশেষজ্ঞরা এর সামরিক উপযোগিতা সমন্ধে অবগত হন। ডুবোজাহাজর কৌশলগত সুবিধাদি সম্পর্কে ইংল্যান্ডের চেস্টার এলাকার বিশপ জন উইলিকন্স ১৬৪৮ সালে "ম্যাথমেটিক্যাল ম্যাজিক" গ্রন্থে তুলে ধরেন -


title: মেয়র

text: মেয়র, পৃথিবীর অনেক দেশে মেয়র হল কোনো শহর বা কোনো প্রাদেশীক রাজধানীর সর্বোচ্চ পৌর সরকারের অফিসার। অনেক পৌরসভায় পরিচালনাতে একজন মেয়র থাকেন প্রধান কার্য নির্বাহক হিসেবে বা পৌরসভার অন্য কোনো অফিসিয়াল দায়িত্বে। বিশ্বজুড়ে, অনেক দেশে মেয়র বিভিন্ন ধরণের স্থানীয় আইন এবং নিজস্ব ক্ষমতা ও দায়িত্বের অধিকারী হয়ে থাকেন। ব্যতিক্রম বাদে অধিকাংশ ক্ষেত্রে একজন মেয়র নির্বাচিত হয়ে থাকেন।


title: মেয়র

text: ইংরেজি Mayor শব্দটি এসেছে ল্যাটিন শব্দ māior থেকে, যার অর্থ "মহান"।


title: সপ্তম শ্রেণীর মৌল

text: সপ্তম শ্রেণীর মৌল বলতে সেই সকল মৌলগুলোকে বুঝানো হয় যারা পর্যায় সারণির সপ্তম গ্রুপের অন্তর্গত। এই গ্রুপের মৌলগুলো হল ম্যাঙ্গানিজ, টেকনিসিয়াম, রিনিয়াম, বোহরিয়াম।


title: তাপ সঞ্চালন

text: তাপ সঞ্চালন হল তাপের স্থান পরিবর্তন, যা সর্বদা উচ্চ তাপমাত্রা বিশিষ্ট স্থান থেকে নিম্ন তাপমাত্রা বিশিষ্ট স্থানে প্রবাহিত হয়।


title: তাপ সঞ্চালন

text:
তাপ তিনটি পদ্ধতিতে এক স্থান থেকে অন্য স্থানে সঞ্চালিত হতে পারে। যথা:
যে পদ্ধতিতে পদার্থের অণুগুলো তাদের নিজস্ব স্থান পরিবর্তন না করে শুধু স্পন্দনের মাধ্যমে এক অণু তার পার্শ্ববর্তী অণুকে তাপ প্রদান করে পদার্থের উষ্ণতর অংশ থেকে শীতলতর অংশে তাপ সঞ্চালিত করে সেই পদ্ধতিকে পরিবহণ বলে।
তাপ পরিবহণের জন্য জড় মাধ্যমের প্রয়োজন। এ পদ্ধতিতে পদার্থের উষ্ণতর অণুগুলো তাপ গ্রহণ করে নিজের অবস্থানে থেকে স্পন্দিত হতে থাকে। এ স্পন্দনের মাধ্যমে উত্তপ্ত অণুগুলো পার্শ্ববর্তী শীতল অণুগুলোকে তাপ প্রদান করে, সেগুলো উত্তপ্ত হয়ে আবার তাদের পার্শ্ববর্তী অণুগুলোতে তাপ সঞ্চালিত করে। যে মাধ্যমের অণুগুলো যত বেশি সুদৃঢ় সেখানে পরিবহণ তত বেশি হয়ে থাকে। কঠিন পদার্থের মধ্যদিয়ে তাপের পরিবহন সবচেয়ে বেশি হয়, তরলে তার চেয়ে কম, বায়বীয় পদার্থে অত্যন্ত কম এবং শূণ্যস্থানে কোন পরিবহন হয় না।
যেমন- একটি ধাতব দণ্ডের এক প্রান্ত আগুনে অন্য প্রান্ত হাতে ধরে রাখলে কিছুকক্ষণ পরেই হাতে বেশ গরম বোধ হয়। দণ্ডের যে প্রান্ত আগুনের মধ্যে আছে সেই অংশের অণুগুলো আগুন থেকে তাপ গ্রহণ করে নিজের অবস্থানে থেকে স্পন্দিত হতে থাকে। এই স্পন্দনের মাধ্যমে উত্তপ্ত অণুগুলো পার্শ্ববর্তী শীতল অণুগুলোকে তাপ প্রদান করে। সেগুলো উত্তপ্ত হয়ে আবার তাদের পার্শ্ববর্তী অণুগুলোতে তাপ সঞ্চালিত করে। এভাবে তাপ দণ্ডের উষ্ণতর অংশ থেকে শীতলতর অংশে সঞ্চালিত হওয়ার পদ্ধতিই পরিবহণ।


title: তাপ সঞ্চালন

text:
যে পদ্ধতিতে তাপ কোন পদার্থের অণুগুলোর চলাচল দ্বারা উষ্ণতর অংশ থেকে শীতলতর অংশে সঞ্চালিত হয় তাকে পরিচলণ বলে।
এ পদ্ধতিতে তাপ সঞ্চালনের জন্য জড় মাধ্যম আবশ্যকীয়। বিশেষত তরল ও বায়বীয় পদার্থগুলোতে এ পদ্ধতিতে তাপ সঞ্চালিত হয়। তাপ গ্রহণ করে পদার্থের উষ্ণতর অংশের অণুগুলো শীতলতর অংশের দিকে প্রবাহিত হয়, এভাবে অন্য অণুগুলো স্থান পরিবর্তনের মাধ্যমে নিজ গতির সাহায্যে তাপ সঞ্চালিত করে। প্রকৃতপক্ষে, কঠিন পদার্থগুলোর আন্ত-আণবিক শক্তি প্রবল হওয়ায় এরা স্থান পরিবর্তন করতে পারে না, তাই কঠিন পদার্থের মধ্য দিয়ে তাপের পরিচলন পদ্ধতি সম্ভব নয়।


title: তাপ সঞ্চালন

text: যে পদ্ধতিতে তাপ জড় মাধ্যমের সাহায্য ছাড়াই তাড়িতচৌম্বক তরঙ্গের আকারে উষ্ণ বস্তু থেকে শীতল বস্তুতে সঞ্চালিত হয় তাকে বিকিরণ বলে। আলো যেমন তাড়িতচৌম্বক তরঙ্গের আকারে এক স্থান থেকে অন্য স্থানে যায় বিকিরণ পদ্ধতিতেও অনেকটা একইভাবে তাপ সঞ্চালিত হয়। এ পদ্ধতিতে তাপ সঞ্চালিত হতে কোন প্রকারের জড় মাধ্যম যেমন- কঠিন, তরল, বায়বীয় ইত্যাদি মাধ্যমের প্রয়োজন হয় না। বিভিন্ন ধরনের স্বচ্ছ পদার্থ যেমন- কাচ, কোয়ার্টজ ইত্যাদির মধ্য দিয়েও তাপের বিকিরণ হতে পারে। তবে অস্বচ্ছ পদার্থের মধ্য দিয়ে তাপের বিকিরণ হয় না যেমন- কাঠ, পাথর ইত্যাদি। আবার কিছু তরলের মধ্য দিয়েও বিকিরণ সম্ভব যেমন- কার্বন সালফাইড। জলের মধ্যদিয়ে আংশিক বিকিরণ ঘটলেও সাধারণত তরলের মধ্য দিয়ে বিকিরণ সম্ভব হয় না। উদাহরণ স্বরুপ- সূর্য থেকে পৃথিবীতে বিকিরণ পদ্ধতিতে তাপ সঞ্চালিত হয়ে আসে।


title: নুরুল ইসলাম

text: জাতীয় অধ্যাপক ডা. নুরুল ইসলাম (১ এপ্রিল ১৯২৮ - ২৪ জানুয়ারি ২০১৩) হলেন বাংলাদেশের একজন প্রথিতযশা চিকিৎসক যিনি চিকিৎসাশাস্ত্র ও অধ্যাপনা জন্য বিশেষ খ্যাতিমান ছিলেন। তিনি বাংলাদেশ সরকার কর্তৃক দেশের জাতীয় অধ্যাপক নির্বাচিত হয়েছিলেন। তিনি বাংলাদেশের রাষ্ট্রপতি বঙ্গবন্ধু শেখ মুজিবুর রহমানের ব্যক্তিগত চিকিৎসক হিসাবে দায়িত্ব পালন করেছেন। ১৯৯৭ খ্রিস্টাব্দে তাঁকে স্বাধীনতা দিবস পুরস্কার প্রদান করা হয়।


title: নুরুল ইসলাম

text: ডা. নুরুল ইসলামের জন্ম ১৯২৮ সালের ১ এপ্রিল চট্টগ্রাম জেলার চন্দনাইশ থানার মোহাস্মদপুর গ্রামে। তাঁর পিতার নাম সৈয়দুর রহমান মায়ের নাম গুলমেহের। তিন ভাই ও পাঁচ বোনের মধ্যে তিনি ছিলেন সবার ছোট৷ গাছবাড়িয়া উচ্চ বিদ্যালয় থেকে তিনি ১৯৪৩ সালে এসএসসি পরীক্ষা দেন৷ এমবিবিএস পরীক্ষা দেন ১৯৫০ সালে৷


title: নুরুল ইসলাম

text: ডা. নুরুল ইসলাম ১৯৬২ সালের ২৬ ডিসেম্বর ঢাকা শিক্ষা সম্প্রসারণ কেন্দ্রের শিক্ষক আনোয়ারার সঙ্গে বিবাহ বন্ধনে আবদ্ধ হন। এ দম্পতির বড় মেয়ে নূর-এ-জান্নাত আয়েশা ইসলাম দীনা, ও ছোট মেয়ে নিনা ইসলাম, ছেলে আহমেদ ইফতেখারুল ইসলাম বর্তমানে সাফল্যের সাথে কাজ করছেন।


title: নুরুল ইসলাম

text: নুরুল ইসলাম পিএসসির ইন্টারভিউ দিয়ে ১৯৫২ সালে মেধা তালিকার শীর্ষে থেকে ঢাকা মেডিকেল কলেজের বক্ষব্যাধি বিভাগের আউটডোরে নিয়োগ পান৷ ১৯৫৪ সালের পয়লা এপ্রিল লন্ডনের হুইটিংটন হাসপাতালে এমআরসিপি কোর্স শুরু হয়৷ মেডিসিনে প্রশিক্ষণ পাওয়ার পর ১৯৫৫ সালের জানুয়ারি মাসে ওয়েলস বিশ্ববিদ্যালয়ে টিডিডি কোর্সে যোগদান করেন ও সে বছর জুনে পরীক্ষা দেন৷ ১৯৫৬ সালের মার্চ মাসে তিনি দেশে ফিরে আসেন৷ ঢাকা মেডিকেল কলেজের বহির্বিভাগে সুপি ডিউটিতে পোস্টিং করা হলো৷ ছয়মাস এভাবে কাজ করার পর মিটফোর্ড মেডিকেল স্কুলে মেডিসিনের লেকচারার হিসেবে তিনি নিযুক্ত হন৷ একই সাথে টিবি ওয়ার্ডের দায়িত্বও পালন করেন তিনি। ১৯৫৮ সালে তিনি ঢাকা মেডিকেল কলেজে সহযোগী অধ্যাপক হিসেবে নিয়োগ পান৷ ১৯৬২ সালে তিনি চট্টগ্রাম মেডিকেল কলেজে নিয়োগ পান। চিকিত্‍সা বিজ্ঞানে তত্‍কালীন পূর্ব পাকিস্তান থেকে তিনি সর্বপ্রথম 'নাফিল্ড স্কলারশিপ' পাওয়ার সৌভাগ্য লাভ করেন ১৯৬৩ সালে৷ ভিজিটিং অধ্যাপক হিসেবে বিলাতে কাজ করে ১৯৬৪ সালের মাঝামাঝি দেশে ফিরে আসেন৷ চাকরি জীবনের অল্প সময় (দুবছর) নিজ জেলা চট্টগ্রামে অবস্থান করলেও সেখানকার স্মৃতি তাঁর কাছে মধুময় ও অম্লান রয়েছে৷ ১৯৬৫ সালে পোস্ট গ্রাজুয়েট চিকিত্‍সা মহাবিদ্যালয়ে যুগ্ম পরিচালক হিসেবে নিয়োগ পান৷ ১৯৮৭ সালে পোস্ট গ্রাজুয়েট ইনস্টিটিউটের পরিচালক হিসেবে অবসর গ্রহণ করেন৷ দীর্ঘ তেইশ বছর ধরে তিনি প্রতিষ্ঠানটিকে নিজের মেধা, শ্রম ও মনন দিয়ে এমনভাবে গড়ে তোলেন যে এটি জাতীয় এবং আন্তর্জাতিক পর্যায়ে বিশেষ অবদানের জন্য প্রশংসিত হয়েছে।


title: রাসায়নিক মৌলের তথ্যসূত্র

text: মৌলসমূহের বৈশিষ্টের সাথে সম্পর্কিত বিভিন্ন মান একত্রে তথ্যপাতায় সংকলন করা হয়েছে। তথ্যছকে কোনো ধরনের পরিবর্তন বা অসামঙ্জস্যতার ক্ষেত্রে এই পাতাগুলোর উপর ভিত্তি করে সিদ্ধান্ত নেয়া যাবে।


title: মাত্রা সমীকরণ

text: মাত্রা সমীকরণ হলো এমন গাণিতিক সমীকরণ, যার সহায়তায় কোনো গাণিতিক রাশির মাত্রা প্রকাশ করা যায়। রাশির প্রেক্ষিতে মাত্রা সমীকরণ এরকম হতে পারে:


title: কাস্তেল গান্দোলফো

text: কাস্তেল গান্দোলফো (ইতালীয় ভাষায়: Castel Gandolfo) ইতালির লাৎজিও প্রদেশের একটি ছোট শহর যা রাজধানী রোম থেকে প্রায় ১৫ মাইল দক্ষিণ-পূর্বে অবস্থিত। স্থানীয় কাস্তেল্লি রোমানি উপভাষায় একে শুধু কাস্তেল্লো নামে ডাকা হয়। শহরটির অবস্থান আলবান পর্বতমালায় এবং এখান থেকে আলবানো হ্রদ দেখা যায়। উল্লেখ্য আলবানো হ্রদ আলবান পর্বতমালার কাভো পাহাড়ের পাদদেশে অবস্থিত একটি আগ্নেয় সংঘর্ষ হ্রদ। শহরটি পোপের গ্রীষ্মকালীন বাসস্থান হিসেবে সুপরিচিত। এর জনসংখ্যা আনুমানিক ৮৮৩৪। এক সময় এটি ভোটের মাধ্যমে ইতালির সবচেয়ে সুন্দর শহরগুলোর একটি হিসেবে নির্বাচিত হয়েছিল।


title: কাস্তেল গান্দোলফো

text: শহরের আবাসিক এলাকার অনেকাংশই আলবানো হ্রদের কূল ঘেঁষে গড়ে উঠেছে। এর মধ্যে রয়েছে অষ্টাদশ শতকে নির্মীত অনেক গ্রীষ্মকালীন বাসস্থান এবং বিলাসবহুল কুটির। রোম অলিম্পিকের সময় নৌকা বাইচ প্রতিযোগিতাটি যেখান থেকে নিয়ন্ত্রণ করা হয়েছিল সেই স্তাদিও ওলিম্পিকো এখনও এই শহরে সংরক্ষিত আছে।


title: কাস্তেল গান্দোলফো

text: এছাড়া এখানে বেশ কিছু প্রত্নতাত্ত্বিক নিদর্শন রয়েছে। যেমন, অনেক আগে আলবানো হ্রদের পাশে নির্মীত একটি জল-প্রবেশমুখ, এটি দিয়ে হ্রদের পানির উচ্চতা নিয়ন্ত্রণ করা হয় এবং আশপাশের কৃষি জমিতে সেচের পানি সরবরাহ করা হয়। একে জল-প্রকৌশলের গুরুত্বপূর্ণ একটি নিদর্শন হিসেবে গণ্য করা হয়। কাস্তেল গান্দোলফোতে আরও রয়েছে দোমিশিয়ানের বাড়ির ধ্বংসাবশেষ। কাস্তেল্লি রোমানির স্থানীয় উদ্যানের অংশ হিসেবেই এই শহরকে গণ্য করা হয়। এছাড়া অনেক শৈল্পিক গুরুত্বও আছে শহরটির। যেমন, ভিল্লানোভার সাধু টোমাসের গির্জা যার নকশা করেছিলেন প্রখ্যাত ইতালীয় ভাস্কর জান লোরেনৎসো বের্নিনি।


title: গয়াল

text: গয়াল (বৈজ্ঞানিক নাম: "Bos frontalis") বন্য গরুর একটি প্রজাতি। ভারতে এরা মিথুন নামে পরিচিত। এরা চিটাগাং বাইসন নামেও পরিচিত।


title: গয়াল

text: বাংলাদেশের ১৯৭৪ সালের বন্যপ্রাণী (সংরক্ষণ) (সংশোধিত) আইনে এ প্রজাতিটি সংরক্ষিত।


title: গয়াল

text: গয়াল বন্যগরুর একটি প্রজাতি কি না, এ নিয়ে বিজ্ঞানীদের মধ্যে যথেষ্ট মতভেদ রয়েছে। অনেকেই মনে করেন, এরা কোনো বিলুপ্ত প্রজাতির বন্যগরুর পোষা বংশধর বা পার্বত্য চট্টগ্রামের আদিবাসীদের পোষা গরু ও গৌরের সংমিশ্রণে সৃষ্ট সংকর গরু। যারা প্রজাতি হিসেবে গণ্য করেন, তাঁরা গয়ালের বৈজ্ঞানিক নাম "Bos frontalis" বলে উল্লেখ করেছেন।


title: গয়াল

text: তবে গৃহপালিত গরু, বুনো মহিষ ও বিশেষত গৌরের সাথে গয়ালের লক্ষণীয় তফাৎ রয়েছে। গৌরের দুই শিঙের মধ্যে ঢিবির মতো আছে, যা গয়ালের নেই। গৌরের শিং অপেক্ষাকৃত ছোট এবং ওপরের দিকে ভেতরমুখী বাঁকানো। গয়ালের শিং দুই পাশে ছড়ানো, সামান্য ভেতরমুখী বাঁকানো। শিঙের গোড়া অত্যন্ত মোটা। গয়াল পোষ মানলেও গৌর পোষ মানে না।


title: গয়াল

text:
গয়াল প্রায় আমাদের গৃহপালিত প্রাণী গরুর মতোই দেখতে। এ জন্য এদের বনগরু বলা হয়। বিরাট আকৃতির এই প্রাণীটির ওজন ৪০০ থেকে ৮০০ কেজি পর্যন্ত হয়ে থাকে । উচ্চতা দুই-তিন মিটার। গায়ের রং কালো। অপ্রাপ্তবয়স্ক গয়ালের রং সামান্য বাদামি। পূর্ণবয়স্ক ও মাদি গয়ালের রং সামান্য লালচে হয়ে থাকে। এদের হাঁটুর নিচ থেকে ক্ষুর পর্যন্ত সাদা লোমে আবৃত। মনে হয়, সাদা মোজা পরানো। গয়ালের মাথার ওপরের কিছু অংশ এবং কপালেও রয়েছে সাদা লোম। এদের কপালের দুই পাশে দুটি বিশাল শিং থাকে। গরুর কাঁধে সাধারণত একখণ্ড উঁচু মাংসপিণ্ড থাকে যাকে কুঁজ বলে। গয়ালের সেই মাংসপিণ্ড এত বড় যে তার অবস্থান কাঁধ থেকে পিঠের মাঝামাঝি পর্যন্ত বিস্তৃত।
বুনো গয়াল দলবদ্ধভাবে বাস করে। দলের নেতৃত্বে থাকে একটি বড় ও শক্তিশালী ষাঁড়। সাধারণত, ১০-১১ মাস গর্ভধারণের পর স্ত্রী গয়াল একটি বাচ্চার জন্ম দেয়। গয়াল বাঁচে ১৫-১৬ বছর।


title: গয়াল

text: এরা তৃণভোজী। এরা সাধারণত হাতির সহবাসী। গহিন বনের যেখানে ছোট ছোট ঝোপের কচিপাতা ও ডালপালা আছে তেমন জায়গা গয়ালের বেশ পছন্দ। শক্ত ও কর্কশ ঘাস খাওয়ায় এদের দাঁত দ্রুত ক্ষয় হয়। এই ক্ষয় পূরণে এদের ক্ষার ও লবণযুক্ত মাটি খেতে হয়। অবশ্য অন্ত্রের পোকা কমানোর জন্যও এরা লবণ খায়। গয়ালের এই অভ্যাসের জন্য পার্বত্য চট্টগ্রামে লবণের টোপ ফেলে গয়াল ধরা হয়।


title: গয়াল

text:
বাংলাদেশ, ভারত, ভূটান, মিয়ানমার, মালয়েশিয়া ও চীনে গয়াল দেখতে পাওয়া যায়। চীনের ইউনান প্রদেশের দুলং ও নিজিয়াঙ নদীর উপত্যকা ও সংলগ্ন পাহাড়ী এলাকায় গয়াল দেখা যায়। সেখানে এরা দুলং গরু নামে পরিচিত।
বাংলাদেশে পার্বত্য চট্টগ্রামের পাবলাখালী, সাজেক ভ্যালি ও মিয়ানমারের সীমান্তসংলগ্ন পাহাড়ি বনে গয়ালের বিচরণ রয়েছে। বান্দরবানের নাইক্ষ্যংছড়িতে গয়ালের কৃত্রিম প্রজনন কেন্দ্র স্থাপিত হলেও অব্যবস্থাপনা এবং পৃষ্ঠপোষকতা, কর্মচারী সংকট ও প্রয়োজনীয় অর্থ বরাদ্দের অভাবে প্রকল্পটি প্রায় মুখ থুবড়ে পড়েছে। ডুলাহাজারা সাফারি পার্কে সফলভাবে গয়ালের কৃত্রিম প্রজনন করা হয়েছিল। কিন্তু বর্তমানে এখানে পূর্ণবয়স্ক তিনটি পুরুষ গয়াল ও একটি স্ত্রী গয়াল রয়েছে। অতিরিক্ত মেদ এবং বয়সের কারণে এরা মিলিত হতে আগ্রহী নয়। ফলে এখানেও প্রজাতিটি বিলুপ্ত হতে চলেছে।


title: মৌলিক পদার্থের তালিকা

text: এ পর্যন্ত আবিষ্কৃত ১১৮টি মৌলিক পদার্থের তালিকা


title: এএলএস টেস্ট

text: এএলএস টেস্ট একটি ইমুউনলজিকেল টেস্ট যা দ্বারা যক্ষা, কলেরা, টাইফয়েড ইত্যাদি রোগ শনাক্ত করা হয়. সম্প্রতি, এই এএলএস টেস্ট বিজ্ঞানের মাতার নতুন দিগন্ত এনেছে ্যা দ্বারা খুব দ্রুত যক্ষ্মা রোগ শনাক্ত করা হচ্ছে। এই টেস্ট এর মূলনীতি হল, একটিভ যক্ষার সময় রক্তে প্লাজমা বি সেল থেকে যক্ষা জিবানুর জন্য নিদির্ষ্ট এন্টিবডি তৈরী হয় যা সুপ্ত যক্ষার ক্ষেত্রে তৈরী হয়না।


title: এএলএস টেস্ট

text: প্রথমে রক্ত থেকে ফাইকলের মাধ্যমে পিবিএমসই বা লিম্ফোসাইট আলাদা করে ২৪ ওয়েল এর কালছার প্লেটে ৪৮ ঘন্টার জন্য লিম্ফোসাইট মিডিয়া দিয়ে কালচার করা হয় যা ৩৭সে তাপমাত্রায় ও ৫% CO2 এ রাখা হয়ে থাকে। তারপর, ৪৮ ঘন্টা পরে কালচার সুপারন্যাটান্ট সংরহ করে BCG বা PPD এর বিপরীতে ELISA করা হয়। ELISA এর ফলাফল দেখেই বুঝা যায় যক্ষা আছে নাকি নাই ।


title: এএলএস টেস্ট

text: যিনি icddr,b ICDDR,B তে সিনিওর সায়েনটিস্ট হিসেবে কর্মরত আছেন।.এই পদ্ধতি প্রয়োগ করা যাবে না যদি Mantoux পরীক্ষা (যক্ষ্মাজীবাণু হইতে গৃহীত পদার্থ চামড়ার পরীক্ষা) গত ৩০ দিনের মধ্যে করা হয়েছে, কারণ এতে সঠিক রেজাল্ট আসবেনা। এই পরীক্ষাটি অন্যান্য পরীক্ষার থেকে পরিপূরক পরীক্ষা হিসাবে ব্যবহৃত হয়, যেমন, বুকের এক্সরে, ESR, CRP, সক্রিয় টিবির ইতিহাস, প্রচলিত এন্টিবায়োটিক চিকিত্ব্যর্থতার সঙ্গে যোগাযোগের ইতিহাস; বিরোধী টিবি থেরাপি যদি শুধুমাত্র ALS পরীক্ষা ইতিবাচক দেওয়া থাকে না


এএলএস টেস্ট


title: লিয়ার লেভিন

text: লিয়ার লেভিন একজন মাকির্ন চলচ্চিত্র পরিচালক ও আলোকচিত্র শিল্পী এবং মার্কিন টিভি সাংবাদিক। তিনি ১৯৭০ খ্রিস্টাব্দে প্রলয়ঙ্করী ঘূর্ণিঝড়ের পর তৎকালীন পূর্ব পাকিস্তান তথা বর্তমান বাংলাদেশে ছুটে এসেছিলেন। তখন তিনি ঘূর্ণি-উপদ্রুত মানুষকে নিয়ে একটি তথ্যচিত্র তৈরি করেন যা দুর্গতদের সাহায্যে তহবিল সংগ্রহে বিশেষ ভূমিকা রেখেছিল। । এরপর ১৯৭১ খ্রিস্টাব্দে এদেশের মানুষের ওপর পাকিস্তানী সামরিক বাহিনীর অত্যাচার নির্যাতনের বার্তায় ব্যথিত হয়ে পুনরায় বাংলাদেশে আসেন। মাতৃভূমি থেকে বিতাড়িত এবং ভারতে আশ্রয় গ্রহণকারী লাখ লাখ শরণার্থীর দুঃখ-দুর্দশা নিয়ে তিনি প্রামাণ্যচিত্র তৈরির সিদ্ধান্ত নেন। লিয়ার লেভিন প্রায় ছয় সপ্তাহ পশ্চিম বাংলায় থেকে বিভিন্ন শরণার্থী শিবির ও যুদ্ধফ্রন্টের ছবি তোলেন। পরে ২২ ঘণ্টার ফুটেজ নিয়ে তিনি ‘জয় বাংলা’ নামে ৭২ মিনিটের একটি প্রামাণ্যচিত্র নির্মাণ করেন। কিন্তু কোনো স্পন্সর না পাওয়ায় ছবিটি পরিত্যক্ত হয়। দুই দশকের বেশি সময়ের পর বাংলাদেশের চলচ্চিত্র নির্মাতা তারেক মাসুদ ও তাঁর স্ত্রী ক্যাথরিন মাসুদ লিয়ার লেভিনের সঙ্গে যোগাযোগ করে তাঁর তোলা ফুটেজগুলো সংগ্রহ করেন। তাঁরা লিয়ার লেভিনের ফুটেজকে নবরূপায়ণ দেন ‘মুক্তির গান’ ছবিতে। লেভিনের এই প্রয়াসে বাংলাদেশের মুক্তিসংগ্রামের তাৎপর্যপূর্ণ দিক দালিলিকভাবে ফুটে ওঠেছে।


title: লিয়ার লেভিন

text:
বাংলাদেশকে নিয়ে চলচ্চিত্র নির্মাণের আগ্রহ সম্পর্কে ভয়েস অফ আমেরিকা-র এক সাক্ষাৎকারে লিয়ার লেভিন বলেন-
""১৯৭০ সালের সাইক্লোনকে কেন্দ্র করে আমি যে তথ্যচিত্রটি তৈরি করি, তার মাধ্যমে ঘুর্ণিঝড়ে দুর্গত লোকজনের সাহায্যের জন্যে চাঁদা তোলা হয়। আমার স্ত্রীও এতে যুক্ত ছিলেন।" "


title: লিয়ার লেভিন

text: ১৯৭১ এ তিনি একটি ছবি তৈরির পরিকল্পনা করেন, উদ্দেশ্য ছিল যারা তৎকালীন পশ্চিম পাকিস্তানিদের বর্বরতার শিকার হয়েছে , তাদের সাহায্য করা। বিশেষত শরণার্থীদের সাহায্যে অর্থ সংগ্রহ করা। তিনি তখন তার কোম্পানি বন্ধ করে কিছু অর্থ নিয়ে বেরিয়ে পড়লেন। লিয়ার লেভিন প্রায় ছয় সপ্তাহ পশ্চিম বাংলায় থেকে বিভিন্ন শরণার্থী শিবির ও যুদ্ধফ্রন্টের ছবি তোলেন।


title: লিয়ার লেভিন

text: দীর্ঘ দুই দশকের বেশি সময়ের পর বাংলাদেশের চলচ্চিত্র নির্মাতা তারেক মাসুদ ও তাঁর স্ত্রী ক্যাথরিন মাসুদ লিয়ার লেভিনের সঙ্গে যোগাযোগ করে তাঁর তোলা ফুটেজগুলো সংগ্রহ করেন। যেগুলো পরবর্তীতে বাংলাদেশের মুক্তিযুদ্ধ ভিত্তিক ছবি নির্মাণে এক নতুন অধ্যায় তৈরি করে।


title: লিয়ার লেভিন

text: তারেক মাসুদের সঙ্গে তাঁর প্রথম সাক্ষাৎ প্রসঙ্গে লিয়ার লেভিন বলছেন, ""মুক্তিযুদ্ধের সময়ে মুক্তি সংগ্রামী শিল্পী সংস্থা এর প্রধান ছিলেন মাহমুদুর রহমান বেণু। যিনি ঐ সময়ে আমার ধারণ করা চিত্রের মূল ব্যক্তি ছিলেন। তিনি আবার তারেক মাসুদের চাচাতো ভাই। তাঁর এবং অন্যান্যদের মাধ্যমেই তারেক তাকে নিউ ইয়র্কে খুজে বের করেন এবং ঐ ফুটেজগুলো চান।""


title: লিয়ার লেভিন

text: ১৬ মি মি এ তোলা এই ছবিটি বস্তুত সুপার সিক্সিটিন পর্যায়ের এবং এর প্রাযৌক্তিক মান ছিল ব্যতিক্রম ধর্মী। তাই এর মান রক্ষা করা এবং ছবিটি যে লিয়ার লেভিনই তুলেছেন সেটা নিশ্চিত করতে তারেক মাসুদকে তিনি বিশেষভাবে বলেন। তবে এর বিনিময়ে তিনি কিছুই চাননি।


title: লিয়ার লেভিন

text: লেভিনের বানানো ৭২ মিনিটের 'জয় বাংলা' মুক্তির মুখ না দেখলেও তারেক মাসুদের হাতে সম্পাদিত হয়ে তা মুক্তির গান শিরোনামে আত্মপ্রকাশ করে ।


title: লিয়ার লেভিন

text: তারেক মাসুদ চলচিত্র যাত্রা নামক নিবন্ধ সংকলনে লিয়ার লেভিন-আমাদের মুক্তির সারথি শিরোনামে একটি প্রবন্ধ লিখেছিলেন। সেখানে তিনি উল্লেখ করেন - " "শুধু লিয়ার লেভিনের ফুটেজ নয়, মুক্তির গান এর জন্য আমরা যুক্তরাষ্ট্র , কানাডা ,ইংল্যান্ড , ফ্রান্স , ভারত সহ বিভিন্ন দেশ থেকে প্রচুর ফুটেজ সংগ্রহ করেছি । তবে সেগুলো দেখে মনে হয়েছে , লিয়ারের কাজের সামনে লাখো ঘণ্টার ফুটেজও কিছুনা। তাঁর ফুটেজ ও সহযোগিতায় ' 'মুক্তির গান' এর অস্থিমজ্জা দাঁড়িয়েছে।" "


title: লিয়ার লেভিন

text: ২০১৩ সালের ২৭ মার্চ বাংলাদেশ সরকার মুক্তিযুদ্ধের এই মহান বন্ধুকে ঢাকায় অবস্থিত বঙ্গবন্ধু আন্তর্জাতিক সম্মেলন কেন্দ্রে সম্মাননা প্রদান করেন।


title: বাংলাদেশের টেলিভিশন কেন্দ্রের তালিকা

text: সর্ব প্রথম বাংলাদেশে রাষ্ট্রীয় মালিকানাধীন টেলিভিশন বিটিভি সম্প্রচার করে ১৯৬৪ সালে। তখন থেকে অগ্রাভিমুখী বিটিভির ভার্চুয়াল একাকিত্ব ছিল ১৯৯০ সালের শেষ পর্যন্ত। সে সময় থেকে অনেক ষ্টেশন এসেছে। অনেক ষ্টেশন অবশ্য প্রক্রিয়া চলাকালীনই বন্ধ হয়ে গেছে।


title: বাংলাদেশের টেলিভিশন কেন্দ্রের তালিকা

text: টেরিস্ট্রিয়াল নেটওয়ার্ক


title: নোবেল পুরস্কার বিজয়ী মুসলমানদের তালিকা

text: নোবেল পুরস্কার হল একটি আন্তর্জাতিক বার্ষিক পুরস্কার। ১৯০১ সালে প্রথম এই পুরস্কার পদার্থবিদ্যা, রসায়নবিদ্যা, শরীরবিদ্যা ও চিকিৎসা, সাহিত্য এবং শান্তিতে প্রদান করা হয়। পরবর্তীতে, ১৯৬৯ সালে অর্থনীতিতেও এই নোবেল পুরস্কার প্রদান করা হয়। ২০১৭ সাল পর্যন্ত, বার জন মুসলমানকে এই নোবেল পুরস্কার প্রদান করা হয়েছে এবং এদের অর্ধেকই ২১শ শতাব্দীতে পেয়েছে। এই দশ জনের মধ্যে ছয় জনকে শান্তির জন্য নোবেল পুরস্কার প্রদান করা হয়।


title: ইউজিন পল উইগনার

text: ইউজিন পল উইগনার একজন হাঙ্গেরিয়ান আমেরিকান তাত্ত্বিক পদার্থবিজ্ঞানী ও গণিতবিদ। তিনি ১৯৬৩ সালে অপর দুজন বিজ্ঞানী মারিয়া গ্যোপের্ট-মায়ার এবং ইয়োহানেস হ্যান্স ডানিয়েল ইয়েনসেনের সাথে যৌথভাবে পদার্থবিজ্ঞানে নোবেল পুরস্কার লাভ করেন।


title: ইউজিন পল উইগনার

text: উইগনার বুদাপেস্টের একটি মধ্যবিত্ত ইহুদি পরিবারে জন্মগ্রহণ করেন।


title: ইউজিন পল উইগনার

text: ফেলো অব দ্য রয়েল সোসাইটি


title: চার্লস বাখমান

text: চার্লস উইলিয়াম বাখমান (১১ ডিসেম্বর, ১৯২৪ - ১৩ জুলাই, ২০১৭) একজন মার্কিন কম্পিউটার বিজ্ঞানী।


title: চার্লস বাখমান

text: বাখমান ১৯২৪ সালে কানসাসের ম্যানহাটনে জন্মগ্রহণ করেন। ১৯৪৮ সালে তিনি মিশিগান স্টেট কলেজ থেকে যন্ত্র প্রকৌশলে ব্যাচেলর ডিগ্রি লাভ করেন। তিনি ১৯৫০ সালে পেন্সিলভানিয়া বিশ্ববিদ্যালয় থেকে যন্ত্র প্রকৌশলে মাস্টার ডিগ্রি অর্জন করেন। ১৯৬০ সালে তিনি জেনারেল ইলেক্ট্রিক কোম্পানীতে যোগদান করেন।


title: কে এম রফিকুল ইসলাম

text: কে এম রফিকুল ইসলাম (প্রকৃত নাম মো. রফিকুল আলম) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।


title: কে এম রফিকুল ইসলাম

text: কে এম রফিকুল ইসলামের পৈতৃক বাড়ি কুষ্টিয়ার ভেড়ামারা উপজেলার গোপালনগর গ্রামে। তিনি অবিবাহিত ছিলেন। তাঁর বাবার নাম আজাদ আলী খান (ওরফে আসাদ আলী খান)। মা মোছা. রাবেয়া খানম।


title: কে এম রফিকুল ইসলাম

text: কে এম রফিকুল ইসলাম চাকরি করতেন ওয়াপদায় (পানি উন্নয়ন বোর্ডে)। ১৯৭১ সালে কর্মরত ছিলেন ভেড়ামারা গঙ্গা-কপোতাক্ষ প্রকল্পে মেকানিক হিসেবে। মুক্তিযুদ্ধ শুরু হলে প্রতিরোধযুদ্ধে সক্রিয়ভাবে অংশ নেন। এপ্রিল মাসের শেষে ভারতে যান। সেখানে প্রশিক্ষণ নিয়ে ৮ নম্বর সেক্টরের শিকারপুর সাবসেক্টরে যুদ্ধ করেন। তিনি একটি গেরিলা দলের সদস্য ছিলেন।


title: ইরানী (দ্ব্যর্থতা নিরসন)

text:
ইরানী বা ইরানীয় () বলতে সাধারণতঃ বর্তমান ইরান বা ঐতিহাসিক (পারস্য সম্পর্কিত অথবা ইরান।ইরানের অধিবাসি বা ইরান।ইরানে জাত বা ইরান থেকে প্রত্যাগত বা আমদানীকৃত মানুষ বা মানবগোষ্ঠী বা বিষয় বা বস্তু বোঝাতে পারে। অর্থাৎ এই শব্দটি দ্ব্যর্থতা ব্যঞ্জক এবং ভিন্ন ভিন্ন প্রসঙ্গে ভিন্ন মানে করতে পারে। নীচে এর কয়েকটি আলাদা মানে দেওয়া হল।
ভৌগোলিক
নৃতাত্বিক


title: মানবাধিকার

text: মানবাধিকার প্রতিটি মানুষের এক ধরনের অধিকার যেটা তার জন্মগত ও অবিচ্ছেদ্য। মানুষ এ অধিকার ভোগ করবে এবং চর্চা করবে। তবে এ চর্চা অন্যের ক্ষতিসাধন ও প্রশান্তি বিনষ্টের কারণ হতে পারবে না। মানবাধিকার সব জায়গায় এবং সবার জন্য সমানভাবে প্রযোজ্য। এ অধিকার একই সাথে সহজাত ও আইনগত অধিকার। স্থানীয়, জাতীয়, আঞ্চলিক ও আন্তর্জাতিক আইনের অন্যতম দায়িত্ব হল এসব অধিকার রক্ষণাবেক্ষণ করা। যদিও অধিকার বলতে প্রকৃতপক্ষে কি বোঝানো হয় তা এখন পর্যন্ত একটি দর্শনগত বিতর্কের বিষয়। বিশ্বব্যাপী মানবাধিকারের বিষয়টি এখন আরো প্রকটভাবে অনুভূত হচ্ছে, যখন আমরা দেখছি যে, মানুষের অধিকারসমূহ আঞ্চলিক যুদ্ধ, সংঘাত, হানাহানির কারণে বার বার লংঘিত হচ্ছে। প্রথমত একটি পরিবার ও সমাজের কর্তারা তাদের অধিনস্তদের অধিকার রক্ষা করবে। দ্বিতীয়ত রাষ্ট্র এবং তৃতীয়ত আর্ন্তজাতিক প্রতিষ্ঠানসমূহ মানবাধিকার রক্ষায় ভূমিকা পালন করে থাকে। সকল ধর্মই মানবাধিকারের ব্যাপারে বেশ সোচ্চার ভুমিকা পালন করেছে।


title: মানবাধিকার

text: মানবাধিকার হচ্ছে কতগুলো সংবিধিবদ্ধ আইন বা নিয়মের সমষ্টি, যা মানবে জাতির সদস্যদের আচার আচরণ ও বিশেষ বৈশিষ্ট্যকে বুঝায় এবং যা স্থানীয় ও আর্ন্তজাতিক আইন সমষ্টি দ্বারা সুরক্ষিত যা মৌলিক অধিকারের অবিচ্ছেদ্য অংশ বিষয় হিসেবে ধর্তব্য। এতে কোন মানুষ এজন্য সংশ্লিষ্ট অধিকার ভোগ করবে যে, সে জন্মগতভাবে একজন মানুষ।


title: মানবাধিকার

text:
জাতিসংঘের Universal Declaration of Human Rights এর ১ম অনুচ্ছেদে লেখা রয়েছে যে, All human beings are born free and equal in dignity and rights- অর্থাৎঃ ‘জন্মগতভাবে সকল মানুষ স্বাধীন এবং সমান সম্মান ও মর্যাদা অধিকার।’
বর্তমান বিশ্বে Human Rights শব্দটি বহুল আলোচিত ও বহুল প্রচলিত একটি শব্দ। মানবাধিকারের বিষয়টি স্বতঃসিদ্ধ ও অলঙ্ঘনীয় হলেও সভ্যতার ঊষালগ্ন থেকেই এ নিয়ে চলছে বাক-বিতণ্ডা ও দ্বন্দ-সঙ্ঘাত। একদিকে মানবাধিকারের সংজ্ঞা ও সীমারেখা নিয়ে বিতর্কের ঝড় তোলা হচ্ছে, অন্যদিকে মতাধর শাসকরা দেশে দেশে জনগণের স্বীকৃত অধিকারগুলো পর্যন্ত অবলীলায় হরণ ও দমন করে চলছে। আর দুর্বল জাতিগুলোর সাথে সবল জাতিগুলোর আচরণ আজকাল মানবাধিকারকে একটি উপহাসের বস্তুতে পরিণত করেছে।


title: মানবাধিকার

text: সর্বশেষ একেশ্বরবাদী ধর্ম ইসলাম। এ ধর্মের প্রচারক নবী মুহাম্মদ সাল্লাল্লাহু আলাইহি ওয়া সাল্লাম।তার আনীত ঐশ্বরিক গ্রন্থ কুরআনুল কারীমের বিভিন্নস্থানে মানবাধিকারের বিস্তৃত বিবরণ রয়েছে। ইসলামে সার্বজনীন মানবাধিকারের বিষয়টি জীবনের সর্বক্ষেত্র ও বিভাগে পরিব্যাপ্ত। ইসলাম মানবজাতিকে শ্রেষ্ঠত্বের গৌরবময় অধিকার ও মর্যাদা প্রদান করেছে। মানুষকে সাম্য, মৈত্রী, ঐক্য ও ভ্রাতৃত্বের মর্মবাণী শুনিয়ে জাতিগত শ্রেষ্ঠত্ব, বংশীয় মর্যাদা, শ্রেণীবৈষম্য ও বর্ণপ্রথার বিলুপ্তি ঘোষণা করেছে। অধীনদের প্রতি সদাচারী ও ন্যায়পরায়ণ হতে শিক্ষা দিয়েছে। আরব-অনারব, সাদা-কালো সবাই একই পিতা-মাতা হজরত আদম (আ.) ও বিবি হাওয়া (আ.)-এর সন্তান। মানুষের মধ্যে মর্যাদার কোনো পার্থক্য হতে পারে না। সৃষ্টির সেরা জীব হিসেবে মানবজাতির সম্মান ও মর্যাদার অধিকার, অন্ন, বস্ত্র, বাসস্থান, শিক্ষা, চিকিৎসা প্রভৃতি জীবনযাত্রার মৌলিক অধিকার, ব্যক্তিগত, পারিবারিক, সামাজিক, রাজনৈতিক, অর্থনৈতিক, সাংস্কৃতিক ও ধর্মীয় অধিকার, জীবনরক্ষণ ও সম্পদের নিরাপত্তার অধিকার, ব্যক্তিস্বাধীনতা, মতপ্রকাশ ও বাকস্বাধীনতা, অন্যায়ের বিরুদ্ধে প্রতিবাদ, একতা, সংঘবদ্ধ ও সাম্যের অধিকার, হালাল উপার্জনের অধিকার, এতিম, মিসকিন, অসহায় নারী ও শিশুর অধিকার, প্রতিবেশীর অধিকার, কৃষক-শ্রমিকের অধিকার, প্রতিবন্ধীদের অধিকার প্রভৃতি সব ব্যাপারেই পূর্ণাঙ্গ জীবনব্যবস্থা ও কালজয়ী চিরন্তন আদর্শ হিসেবে ইসলাম মানুষের মৌলিক অধিকার সংরক্ষণের জন্য সুস্পষ্ট নীতিমালা ও দিকনির্দেশনা প্রদান করেছে।


title: মানবাধিকার

text: মহানবী সা: বিদায় হজ্জের ভাষণে এসব উল্লেখিত মানবাধিকারের কথা সংক্ষিপ্ত অথচ স্পষ্ট করে বলে গেছেন।


title: মিশরীয়

text:
মিশরীয় () বলতে মিশর-এর বা মিশর সম্পর্কিত তথ্য বোঝায়।
মিশরীয় হতে পারে:


title: গ্যোটে ইনস্টিটিউট

text: গ্যোটে ইনস্টিটিউট (জার্মানঃ ˈɡøːtə ɪnstiˈtuːt; ইংরেজিঃ Goethe Institute) জার্মানির একটি অ-লাভজনক সাংস্কৃতিক সংগঠন। মূলতঃ জার্মান ভাষার বৈশ্বিক প্রসারপূর্বক জার্মানির সাথে বহিঃবিশ্বের সম্পর্কের উন্নয়ন ও উদ্বুদ্ধকরণের মাধ্যম হিসেবে সাংস্কৃতিক বিনিময় এবং পারস্পরিক সম্পর্ক সুদৃঢ়ভাবে গড়ে তোলার বাহক হিসেবে এটি প্রতিষ্ঠিত হয়েছে।


title: গ্যোটে ইনস্টিটিউট

text: জার্মান সংস্কৃতি, সমাজ ব্যবস্থা এবং রাজনীতি সংক্রান্ত তথ্যাবলী সংগ্রহ ও বিতরণে এ সংগঠন গুরুত্বপূর্ণ ভূমিকা পালন করে। এছাড়াও, চলচ্চিত্র, সঙ্গীত, থিয়েটার এবং সাহিত্য বিষয়েও গ্যোটে ইনস্টিটিউট তার দায়িত্ব পালন করে চলছে। ষাট বছরেরও অধিককাল ধরে গ্যোটে সাংস্কৃতিক সংঘ, পাঠ কক্ষ, পরীক্ষা এবং ভাষা শিক্ষণ কেন্দ্রগুলো জার্মান সংস্কৃতি ও শিক্ষানীতি সম্পর্কেও তথ্য প্রদান করছে।


title: সিরীয় গৃহযুদ্ধ

text: ২০১১–২০১২ এর সিরীয় অভ্যুত্থ্যান মধ্যপ্রাচ্যের সিরিয়ায় চলমান একটি সহিংস অভ্যুত্থান। অনেকে একে আরবের বিভিন্ন দেশে ঘটে যাওয়া সরকারবিরোধী অভ্যুত্থান তথা আরব বসন্তের অংশ হিসেবে দেখেন। ২০১১ সালের ২৬শে জানুয়ারি সিরিয়ায় শুরু হওয়া দেশব্যাপী গণ বিক্ষোভ প্রদর্শন এক সময় অভ্যুত্থানে রূপ নেয়। বিক্ষোভকারীদের দাবী ছিল রাষ্ট্রপতি বাশার আল-আসাদের পদত্যাগ, তার সরকারের ক্ষমতাচ্যুতি এবং সিরিয়া দীর্ঘ ৫ দশকের আরব সোশ্যালিস্ট বাথ পার্টি (আরবি নাম: "হিয্‌ব আল-বা'ত আল-আরাবি আল-ইশতিরাকি- কুত্‌র সুরিয়া") শাসনের পতন।


title: সিরীয় গৃহযুদ্ধ

text: অভ্যুত্থান ঠেকাতে সিরীয় সরকার সেনাবাহিনী মোতায়েন করে এবং তাদের বাহিনী বেশ কিছু শহর অবরোধ করে প্রত্যক্ষদর্শীদের বর্ণনা মতে, যে সৈন্যরা সাধারণ মানুষের উপর গুলি চালাতে অস্বীকৃতি জানিয়েছিল সিরীয় সেনাবাহিনী তাদেরকে হত্যা করেছে। সিরীয় সরকার দেশে সরকারি দলদ্রোহিতা অস্বীকার করেছে এবং সশস্ত্র কয়েকটি দলকে বিশৃঙ্খলা সৃষ্টির দায়ে অভিযুক্ত করে। ২০১১ সালের শেষদিকে বেসামরিক জনগণ ও সেনাবাহিনীর দলত্যাগী সৈন্যরা আলাদা যোদ্ধা দল গঠন করে সিরীয় সেনাবাহিনীর বিরুদ্ধে অভ্যুত্থানের জন্ম দিয়েছে। বিদ্রোহীরা "আল-জায়িশ আল-সুরিল হুর" বা "ফ্রি সিরিয়ান আর্মি" নামে একটি নামের অধীনে একত্রিত হয়ে দিনদিন আরও সংঘবদ্ধ আক্রমণ করতে থাকে। অবশ্য তাদের বেসামরিক অংশটির সংগঠিত নেতৃত্বের অভাব ছিল। অভ্যুত্থানের পেছনে কেউ কেউ বর্ণবাদের ইন্ধন আছে বলে দাবী করেছেন যদিও দু'পক্ষের কেউই তাদের কাজে বর্ণবাদের কোন ভূমিকা অস্বীকার করেছে। বিদ্রোহীদের অধিকাংশ সুন্নি মুসলিম যেখানে ক্ষমতাসীন সরকারের অধিকাংশ ব্যক্তি আলাবি (শিয়াদের একটি গোত্র) মুসলিম। উল্লেখ্য সিরিয়ার মোট জনসংখ্যার ৭৪% সুন্নি, ১২% আলাবি এবং ১০% খ্রিস্টান।


title: সিরীয় গৃহযুদ্ধ

text: জাতিসংঘ সহ বিভিন্ন উৎসের তথ্যমতে এখন পর্যন্ত ৯,১০০–১১,০০০ মানুষ নিহত হয়েছে যার অধিকাংশই বিদ্রোহী দলের অন্তর্ভুক্ত, অন্যদিকে সশস্ত্র বাহিনীর নিহত হয়েছে ২,৪৭০–৩,৫০০ জন। এর চেয়েও অনেক বেশি মানুষ আহত হয়েছে এবং কয়েক লক্ষ বিদ্রোহীকে আটক করা হয়েছে। সিরীয় সরকারের ভাষ্যমতে মৃতের সংখ্যা ৫,৭০০–৬,৪০০ যার মধ্যে ২,০০০–২,৫০০ জনই সেনাবাহিনীর, ৮০০ জনের বেশি বিদ্রোহী এবং ৩,০০০ বেসামরিক মানুষ। সরকার বিদ্রোহীদেরকে "সশস্ত্র সন্ত্রাসী দল" হিসেবে আখ্যায়িত করেছে। জাতিসংঘ একটি প্রতিবেদনে বলেছে যে ৪০০-রও বেশি শিশু নিহত হয়েছে। সিরীয় সরকার অবশ্য এই তথ্যকে অস্বীকার করেছে এবং জাতিসংঘ বিদ্রোহীদের কাছ থেকে ভুল তথ্য পেয়েছে বলে দাবী করেছে। পাশাপাশি, ৬০০-র বেশি আটক ব্যক্তি ও রাজনৈতিক বন্দি নির্যাতনের শিকার হয়ে মারা গেছে। ইউনিসেফের প্রতিবেদন অনুসারে ৪০০-র বেশি শিশু নিহত হয়েছে। অনেক উৎস বলছে এর বাইরে আরও প্রায় ৪০০ শিশুকে কারাগারে আটকে রেখে নির্যাতন করা হয়েছে। সহিংসতা থেকে বাঁজতে হাজার হাজার সিরীয় শরণার্থী সীমান্ত পাড়ি দিয়ে প্রতিবেশী জর্ডান, লেবানন এবং তুরস্কে পালিয়ে গিয়েছে।


title: সিরীয় গৃহযুদ্ধ

text: সরকার-বিরোধী গোষ্ঠীকেও মানবতাবিরোধী অপরাধের দায়ে অভিযুক্ত করা হয়েছে, যার মধ্যে আছে নির্যাতন, অপহরণ, অবৈধভাবে মানুষকে আটক করা, বেসামরিক লোক, শাবিহা ও সৈন্য হত্যা। হিউম্যান রাইটস ওয়াচ ইরানী কয়েকজন ব্যক্তিকে অপহরণ করা হয়েছে বলেও উদ্বেগ প্রকাশ করেছে। জাতিসংঘের অনুসন্ধান কমিশন ২০১২-র ফেব্রুয়ারিতে প্রকাশিত তাদের প্রতিবেদনেও এমন তথ্য উপস্থাপন করেছে। এতে বলা হয়েছে বেসামরিক মানুষকে ঘরছাড়া করার পেছনে বিদ্রোহীদেরও হাত রয়েছে।


title: সিরীয় গৃহযুদ্ধ

text: আরব লীগ, মার্কিন যুক্তরাষ্ট্র, ইউরোপিয়ান ইউনিয়ন, "কোঅপারেশন কাউন্সিল ফর অ্যারাব স্টেটস অফ দ্য গাল্‌ফ" (জিসিসি) এবং বেশ কিছু দেশ বিদ্রোহীদের দমনে সরকারের সহিংস পন্থা অবলম্বনকে ধিক্কার জানিয়েছে। চীন ও রাশিয়া সরাসরি ধিক্কার জানানো থেকে বিরত থেকেছে এই যুক্তিতে যে, তা আন্তর্জাতিক হস্তক্ষেপের সামিল হবে। অবশ্য, অধিকাংশ দেশই অন্য দেশের সিরিয়াতে সামরিক হস্তক্ষেপের বিরোধিতা করেছে। আরব লীগ সরকারের সহিংস পথ অবলম্বনের কারণে তাদের সংস্থা থেকে সিরিয়ার সদস্যপদ বাতিল করেছে। অবশ্য ২০১১-র ডিসেম্বরে লীগ সিরিয়ায় একটি পর্যবেক্ষক মিশন পাঠায় সমস্যার শান্তিপূর্ণ সমাধানের ব্যাপারে মধ্যস্থতা করতে। সমস্যা সমাধানের শেষ চেষ্টা হিসেবে জাতিসংঘ প্রাক্তন মহাসচিব কফি আনানের নেতৃত্বে পরিচালিত একটি বিশেষ এনভয় সিরিয়ায় পাঠায়, কিন্তু বাশার আল-আসাদের সাথে আলোচনার পর কোন সমঝোতা ছাড়াই আনানকে সিরিয়া ত্যাগ করতে হয়।


title: আলোর প্রতিফলন

text: যে সকল বস্তু নিজে থেকেই আলো বিকিরন করে তাদেরকে আলোক উৎস ( source of light ) বলা হয় । এই আলোক উৎস দুই ধরনের হতে পারে -i》স্বপ্রভ বা স্বয়ংপ্রভ উৎস ( luminous or self-luminous source ) ও ii》নিষ্প্রভ বা অপ্রভ উৎস ( non-luminous source ) ।


title: আলোর প্রতিফলন

text: স্বপ্রভ বা স্বয়ংপ্রভ উৎস হল সেইসব আলোক উৎস বা বস্তু যেগুলি নিজের আলো নিজেই বিকিরণ করে ( অর্থাৎ নিজের আলো নিজেই উৎপন্ন করে ) । যেমন :- সূর্য, নক্ষত্র, বৈদ্যুতিক বাল্ব, জ্বলন্ত মোমবাতি ইত্যাদি । অন্যদিকে যে সব বস্তুর নিজস্ব কোনো আলো নেই, স্বপ্রভ বস্তু থেকে পাওয়া আলো প্রতিফলিত করে আলোকিত হয়, সেইসব বস্তুকে নিষ্প্রভ বা অপ্রভ উৎস বলে ।


title: আলোর প্রতিফলন

text: আমাদের চারপাশের বস্তুগুলির অধিকাংশই হল নিষ্প্রভ বস্তু । চাঁদ ও গ্রহগুলিও হল নিষ্প্রভ । এই বস্তুগুলি সূর্যের আলো প্রতিফলিত করে বলেই আমরা এদেরকে আলোকিত দেখি । সুতরাং আলোর প্রতিফলন না ঘটলে আমরা কোনো নিষ্প্রভ বস্তুকেই দেখতে পেতাম না । যেমন দিনের বেলায় আকাশে সূর্য দেখতে পেতাম ঠিকই, কিন্তু রাস্তাঘাট, ঘরবাড়ি ইত্যাদি সবকিছুই দৃষ্টির অগোচরে থাকত । স্পষ্টতই আলোর প্রতিফলন আমাদের দৈনন্দিন জীবনে অত্যন্ত গুরুত্বপূর্ণ একটি ঘটনা ।


title: আলোর প্রতিফলন

text:
আলো কোন স্বচ্ছ মাধ্যমের ভিতর দিয়ে যাওয়ার সময় অন্য কোন মাধ্যমে বাধা পেলে দুই মাধ্যমের বিভেদতল থেকে কিছু পরিমাণ আলো আগের মাধ্যমে ফিরে আসে, এ ঘটনাকে আলোর প্রতিফলন বলে। আলোর প্রতিফলনর একটি অন্যতম উদাহরণ হল- সমতল দর্পণ বা আয়নার সামনে যখন আমরা দাঁড়াই তখন আমরা আমাদের প্রতিবিম্ব দেখতে পাই। দর্পণে আলোর প্রতিফলনের জন্যেই বিম্বের সৃষ্টি হয়।
আলোর প্রতিফলন সাধারণত দুটি বিষয়ের ওপর নির্ভর করেঃ আলোর আপতন কোণ ও মাধ্যমগুলোর প্রকৃতি। আপতিত রশ্মি যত বেশি কোণে আপতিত হবে এবং প্রতিফলক যত বেশি মসৃণ হবে আলোর প্রতিফলন তত বেশি হবে। পক্ষান্তরে, আমসৃণ কিংবা স্বচ্ছ প্রতিফলক থেকে আলোর প্রতিফলন কম হয়।


title: আলোর প্রতিফলন

text: প্রতিফলক পৃষ্ঠের প্রকৃতি আনুযায়ী আলোর প্রতিফলন দু ধরনের হতে পারে, যথাঃ নিয়মিত প্রতিফলন ও ব্যাপ্ত প্রতিফলন।


title: আলোর প্রতিফলন

text: যখন একগুচ্ছ সমান্তরাল আলোকরশ্মি কোন পৃষ্ঠে আপতিত হয়ে প্রতিফলনের পর সমান্তরাল থাকে বা অভিসারী কিংবা অপসারীগুচ্ছে পরিণত হয়, তবে আলোর সেই প্রতিফলনকে নিয়মিত প্রতিফলন বলে। প্রতিফলক পৃষ্ঠ মসৃণ হলে যেমন- সমতল দর্পণে আলোর নিয়মিত প্রতিফলন হয়। এক্ষেত্রে প্রতিটি আলোক রশ্মির আপতন কোণ সমান হয় ও প্রতিফলন কোণগুলোও সমান হয়। গ্রিসের প্রখ্যাত গণিতবিদ এবং ইঞ্জিনিয়ার- সর্বপ্রথম আলোর নিয়মিত প্রতিফলনের ধর্ম লক্ষ্য করেন।


title: আলোর প্রতিফলন

text:
যদি একগুচ্ছ সমান্তরাল আলোক রশ্মি কোন পৃষ্ঠে আপতিত হয়ে প্রতিফলনের পর অসমান্তরাল হয় বা অভিসারী বা অপসারীগুচ্ছে পরিণত না হয় তবে আলোর সেই প্রতিফলনকে ব্যাপ্ত প্রতিফলন বলে। প্রতিফলক পৃষ্ঠ সমান্তরাল না হলে এরূপ হয়। এক্ষেত্রে সমান্তরাল রশ্মিগুলো প্রতিফলকপৃষ্ঠের বিভিন্ন বিন্দুতে বিভিন্ন কোণে আপতিত হয় বলে তাদের প্রতিফলন কোণও আলাদা হয়।
নিম্নে আপতিত রশ্মি, আপতন বিন্দু, অভিলম্ব, প্রতিফলিত রশ্মি, আপতন কোণ, প্রতিফলন কোণ এর সংজ্ঞা দেওয়া হল:
যে রশ্মি প্রতিফলকের উপর এসে পড়ে তাকে আপতিত রশ্মি বলে


title: আলোর প্রতিফলন

text: আপতিত রশ্মি প্রতিফলকের উপর যে বিন্দুতে এসে পড়ে তাকে আপতন বিন্দু বলে।


title: আলোর প্রতিফলন

text:
আপতন বিন্দুতে প্রতিফলকের উপর অঙ্কিত লম্বকে অভিলম্ব বলে।
প্রতিফলকে বাধা পেয়ে যে রশ্মি আগের মাধ্যমে ফিরে আসে তাকে প্রতিফলিত রশ্মি বলে।
আপতিত রশ্মি ও অভিলম্বের মধ্যবর্তী কোণকে আপতন কোণ বলে। একে “i” দ্বারা প্রকাশ করা হয়।


title: আলোর প্রতিফলন

text: প্রতিফলিত রশ্মি অভিলম্বের সাথে যে কোণ উৎপন্ন করে তাকে প্রতিফলন কোণ বলে। একে “r” দ্বারা প্রকাশ করা হয়।


title: আলোর প্রতিফলন

text: প্রতিফলক পৃষ্ঠ মসৃণ হলে আলোর প্রতিফলন প্রধানত তিনটি সূত্র মেনে চলে, যথা-


title: দি অ্যাসফল্ট জাংগল

text: দি অ্যাসফল্ট জাংগল (ইংরেজি ভাষায়: The Asphalt Jungle) ১৯৫০ সালে মুক্তিপ্রাপ্ত একটি মার্কিন নোয়া চলচ্চিত্র বা ফিল্ম নোয়া। পরিচালনা করেছেন জন হিউজটন। মার্কিন ঔপন্যাসিক ও চিত্রনাট্যকার ডব্লিউ আর বার্নেট-এর একই নামের উপন্যাস থেকে নির্মীত এই সিনেমাকে ক্যাপার জঁরার অন্তর্ভুক্ত করা যায় যেহেতু এতে একটি সম্পূর্ণ অপরাধের দৃশ্য দর্শকদেরকে দেখানো হয়েছে এবং সেই অপরাধ সংঘটনকারী ব্যক্তিদের নিয়েই কাহিনী আবর্তিত হয়েছে। অনেক গুরুত্বপূর্ণ অভিনেতার উপস্থিতি দেখা যায় এতে যার মধ্যে আছে স্টার্লিং হেইডেন, জিন হেইগেন, লুই ক্যালার্ন, জেমস হুইটমোর এবং একটি ছোট কিন্তু গুরুত্বপূর্ণ চরিত্রে মেরিলিন মনরো। মনরোকে সে সময় কেউ চিনতো না এবং এই সিনেমায় তার উপস্থিতি থাকলেও পোস্টারে তার নাম ছিল না।


title: দি অ্যাসফল্ট জাংগল

text: সিনেমার কাহিনী আবর্তিত হয় একটি অলংকারের দোকান ডাকাতি এবং সেই ডাকাতির মূল হোতাদের পরিণতি নিয়ে। সিনেমাটি চারটি ক্ষেত্রে অ্যাকাডেমি পুরস্কারের মনোনয়ন পেয়েছিল। ২০০৮ সালে মার্কিন যুক্তরাষ্ট্রের লাইব্রেরি অফ কংগ্রেস সিনেমাটিকে "ন্যাশনাল ফিল্ম রেজিস্ট্রির" অন্তর্ভুক্ত করেছে যেহেতু এটি সাংস্কৃতিক, ঐতিহাসিক ও নৈসর্গ্যিক দৃষ্টিকোণ থেকে সেদেশের খুব গুরুত্বপূর্ণ একটি সিনেমা।


title: দি অ্যাসফল্ট জাংগল

text: সিনেমাটি প্রথম মুক্তি পাওয়ার পর ভ্যারাইটি পত্রিকা ইতিবাচক রিভিউ প্রকাশ করে বলেছিল যে, সিনেমাটি অপরাধের অধ্যয়ন, এতে আয়রনিক বাস্তবতার ছাপ রয়েছে।


title: পঞ্চম বাহিনী

text:
যখন কোন গোষ্ঠী,দল কিংবা উপদল কোন সংগঠন কিংবা প্রতিষ্ঠানের অভ্যন্তরে থেকে গোপনে প্রতিষ্ঠান বিরোধী কার্যক্রম পরিচালনা করে তখন সেই গোষ্ঠী,দল কিংবা উপদল কে পঞ্চম বাহিনী বলা হয়।
স্পেনের একজন জাতীয়তাবাদী জেনারেল, এমিলিও মোলা ১৯৩৬ সালে এক রেডিও ভাষনে এই বিভাষাটি প্রথম ব্যবহার করেন। স্পেনে তখন রিপাবলিক ও জাতীয়তাবাদীদের মধ্যে গৃহযুদ্ধ(১৯৩৬-৩৯) চলছিল।১৯৩৬ সালে যখন এমিলিও মোলার নেতৃত্বে জাতীয়তাবাদী সৈনিকরা মাদ্রিদ অভিমুখে অগ্রসর হয় তখন তিনি এক রেডিও ভাষণে ঘোষণা করেন, তাঁদের চারটি সৈন্য বাহিনী মাদ্রিদের দিকে এগুচ্ছে এবং 'পঞ্চম বাহিনী' মাদ্রিদের অভ্যন্তরে থেকেই রিপাবলিকান সরকারের বিরুদ্ধে কাজ করছে। মাদ্রিদে যখন বোমা বর্ষন চলছিল তখন আর্নেস্ত হেমিংওয়ে তাঁর জীবনের একমাত্র নাটকটি রচনা করেন। তিনি এই নাটকের শিরোনামে 'পঞ্চম কলাম' বিভাষাটি ব্যবহার করেন। ১৯৩৮ সালে প্রকাশিত তাঁর "পঞ্চম বাহিনী ও প্রথম উনপঞ্চাশ গল্প" বইয়ে নাটকটি অন্তর্ভুক্ত হয়।


title: পঞ্চম বাহিনী

text: গৃহযুদ্ধের শুরুর দিকেই রিপাবলিকান সরকার পুলিশ,সেনাবাহিনী ও মাদ্রিদের রক্ষনশীল মধ্যবিত্ত সমাজে জাতীয়তাবাদীদের প্রতি সন্দেহভাজন সহানুভূতিশীলদের বিরুদ্ধে 'শুদ্ধি অভুযান' চালায়। একারণে সন্দেহভাজন পঞ্চম বাহিনী খুব একটা কার্যকর হয় নি। তীব্র আক্রমণের মুখেও ১৯৩৯ সালের আগে মাদ্রিদের পতন হয় নি। তথাপি, বিভাষাটি চালু হয়ে যায়।


title: পঞ্চম বাহিনী

text: বর্তমানে এই শব্দটির দ্বারা সধারণত এমন বিশ্বাসঘাতকদের বোঝানো হয়ে থাকে,যারা স্বীয় রাষ্ট্রের বিরুদ্ধে রাষ্ট্রের শত্রুদের স্বার্থে কাজ করে।


title: নীলগাই

text: নীলগাই (দ্বিপদ নাম: "Bocephalus tragocamelus") () ভারতীয় উপমহাদেশে অ্যান্টিলোপ জাতীয় প্রাণীর মধ্যে সবচেয়ে বৃহদাকৃতি। পুরুষ অ্যান্টিলোপ নীলগাও নামেও পরিচিত।


title: নীলগাই

text: ভারতের অধিকাংশ অঞ্চলেই নীলগাই দেখা যায়। পশ্চিমবঙ্গ, আসাম, মালাবার উপকূল ও বঙ্গোপসাগর সংলগ্ন অঞ্চলগুলো বাদে উত্তরে হিমালয়ের পাদদেশ থেকে দক্ষিণে কর্ণাটক প্রদেশ পর্যন্ত এদের দেখা মেলে। এছাড়া পাকিস্তান ও নেপালের ভারতীয় সীমান্তবর্তী এলাকায় নীলগাই দেখা যায়। চীনেও নীলগাই রয়েছে বলে জানা যায়। ১৯৫০ এর পূর্ব পর্যন্ত বাংলাদেশে নীলগাই দেখা গেলেও বর্তমানে তা বিলুপ্ত। যুক্তরাষ্ট্রের টেক্সাস অঙ্গরাজ্যে নীলগাই অবমুক্ত করা হয়েছে।


title: নীলগাই

text: নীলগাই এমনিতে সুন্দর, তবে দেখতে অনেকটা বিদঘুটে চেহারার ঘোড়ার মত। দেহের পেছনের দিক কাঁধ থেকে নীচু। কারণ সামনের পা পেছনের পা থেকে লম্বা। ঘাড়ে বন্য শূকরের কেশরের মত ঘন লোম থাকে। মর্দা নীলগাইয়ের গাত্র বর্ণ গাঢ় ধূসর, প্রায় কালচে রঙের।। অনেক সময় গায়ে নীলচে আভা দেখা যায় বলে এদের নীলগাই নামকরণ। মাদী নীলগাই ও শাবকের গাত্র বর্ণ লালচে বাদামী কিন্তু খুরের উপরের লোম সাদা এবং প্রত্যেক গালে, চোখের নিচে ও পেছনে দুটি সাদা ছোপ থাকে। ঠোঁট, থুতনি, কানের ভেতরের দিক ও লেজের নিচের তলদেশ সাদাটে।


title: নীলগাই

text: মর্দা নীলগাইয়ের শুধু শিং হয়। শিং দুটি মসৃণ, অনুচ্চ, কৌণিক ও সামনের দিকে ঈষৎ বাঁকানো। শিঙের গোড়া ত্রিকোণাকৃতি হলেও ডগা বৃত্তাকার।


title: নীলগাই

text: পুরুষ নীলগাইয়ের উচ্চতা সাধারণত ১৩০-১৪০ সেন্টিমিটার (৫২-৫৬ ইঞ্চি)। তবে ১৫০ সেন্টিমিটার (৫৮ ইঞ্চি) পর্যন্তও হতে পারে। মাদী নীলগাই আকারে একটু ছোট হয়। শিঙের দৈর্ঘ্য গড়ে ২০ সেন্টিমিটার (৮ ইঞ্চি), রেকর্ড পরিমাণ দৈর্ঘ্য ২৯.৮ সেন্টিমিটার (১১.৭৫ ইঞ্চি)।


title: নীলগাই

text: নীলগাই ছোট ছোট পাহাড় আর ঝোপ-জঙ্গলপূর্ণ মাঠে চড়ে বেড়াতে ভালবাসে। ঘন বন এড়িয়ে চলে।


title: নীলগাই

text: সচরাচর ৪ থেকে ১০ সদস্যের দল নিয়েই নীলগাই ঘুরে বেড়ায়। দলে কখনও ২০ বা তার বেশি সদস্যও থাকতে পারে। শিশু-যুবা-বৃদ্ধ একসঙ্গে থাকে।


title: নীলগাই

text:
নীলগাই গাছেঢাকা উঁচু-নিচু সমতলে বা তৃণভূমিতে যেমন স্বচ্ছন্দে বিচরণ করতে পারে, তেমনি আবার শস্যক্ষেত্রে নেমে ব্যাপক ক্ষতি করতে পটু। সকাল আর বিকেলে খাওয়ার পাট চুকিয়ে দিনের বাকি সময়টা গাছের ছায়ায় বসে কাটায়। মহুয়া গাছের রসালো ফুল এদের দারুণ পছন্দ। পানি ছাড়া এরা দীর্ঘসময় কাটিয়ে দেয়, এমনকি গরমের দিনেও এরা নিয়মিত পানি খায় না।
আত্মরক্ষার প্রধান উপায় দৌড়ে পালানো। দ্রুতগামী ও শক্তিশালী ঘোড়ার পিঠে না চড়ে নীলগাই ধরা প্রায় অসম্ভব।


title: নীলগাই

text: গন্ডারের মত নীলগাইও একটি নির্দিষ্ট জায়গায় মলত্যাগ করে ঢিবি বানিয়ে ফেলে।


title: নীলগাই

text: বিভূতিভূষণ বন্দোপাধ্যায় তাঁর আরণ্যক উপন্যাসে বার বার নীলগাইয়ের উল্লেখ করেছেন। বিহারের কড়া গ্রীষ্মের ভয়াবহতা বোঝাতে উপন্যাসের এক জায়গায় তিনি লিখেছেন:


title: আর্নস্ট লুবিচ

text: আর্নস্ট লুবিচ (জার্মান ভাষায়: Ernst Lubitsch) (২৯শে জানুয়ারি, ১৮৯২ - ৩০শে নভেম্বর, ১৯৪৭) একজন জার্মান বংশোদ্ভূত মার্কিন চলচ্চিত্র পরিচালক। কমেডি অফ ম্যানারে বিশেষ সিদ্ধির জন্য সে সময় তাকে হলিউডের সবচেয়ে পরিশীলিত ও রুচিশীল পরিচালক বলা হতো। তিনিই এতোই বিখ্যাত হয়েছিলেন যে "লুবিচের স্পর্শ" (লুবিচ টাচ) নামে হলিউডে একটি আলাদা শব্দের প্রচলন হয়ে গিয়েছিল। তার সবগুলোই সিনেমাতেই এই বিশেষ স্পর্শের ছাপ দেখা যেতো। ১৯৪৭ সালে তিনি অনারারি অ্যাকাডেমি অ্যাওয়ার্ড লাভ করেন, এছাড়া তিন বার সেরা পরিচালক হিসেবে অ্যাকাডেমি পুরস্কারের মনোনয়ন পেয়েছিলেন।


title: আর্নস্ট লুবিচ

text: লুবিচ ১৮৯২ সালের ২৯শে জানুয়ারি জার্মানির রাজধানী বার্লিনে জন্মগ্রহণ করেন। তার বাবা ছিলেন ধনাঢ্য দর্জি। মাধ্যমিক বিদ্যালয়ে মঞ্চ নাটকে অংশ নিতে গিয়েই তিনি প্রথম নাটকের প্রতি আগ্রহী হন, অবশ্য ১৬ বছর বয়সে স্কুলের পড়াশোনা ছেড়ে দিয়েছিলেন। অভিনয়ের প্রতি নিজের আগ্রহ এবং পরিবারকে আর্থিক সহায়তা উভয়ের তাগিদে তিনি এক সময় দিনের বেলা বাবার দোকানে হিসাব রক্ষণের কাজ করার পাশাপাশি রাতে বিভিন্ন ক্যাবারে ও সঙ্গীত মিলনায়তনে কাজ করতে থাকেন।


title: রওশন ইজদানী

text: রওশন ইজদানী (জন্ম: ১৯১৭) প্রখ্যাত কবি ও প্রাবন্ধিক, লোক. সাহিত্যের গবেষক ও সংগ্রাহক। তিনি "মোমেনশাহীর লোক সাহিত্য" ও "পূর্ব পাকিস্তানের লোক সাহিত্য" - এই দুটি মৌলিক গবেষণা গ্রন্থের জন্য সবিশেষ খ্যাত। তাঁর একটি শিশুপাঠ্য পদ্যের বিখ্যাত দুটি চরণ হলো: "সন্ধ্যা ঘনিয়ে এলো বেলা গেল ঐ/কোথায় গেল হাঁসগুলো তৈ তৈ তৈ"।


title: রওশন ইজদানী

text: প্রখ্যাত কবি ও প্রাবন্ধিক, লোকসাহিত্যের গবেষক ও সংগ্রাহক রওশন ইজদানী ১৯১৭ ইং সাল, বাংলা ১৩২৪ সালের ১৫ ফাল্গুন নেত্রকোনা জেলার কেন্দুয়া উপজেলার বিদ্যাবল্লভ গ্রামে জন্মগ্রহন করেন। তাঁর পিতার নাম শেখ আলী কবির। পিতা শেখ আলী কবিরের পেশা ছিলো কবিরাজি চিকিৎসা। ১০ বছর বয়সে পিতার মৃত্যু হলে স্থানীয় ওল্ড স্কিম মাদ্রাসায় রওশন ইজদানীর বিদ্যাশিক্ষার হাতে খড়ি। পরে আশুজিয়া হাইস্কুলে ভর্তি হন রওশন ইজদানী। এ স্কুলে দশম শ্রেণী পর্যন্ত অধ্যায়ন করেন তিনি। ১৮ বছর বয়সে মাতৃ বিয়োগ হওয়ার কারণে তাঁর পড়া লেখাপড়ায় ছেদ পড়ে। মাতৃবিয়োগের পর উদাসীন হয়ে বাউলদের প্রতি ঝুঁকে পড়েন ইজদানী এবং বাউল গান গেয়ে সময় কাটান। এর কিছুকাল পর জুবায়দা আখতার খাতুনকে বিবাহ করে সংসার ধর্মে প্রত্যবর্তন করেন।


title: রওশন ইজদানী

text: প্রথম জীবনে ১৩৪৬ সালে গ্রামের প্রাইমারী স্কুলে শিক্ষকতার মধ্য দিয়ে কর্মজীবনে প্রবেশ করেন ইজদানী। এর কিছুকাল পরে ঋণ সালিসি বোর্ডের কেরানির চাকুরিতে যোগদান করেন। ১৯৪৮ সালে 'দৈনিক আজাদের' রিডিং সেকশনে যোগ দেন তিনি। এর পর ১৯৫৮ সালে ফ্রাঙ্কলিন পাবলিকেশনের প্রুফ রিডার, গ্রেড-১ পদে যোগ দান করেন। ভগ্ন স্বাস্থ্যের জন্য ১৯৫৯ সালে প্রুফ রিডারের চাকুরি ছেড়ে দিয়ে তিনি গ্রামের বাড়িতে প্রত্যাবর্তন করেন এবং সাহিত্য সাধনায় নিজেকে নিয়োজিত করেন।


title: রওশন ইজদানী

text:
রওশন ইজদানী মূলতঃ পল্লী কবি হিসেবে খ্যাত। তিনি রসুল (সা.)-এর উপর একটি পুরো কাব্য "খাতামুন নবীঈন" রচনা করেন। তিনি লোকসাহিত্য নিয়ে তিনি অনেক লেখালেখি করেছিলেন। তার গবেষণা গ্রন্থ "মোমেনশাহীর লোক সাহিত্য ও পূর্ব পাকিস্তানের লোক সাহিত্য"।, কবি রওশন ইজদানীর প্রকাশিত গ্রন্থ ২৬টি এবং অপ্রকাশিত গ্রন্থ ১৮টি। পাঠ্য পুস্তক প্রকাশনার সংখ্যা ৬টি। তাঁর উল্লেখযোগ্য গ্রন্থঃ হলো নীল দরিয়া, মরুর কাফেলা, হৃদয় বীণা, ভাঙ্গা বীণা, বজ্রবাণী, ইউসুফ জুলায়খা, মোমেনশাহীর প্রাচীন পল্লী ও সমাজ জীবন ইত্যাদি।
রওশন ইজদানী ‘খাতামুন নাবীঈন’ লিখে ১৯৬০ খ্রীস্টাব্দে সাহিত্য কর্মের জন্য "আদমজী পুরস্কার" লাভ করেছিলেন।


title: পরমাণুত্ব

text: পরমাণুবাদ (ইংরেজি: Atomism, গ্রিক: Atomos অর্থাৎ কর্তন-অযোগ্য) একটি প্রাকৃতিক দর্শন যার ধারণা বেশ কয়েকটি প্রাচীন দর্শন স্কুলে গড়ে উঠেছিল। পরমাণুবাদীরা বলতেন প্রাকৃতিক বিশ্ব দুটি মৌলিক অংশ নিয়ে গঠিত: অবিভাজ্য পরমাণু এবং শূন্যস্থান।


title: পরমাণুত্ব

text: প্রাচীন গ্রিসের বেশ কয়েকজন গুরুত্বপূর্ণ তাত্ত্বিক পরমাণুবাদে বিশ্বাস করতেন। সে সময় Leucippus, দেমোক্রিতুস, এপিকুরোস এবং লুক্রেশিয়ুস এর মত দার্শনিকরা একটি পদ্ধতিগত ও পরিপূর্ণ প্রাকৃতিক দর্শন গড়ে তুলতে চেষ্টা করেছিলেন যা অনুসারে অসীম শূন্যতার মাঝে এক অবিভাজ্য পরমাণুর সাথে আরেক পরমাণুর সংঘর্ষের ফলেই মহাবিশ্বের সকল কিছুর উৎপত্তি ঘটেছে।


title: পরমাণুত্ব

text: এরিস্টটলের মতে পরমাণু অখণ্ডনীয়, ধ্বংসহীন, অপরিবর্তনীয় এবং তাদের অসংখ্য আকার ও আকৃতি রয়েছে। তারা শূন্যের মধ্যে দিয়ে চলমান থাকে এবং মাঝেমধ্যে অন্য সব পরমাণুর সাথে ধাক্কা খেয়ে বা মিলিত হয়ে গুচ্ছ তৈরি করে। বিভিন্ন আকার, আকৃতি, বিন্যাস ও অবস্থানের এসব গুচ্ছের মাধ্যমেই মহাবিশ্বের সব বড় বড় বস্তু গঠিত হয়।


title: ডানা স্টুয়ার্ট স্কট

text: ডানা স্টুয়ার্ট স্কট (জন্ম: ১১ নভেম্বর, ১৯৩২) কার্নেগী মেলন ইউনিভার্সিটির কম্পিউটার বিজ্ঞান, দর্শন ও গাণিতিক যুক্তির হিলম্যান ইউনিভার্সিটি প্রফেসর।


title: ডানা স্টুয়ার্ট স্কট

text:
ডক্টরেট ডিগ্রি অর্জন করার পর স্কট শিকাগো বিশ্ববিদ্যালয় এ যোগদান করেন। ইউনিভার্সিটি অব ক্যালিফোর্নিয়া, বার্কলে, ১৯৬০-১৯৬৩
স্কট গণিতের সহযোগী অধ্যাপক হিসেবে যোগদান করেন।


title: মাইকেল র‍্যাবিন

text: মাইকেল র‍্যাবিন (জন্ম: ১ সেপ্টেম্বর, ১৯৩১) একজন টুরিং পুরস্কার বিজয়ী কম্পিউটার বিজ্ঞানী।


title: মাইকেল র‍্যাবিন

text: র‍্যাবিন ১৯৩১ সালে জার্মানীতে জন্মগ্রহণ করেন। র‍্যাবিন ১৯৫৬ সালে প্রিন্সটন বিশ্ববিদ্যালয় থেকে পিএইচডি ডিগ্রি অর্জন করেন। তিনি ১৯৭৫ সালে ম্যাসাচুসেট্‌স ইনস্টিটিউট অফ টেকনোলজিতে ভিজিটিং অধ্যাপক হিসেবে কাজ করেন।


title: রবার্ট বব ফ্লয়েড

text: রবার্ট বব ফ্লয়েড একজন বিখ্যাত কম্পিউটার বিজ্ঞানী।


title: রবার্ট বব ফ্লয়েড

text: ফ্লয়েড ১৯৫৩ সালে শিকাগো বিশ্ববিদ্যালয় থেকে লিবারেল আর্টস এ এবং ১৯৫৮ সালে পদার্থবিজ্ঞানে ব্যাচেলর ডিগ্রি অর্জন করেন।


title: রবার্ট বব ফ্লয়েড

text: তিনি ২৭ বছর বয়সে কার্নেগী মেলন ইউনিভার্সিটিতে সহযোগী অধ্যাপক পদে নিয়োগ পান এবং ছয় বছর পর স্ট্যানফোর্ড বিশ্ববিদ্যালয় এ পূর্ণ অধ্যাপক পদে নিযুক্ত হন।


title: হোমো এরগ্যাস্টার

text: হোমো এরগ্যাস্টার () হোমো গণের একটি বিলুপ্ত ক্রমপ্রজাতি (ক্রোনোস্পিসিস); যার সদস্যরা প্লাইস্টোসিন যুগের শুরুর দিকে অর্থাৎ আনুমানিক ১৮ থেকে ১৩ লক্ষ বছর পূর্ব পর্যন্ত আফ্রিকার পূর্ব ও দক্ষিণাঞ্চলে বাস করতো। এটি হোমো গণের প্রাচীনতম সদস্যদের একটি। এই প্রজাতির সদস্যদেরকে এরগ্যাস্ট নামে ডাকা হয়। "হোমো এরগ্যাস্টারকে" কেও কেও "হোমো ইরেক্টাসের" পূর্বপুরুষ মনে করেন আবার কেও কেও হোমো ইরেক্টাস ও হোমো এরগ্যাস্টারকে একই প্রজাতির সদস্য বলে মনে করেন।


title: হোমো এরগ্যাস্টার

text: কিছু প্রত্ননৃতত্ত্ববিদ মনে করেন "হোমো এরগ্যাস্টার"; "হোমো ইরেক্টাসেরই" প্রকরণ। আবার কেও কেও "হোমো এরগ্যাস্টার"কে সরাসরি "হোমো ইরেক্টাস" এর পূর্বপুরুষ বলে মনে করেন।


title: হোমো এরগ্যাস্টার

text: এই প্রজাতির দ্বিপদী নামটি প্রস্তাব করেছিলেন কলিন গ্রোভস এবং মাজাক , ১৯৭৫ সালে। এরগ্যাস্টার শব্দটি চয়ন করা হয়েছে গ্রিক শব্দ ἐργαστήρ থেকে যার অর্থ "শ্রমিক" বা ওয়ার্কম্যান। এরগ্যাস্টরা ছোট হলেও বেশ উন্নত পাথরের প্রযুক্তি উদ্ভাবন করতে পেরেছিল বলেই তাদের শ্রমকে গুরুত্ব দিতে এমন নাম রাখা হয়েছিল। তাদের এই প্রযুক্তিকে একিউলিয়ান প্রযুক্তিও বলা হয়।


title: শি জিনপিং

text: শি জিনপিং (জন্ম: ১৫ জুন, ১৯৫৩) গণপ্রজাতন্ত্রী চীনের একজন উচ্চপদস্থ রাজনৈতিক ব্যক্তিত্ব। তিনি বর্তমানে একাধারে চীনের রাষ্ট্রপতি, চীনের রাষ্ট্রীয় কেন্দ্রীয় সামরিক পরিষদের চেয়ারম্যান, কমিউনিস্ট পার্টি অফ চায়নার মহাসচিব এবং কমিউনিস্ট পার্টির কেন্দ্রীয় সামরিক পরিষদের চেয়ারম্যান।


title: শি জিনপিং

text: শি জিনপিং দীর্ঘকাল যাবত সক্রিয় ও প্রয়াত সিপিসি নেতা শি জোংশুনের সন্তান। জিনপিং তার জন্মস্থান ফুজিয়ান প্রদেশে তার রাজনৈতিক জীবনের সূচনা করেন। পরে তিনি পার্শ্ববর্তী চেচিয়াং প্রদেশের দলীয় প্রধান হিসেবে দায়িত্ব পালন করেন। জিনপিং দলের কেন্দ্রীয় পর্যায়ের রাজনীতিতে আসেন পরে সাংহাইয়ের দলীয় প্রধান হিসেবে দায়িত্ব গ্রহণের মাধ্যমে।


title: শি জিনপিং

text: শি জিনপিং দুর্নীতির বিরুদ্ধে শক্ত অবস্থান এবং রাজনৈতিক ও বাজার অর্থনীতির সংস্কার প্রসঙ্গে খোলামেলা নীতির জন্য খ্যাত। বর্তমান দায়িত্বসমূহ ও বিশেষ নীতির কারণে তাকে কমিউনিস্ট পার্টি অফ চায়নার মহাসচিব ও বর্তমান রাষ্ট্রপতি হু জিনতাও'র সম্ভাব্য উত্তরসূরী হিসেবে ধারণা করা হয় ও দলের পঞ্চম প্রজন্মের অন্যতম নেতা হিসেবে গণ্য করা হয়।


title: শি জিনপিং

text:
শি জিনপিং ১৫ জুন ১৯৫৩ তারিখে বেইজিংয়ে জন্মগ্রহণ করেন। তার পৈতৃক নিবাস হেনান প্রদেশের তেংচু জেলার শিয়িং শহরে। তিনি উত্তর চীনের শানসি প্রদেশে কমিউনিস্ট গেরিলা আন্দোলনের অন্যতম নেতা, পরবর্তীতে চীনের উপ-প্রধানমন্ত্রী শি জোংশুনের দ্বিতীয় সন্তান। জিনপিঙ্গের জন্মগ্রহণের সময়ে জোংশুন কমিউনিস্ট পার্টির প্রপাগান্ডা বিভাগের প্রধান ছিলেন এবং পরে ন্যাশনাল পিপলস কংগ্রেসের ভাইস চেয়ারম্যান হিসেবে দায়িত্ব পালন করছিলেন। জিনপিঙ্গের ১০ বছর বয়সে তার বাবা কমিউনিস্ট পার্টির শীর্ষ পর্যায়ে রাজনৈতিক কোন্দলের শিকার হন এবং প্রতিহিংসাবশত বদলির ফলে হেনান প্রদেশের লুইয়াং শহরের একটি কারখানায় নিযুক্ত হন। ১৯৬৮ সালের সাংস্কৃতিক বিপ্লবের ফলে জোংশুন আবারও রাজনৈতিক প্রতিহিংসার শিকার হন ও এবার গ্রেপ্তার হন, যখন জিনপিঙ্গের বয়স ১৫। এসময়ে বাবার ছত্রচ্ছায়ার বাইরে আসতে বাধ্য জিনপিং মাও সেতুং-এর ডাউন টু দ্য কান্ট্রিসাইড (গ্রামের উদ্দেশ্যে যাত্রা) কর্মসূচীতে অংশ নেন ও ১৯৬৯ সালে শানসি প্রদেশের ইয়ানানে ইয়াঞ্চুয়ান শহরে বসবাস করতে যান। তিনি সেখানে কমিউনিস্ট পার্টির উৎপাদন বিষয়ক উপদলের প্রধান নিযুক্ত হন। ১৯৭৫ সালে তিনি যখন এই কর্মসূচি থেকে বেরিয়ে আসেন তখন তার বয়স মাত্র ২২ বছর। কর্মসূচিটিতে যোগ দেয়ার অভিজ্ঞতা প্রসঙ্গে জিনপিং এক সাক্ষাৎকারে বলেন,
জিনপিং ১৯৭৫ সালে রসায়ন প্রকৌশল অধ্যয়নের জন্য চীনের বিখ্যাত কিংহুয়া বিশ্ববিদ্যালয়ে ভর্তি হন এবং ১৯৭৯ সালে উত্তীর্ণ হন। বিশ্ববিদ্যালয় থেকে বেরুবার পর তিনি তার বাবার রাজনৈতিক অনুসারী, তৎকালীন উপ-প্রধানমন্ত্রী ও কেন্দ্রীয় সামরিক পরিষদের মহাসচিব জেঙ্গ বিয়াওর সহকারী হিসেবে কাজ শুরু করেন। তিনি ১৯৮২ সাল পর্যন্ত এই দায়িত্বে বহাল ছিলেন। শি জিনপিং ১৯৮৫ সালে মার্কিন কৃষিব্যবস্থা বিষয়ে গবেষণারত একটি চীনা প্রতিনিধি দলের অংশ হিসেবে যুক্তরাষ্ট্রের আইওয়া অঙ্গরাজ্যের মুস্কাটিন শহর ভ্রমণ করেন।


title: শি জিনপিং

text: জিনপিং ১৯৭১ সালে কমিউনিস্ট ইউথ লীগে যোগদান করেন এবং ১৯৭৫ সালে সেখান থেকে কমিউনিস্ট পার্টি অফ চায়নায় যোগ দেন। ১৯৮২ সালে দলের একজন সম্পাদক হিসেবে তাকে হাবেই প্রদেশের চেঙ্গডিং জেলায় পাঠানো হয়েছিল। রাজনৈতিক জীবনে জিনপিং চারটি প্রদেশে কমিউনিস্ট পার্টির নেতা হিসেবে দায়িত্ব পালন করেছেন- শাংসি, হাবেই, ফুজিয়ান ও চেচিয়াং।


title: শি জিনপিং

text: জিনপিং ফুজিয়ান প্রদেশের ফুৎসু পৌর শহর কমিউনিস্ট পার্টির একাধিক পদে বহাল ছিলেন ও ১৯৯০ সালে ফুৎসু দলীয় বিদ্যালয়ের সভাপতি হন। ১৯৯৯ সালে তিনি ফুজিয়ান প্রদেশের ডেপুটি গভর্নর নিযুক্ত হন, এবং পরের বছর গভর্নর ঘোষিত হন। ফুজিয়ানের গভর্নর থাকাকালীন জিনপিং মুক্ত বাজার অর্থনীতিকে চাঙ্গা করার উদ্যোগ নেন এবং বিনিয়োগের জন্য তাইওয়ানের উদ্যোক্তাদেরকে আমন্ত্রণ করেন।


title: শি জিনপিং

text: ২০০০ সালের ফেব্রুয়ারিতে গভর্নর জিনপিং ও প্রদেশের দলীয় সম্পাদক চেন মিঙ্গয়ি বহুল আলোচিত ইয়ানহুয়া কেলেংকারি প্রসঙ্গে ব্যাখ্যা দিতে কমিউনিস্ট পার্টির শীর্ষ চার নেতা- তৎকালীন রাষ্ট্রপতি ও মহাসচিব জিয়াং জেমিন, প্রধানমন্ত্রী চু জুংচি, উপ-রাষ্ট্রপতি হু জিনতাও এবং প্রধান শৃঙ্খলা পরিদর্শক ওয়েই জিয়ানসিঙ্গের দ্বারা গঠিত একটি বোর্ডের সামনে উপস্থিত হন।


title: শি জিনপিং

text: ২০০২ সালে জিনপিং চেচিয়াং প্রদেশের শীর্ষ একাধিক রাজনৈতিক ও সরকারি পদে নিযুক্ত হন। এ বছরই ভারপ্রাপ্ত গভর্নর থাকা অবস্থায় তিনি অর্থনৈতিকভাবে সফল এই উপকূলীয় প্রদেশটির কমিউনিস্ট পার্টির প্রধান নিযুক্ত হন।


title: শি জিনপিং

text: শি জিনপিং ১৫তম সিপিসি কেন্দ্রীয় কমিটির একজন বিকল্প সদস্য হিসেবে নিযুক্ত হন। তিনি ১৬তম সিপিসি কেন্দ্রীয় কমিটিরও একজন সদস্য ছিলেন এবং এর মধ্য দিয়ে চীনের কেন্দ্রীয় রাজনৈতিক নেতৃত্বে তার প্রবেশ ঘটে।


title: শি জিনপিং

text: চেচিয়াং প্রদেশ, যেটি অর্থনৈতিকভাবে অত্যন্ত সফল ও অধুনা চীনের অর্থনৈতিক সাফল্যের কেন্দ্র হিসেবে বিবেচিত হয়, সেখানকার শীর্ষ রাজনীতিবিদ হিসেবে জিনপিং সেখানে স্বাস্থ্যকর অর্থনৈতিক পরিবেশ বজায় রাখার জন্য খ্যাতি অর্জন করেন। তার দায়িত্বপালনকালে প্রাদেশিক অর্থনীতিতে ১৪ শতাংশেরও বেশি হারে প্রবৃদ্ধি হয়েছিল। চেচিয়াঙ্গে দায়িত্ব পালনকালে জিনপিং দুর্নীতিবিরোধী কঠোর ও অকপট নেতা হিসেবে একই সাথে জাতীয় গণমাধ্যম ও কমিউনিস্ট পার্টির শীর্ষ নেতৃত্বের মনযোগে আসেন।


title: শি জিনপিং

text: ২০০৬ সালে একটি অর্থ কেলেংকারির সাথে জড়িত থাকার অভিযোগে সাংহাই কমিউনিস্ট পার্টি প্রধান চেন লিয়াঙ্গয়ুকে বহিষ্কার করা হলে তার জায়গায় পরের বছর জিনপিংকে সেখানে পাঠানো হয়। সাংহাইর দলীয় প্রধান, যেটি চীনের রাজনৈতিক কাঠামোতে একটি গুরুত্বপূর্ণ পদ হিসেবে বিবেচিত হয়, এখানে শি জিনপিঙ্গের নিয়োগের ফলে তার উপর কমিউনিস্ট পার্টির কেন্দ্রীয় শীর্ষ পর্যায়ের আস্থার বিষয়টি স্পষ্ট হয়ে উঠে। সাংহাইতে দায়িত্ব পালনকালে জিনপিং সকল বিতর্ক এড়িয়ে সতর্কভাবে দায়িত্ব পালন করেন। জিনপিঙ্গের রাজনৈতিক জীবনের একটি প্রধান বৈশিষ্ট্য হচ্ছে, এত গুরুত্বপূর্ণ সব দায়িত্ব পালন করা অবস্থায় তিনি কখনও কোন রাজনৈতিক বিতর্ক, কেলেঙ্কারি ও কোন্দলের মুখে পড়েননি।


title: শি জিনপিং

text: সাংহাই কমিউনিস্ট পার্টির সম্পাদক পদে নিয়োগের মধ্য দিয়েই এটি স্পষ্ট হয়ে গিয়েছিল যে শি জিনপিং চীনের পঞ্চম প্রজন্মের নেতৃত্বের অংশ হতে যাচ্ছেন। ২০০৭ সালের অক্টোবরে সিপিসির ১৭তম কংগ্রেসে ৯-সদস্য বিশিষ্ট পলিটব্যুরো কার্যকরী কমিটিতে তার অন্তর্ভুক্তির মাধ্যমে এটি আরও স্পষ্ট হয়ে উঠে। জিনপিং পলিটব্যুরোতে লি কেকিয়াঙ্গের উপরে স্থান লাভ করেন এবং এর মধ্য দিয়ে এটা অনেকটা নিশ্চিত হয়ে যায়- শি জিনপিঙ্গই হতে যাচ্ছেন চীনের পরবর্তী প্যারামাউন্ট লিডার বা ‘একচ্ছত্র নেতা’। একই সময়ে জিনপিং কমিউনিস্ট পার্টির কেন্দ্রীয় সচিবালয়ের প্রধান নিযুক্ত হন। ২০০৮ সালের মার্চে সিপিসির ১১তম জাতীয় গণসম্মেলনে জিনপিং গণপ্রজাতন্ত্রী চীনের উপ-রাষ্ট্রপতি ঘোষিত হলে ‘একচ্ছত্র নেতা’ হওয়ার ক্ষেত্রে তার সম্ভাবনা আরও জোরদার হয়। ধারণা করা হয়ে থাকে, জিনপিঙ্গের উজ্জ্বল সম্ভাবনার একটি অন্যতম কারণ হচ্ছে তার সাথে বর্তমান রাষ্ট্রপতি হু জিনতাও ও উপ-রাষ্ট্রপতি হিসেবে তার পূর্বসূরী জেং কিংহঙ্গের, অর্থাৎ চীনা রাজনীতির বহুমুখী নেতৃত্বের সুসম্পর্ক।


title: শি জিনপিং

text: কমিউনিস্ট পার্টির শীর্ষ পর্যায়ে আসীন হওয়ার পর থেকে জিনপিং একাধিক গুরুত্বপূর্ণ পদে বহাল হয়েছেন বা দায়িত্ব লাভ করেছেন। তিনি ২০০৮ গ্রীষ্মকালীন অলিম্পিকের আয়োজক দলের নেতৃত্ব দেন। একই সাথে তিনি হংকং ও ম্যাকাও বিষয়ক দপ্তরেরও দায়িত্বে ছিলেন। তাকে কেন্দ্রীয় দলীয় বিদ্যালয়, যেখান থেকে সিপিসির আদর্শগত শিক্ষা দেয়া হয় এবং ক্যাডাররা প্রশিক্ষণ লাভ করে, এই প্রতিষ্ঠানটির সভাপতি হিসেবে দায়িত্ব দেওয়া হয়। ২০০৮ সালে সিচুয়ান ভূমিকম্পের পর তিনি উচ্চপদস্থ সরকারি এবং রাজনৈতিক ব্যাক্তিত্ব হিসেবে শাংসি ও গানসু প্রদেশ পরিদর্শন করেন। উপ-রাষ্ট্রপতি হিসেবে জিনপিং তার প্রথম বিদেশ সফর হিসেবে ২০০৮ সালের মে মাসে মাত্র ৮ দিনের মধ্যে দক্ষিণ কোরিয়া, মঙ্গোলিয়া, সউদি আরব, কাতার ও ইয়েমেন ভ্রমণ করেন। গ্রীষ্মকালীন অলিম্পিক শেষ হওয়ার পর জিনপিঙ্গের উপর গণপ্রজাতন্ত্রী চীনের ৬০তম প্রতিষ্ঠাবার্ষিকী উদযাপনের মহোৎসব আয়োজনের দায়িত্ব দেওয়া হয়।


title: শি জিনপিং

text: এছাড়াও অনানুষ্ঠানিকভাবে প্রচারিত আছে, শি জিনপিং ৬৫২১ প্রজেক্ট নামে সিপিসির সর্বোচ্চ পর্যায়ের একটি গোপন কমিটির প্রধান ছিলেন, যে কমিটির দায়িত্ব ছিল গুরুত্বপূর্ণ চারটি দিবস (গণপ্রজাতন্ত্রের ৬০তম প্রতিষ্ঠাবার্ষিকী, তিব্বত বিদ্রোহের ৫০তম বার্ষিকী, তিয়ানামেন স্কয়ার আন্দোলনের ২০তম বার্ষিকী ও ফালুন গং দমনের ১০ম বার্ষিকী- অনানুষ্ঠানিক প্রজেক্টটি নামকরণ হয়েছে বার্ষিকীগুলোর আদি সংখ্যা থেকে) উপলক্ষে সরকারবিরোধীদের বিরুদ্ধে বিশেষ ব্যবস্থা গ্রহণ করা।


title: শি জিনপিং

text: চীনের শুরুর দিককার প্রসিদ্ধ ও অভিজ্ঞ রাজনীতিবিদদের সন্তানদের যারা রাজনীতিতে এসেছেন, তাদের মধ্যে শি জিনপিংকে সবচেয়ে সার্থক হিসেবে বিবেচনা করা হয়।


title: শি জিনপিং

text: বিদেশী রাষ্ট্রগুলোর চীনবিষয়ক নীতিনির্ধারক ও প্রতিনিধিদের মধ্যে শি জিনপিঙ্গের জনপ্রিয়তা রয়েছে। সিঙ্গাপুরের সাবেক প্রধানমন্ত্রী লী কুয়ান ইউ জিনপিং সম্পর্কে বলেন, “তিনি একজন চিন্তাশীল মানুষ যিনি রাজনৈতিক জীবনে বহু পরীক্ষা ও পর্যায় পার হয়ে এই অবস্থানে এসেছেন”। ইউ আরও বলেন, “আমি তার রাজনৈতিক সত্তাকে নেলসন ম্যান্ডেলার সাথে এদিক থেকে তুলনা করি, যে তিনি আবেগের দিক থেকে একজন স্থিতিশীল মানুষ যিনি নিজের বিচার বিবেচনাকে ব্যাক্তিগত ভোগান্তি বা দুর্ভোগের দ্বারা প্রভাবিত হতে দেন না। এক বাক্যে শি জিনপিং একজন সন্তোষজনক মানুষ।”


title: শি জিনপিং

text: যুক্তরাষ্ট্রের সাবেক অর্থ মন্ত্রী (সেক্রেটারি অফ ট্রেজারি) হেনরি পলসন জিনপিংকে এভাবে বর্ণনা করেন, “এমন একজন মানুষ যিনি জানেন কীভাবে লক্ষ্যে পৌঁছতে হয়”।


title: শি জিনপিং

text: ২০০৯ সালে যখন বৈশ্বিক অর্থনৈতিক সঙ্কট তুঙ্গে, তখন বিশ্বের অন্যতম অর্থনৈতিক শক্তি চীনের উপ-রাষ্ট্রপতি হিসেবে শি জিনপিং ফেব্রুয়ারিতে দক্ষিণ আমেরিকা সফর করেন। তিনি চীনের কূটনৈতিক তৎপরতাকে শক্তিশালী করার লক্ষ্যে একাধারে মেক্সিকো, জ্যামাইকা, কলম্বিয়া, ভেনিজুয়েলা ও ব্রাজিল সফর করেন। ভেনিজুয়েলা সফরে তার সাথে হুগো চাভেজের বৈঠক হয়।


title: শি জিনপিং

text:
১১ ফেব্রুয়ারি তারিখে মেক্সিকো সফরকালে জিনপিং অর্থনৈতিক সঙ্কট নিরসনে চীনের ভূমিকা তুলে ধরতে গিয়ে বলেন,
চীনের বৈদেশিক ও অর্থনৈতিক নীতিমালায় বৈদেশিক হস্তক্ষেপের নিন্দা, যেটি সাধারণত চীনের রাজনীতিতে একটি স্পর্শকাতর বিষয়, এ প্রসঙ্গে জিনপিং সরাসরি মন্তব্য করে বলেন,
তাৎক্ষণিকভাবে এই বক্তব্যটি শুধু স্থানীয় গণমাধ্যমে প্রচারিত হলেও পরে একে কেন্দ্র করে চীনের ইন্টারনেট মহলে আলোচনার ঝড় উঠে।


title: শি জিনপিং

text: দক্ষিণ আমেরিকা ও মধ্যপ্রাচ্য ছাড়াও শি জিনপিং আরও কিছু দেশ সফর করেছেন। রাজনৈতিক ধারাভাষ্যকাররা মন্তব্য করেন, এগুলো মূলত চীনের আগামী ‘একচ্ছত্র নেতা’ হিসেবে শি জিনপিংয়ের কূটনৈতিক অবস্থান শক্তিশালী করার প্রচেষ্টার অংশ।


title: শি জিনপিং

text: ২০০৯ সালের অক্টোবরে পাঁচদিনের আন্তর্জাতিক সফরে জিনপিং বেলজিয়াম, জার্মানি, বুলগেরিয়া, হাঙ্গেরি ও রোমানিয়া সফর করেন। ঐ বছরেরই ডিসেম্বরে এক সপ্তাহ সময়ের মধ্যে তিনি জাপান, দক্ষিণ কোরিয়া, কম্বোডিয়া ও মায়ানমার সফর করেন।


title: শি জিনপিং

text: ২০১২ সালের ফেব্রুয়ারিতে জিনপিং যুক্তরাষ্ট্র, আয়ারল্যান্ড ও তুরস্ক সফর করেন। যুক্তরাষ্ট্র সফরের সময়ে তিনি হোয়াইট হাউজে প্রেসিডেন্ট বারাক ওবামার ও ভাইস প্রেসিডেন্ট জো বাইডেনের সাথে বৈঠিক করেন। জো বাইডেনের ২০১১ সালের চীন সফরের সূত্রে তার সাথে জিনপিংয়ের পূর্ব ঘনিষ্ঠতা ছিল। জিনপিং যুক্তরাষ্ট্র সফরের সময় ক্যালিফোর্নিয়া যান। তিনি আইওয়া রাজ্যের মুস্কাটিন শহরেও যান, যেখানে তিনি ১৯৮৫ সালে একটি কৃষি পরিদর্শন দলের সদস্য হিসেবে এসেছিলেন। তিনি তার তখনকার আতিথ্যদানকারী পরিবারগুলোর সাথে সৌজন্য সাক্ষাৎ করেন।


title: শি জিনপিং

text: শি জিনপিং ২০০৯ ও ২০১১ সালে টাইম ম্যাগাজিন ঘোষিত বিশ্বের ১০০ জন সবচেয়ে ক্ষমতাবান মানুষের তালিকায় ছিলেন। ২০১০ সালে তিনি ব্রিটিশ ম্যাগাজিন নিউ স্টেটসম্যান ঘোষিত ৫০ জন সবচেয়ে ক্ষমতাবান মানুষের তালিকায় চতুর্থ স্থানে ছিলেন।


title: শি জিনপিং

text: আশা করা হয়েছিল ২০০৯ সালের সেপ্টেম্বরে সিপিসির কেন্দ্রীয় কমিটির নেতৃত্ব পরিবর্তনে শি জিনপিং সামরিক পরিষদে গুরুত্বপূর্ণ পদ লাভ করবেন। কিন্তু তার বদলে অপর এক নেতাকে কেন্দ্রীয় সামরিক পরিষদের ভাইস চেয়ারম্যান ঘোষণা করা হলে জিনপিংয়ের রাজনৈতিক ভবিষ্যত নিয়ে কেউ কেউ সংশয় প্রকাশ করেন। চীন বিষয়ক রাজনৈতিক বিশ্লেষক চেং লি মন্তব্য করেন, সামরিক পরিষদে জিনপিংয়ের এই স্থান না পাওয়া প্রমাণ দেয় যে সিপিসির শীর্ষ নেতারা তাদের ভবিষ্যৎ নেতৃত্ব নির্ধারণে আরও বেশি চুলচেরা বিশ্লেষণ চালাচ্ছে। অবশ্য ইতোমধ্যেই জিনপিং সংশয়ের ঊর্ধে আশাবাদের চেয়েও বেশি ক্ষমতাধর একাধিক পদে আসীন ছিলেন। এছাড়াও ২০১০ সালের অক্টোবরে জিনপিংকে সিপিসির ভাইস চেয়ারম্যান হিসেবে নিয়োগ দেয়া হয়, ১৯৯৯ সালে যে পদটিতে আসীন ছিলেন বর্তমান রাষ্ট্রপতি হু জিনতাও।


title: শি জিনপিং

text: ২০১০ সালের শেষ নাগাদ এটা মোটামুটি নিশ্চিত হয়ে যায় যে শি জিনপিং ২০১২ ও ২০১৩ সালে যথাক্রমে সিপিসির মহাসচিব ও গণপ্রজাতন্ত্রী চীনের রাষ্ট্রপতি হিসেবে হু জিনতাওর স্থলাভিষিক্ত হতে যাচ্ছেন।


title: শি জিনপিং

text: শি ১৯৮০ সালে কে লিংলিংকে বিয়ে করেন। তিন বছর পর তাদের বিবাহ বিচ্ছেদ ঘটে। ১৯৮৭ সালে জিনপিং বিখ্যাত লোকগায়িকা পেং লিউয়ানকে বিয়ে করেন। উল্লেখ্য বিয়ের সময় পেং লিউয়ান চীনে তার স্বামী শি জিনপিঙ্গের চেয়ে অনেক বেশি বিখ্যাত ও পরিচিত মুখ ছিলেন। স্বামী ও স্ত্রীর ভিন্নধারার জীবনের জন্য দীর্ঘ সময়ে তাদেরকে আলাদা থাকতে হয়। "শি মিংসে" নামে তাদের একটি কন্যা আছে। মিংসে ২০১০ সালের সেপ্টেম্বরে হার্ভার্ড ইউনিভার্সিটিতে স্নাতক পর্যায়ে পড়াশুনা শুরু করেন।


title: শি জিনপিং

text: শি জিনপিং রসায়ন প্রকৌশল ও রাষ্ট্রবিজ্ঞান বিষয়ে ডক্টরেট ডিগ্রি লাভ করেছেন।


title: শি জিনপিং

text: স্ত্রী পেং লিউয়ান জিনপিংকে একজন কঠোর পরিশ্রমী, পরিমিত ও সাধাসিধে মানুষ হিসেবে বর্ণনা করে বলেন, “তিনি যতক্ষণ বাড়িতে থাকেন, তখন তার উপস্থিতি কখনওই জানান দেয় না যে একজন এত বড় মাপের রাজনৈতিক নেতা বাড়িতে অবস্থান করছেন। আমার কাছে তিনি শুধুই আমার স্বামী”।


title: শি জিনপিং

text: শি জিনপিঙ্গের সাথে ব্যাক্তিগত পর্যায়ে পরিচয় আছে, এমন ব্যাক্তিদের উদ্ধ্বৃত করে ২০১১ সালে ওয়াশিংটন পোস্ট একটি নিবন্ধ প্রকাশ করে, যাতে জিনপিংকে একজন উদ্যোগী, আন্তরিক, সতর্ক, পরিশ্রমী, সাধাসিধে ও মুখচোরা মানুষ হিসেবে বর্ণনা করা হয়েছে। আরও বলা হয়, তিনি একজন বুদ্ধিসম্পন্ন মানুষ যিনি সহজে কোন সমস্যা সমাধান করতে পারেন এবং কখনও উচ্চপদের ভাবগাম্ভীর্যে আবদ্ধ থাকেন না। জানা যায়, শি জিনপিং স্টিভেন স্পিলবার্গের "সেভিং প্রাইভেট রায়ান" ও মার্টিন স্করসিসের "দ্য ডিপার্টেডের" ভক্ত। আবার একই সাথে তিনি চীনের স্বাধীন নির্মাতা জিয়া ঝাংকেরও এখনও অনুরাগী।


title: সালমা আক্তার

text: সালমা আক্তার (জন্মঃ ১ জানুয়ারি ১৯৯১) হলেন একজন বাংলাদেশী সঙ্গীত শিল্পী। তিনি বাংলাদেশী টেলিভিশন চ্যানেল এনটিভিতে প্রচারিত সঙ্গীত বিষয়ক প্রতিযোগীতা 'ক্লোজআপ - তোমাকেই খুঁজছে বাংলাদেশ'-এর দ্বিতীয় সিরিজের বিজয়ী। সালমা বাংলাদেশের ঐতিহ্যগত লোক গীতি গাইতে পছন্দ করেন।


title: সালমা আক্তার

text: সালমা আক্তার প্রতিযোগীদের মধ্যে ছিলেন সবচেয়ে কনিষ্ঠ। তিনি ছিলেন একজন সাধারণ পরিবারের সাধারণ মেয়ে। তিনি কুষ্টিয়ার একটি ছোট্ট গ্রামে বেড়ে উঠে। সাধারণভাবে তিনি ফকির লালন শাহের গান গাইতে পছন্দ করেন। তাঁর গান নিয়ে আনুষ্ঠানিক কোনো শিক্ষা ছিল না। সালমা লালন শাহকে তার অনুপ্রেরণা হিসেবে নিয়েছিলেন। তার বাবা তাদের পরিবারের প্রধান উপার্জনকারী ব্যক্তি।


title: সালমা আক্তার

text: "সে ছিল আসলেই একজন প্রাকৃতিক গায়িকা। আমি সব সময় তার কন্ঠে বাংলাদেশের গন্ধ পাই। আমি কিছুতেই অবাক হইনি তার প্রথম পুরস্কার পর", বললেন আহমেদ ইমতিয়াজ বুলবুল, যিনি ছিলেন ক্লোজআপ১ প্রতিযোগিতার একজন বিচারক।


title: ফ্রান্সিস এলিজাবেথ অ্যালেন

text: ফ্রান্সিস এলিজাবেথ অ্যালেন (জন্ম: ৪আগস্ট, ১৯৩২) একজন মার্কিন কম্পিউটার বিজ্ঞানী। কাজের স্বীকৃতি স্বরূপ তিনি বিভিন্ন পুরস্কারের পাশাপাশি ২০০৬ সালের এসিএম প্রদত্ত টুরিং পুরস্কার পান।


title: ফ্রান্সিস এলিজাবেথ অ্যালেন

text: অ্যালেন ১৯৫৪ সালে স্টেট ইউনিভার্সিটি অব নিউ ইয়র্ক অ্যাট আলবেনী থেকে গণিতে বিএসসি ডিগ্রি অর্জন করেন। তিনি ১৯৫৭ সালে মিশিগান বিশ্ববিদ্যালয় থেকে গণিতে এমএসসি ডিগ্রি অর্জন করেন। তিনি ১৯৫৭ সালে আইবিএমে যোগদান করেন।


title: সপ্তশৃঙ্গ

text: সপ্তশৃঙ্গ হলো পৃথিবীর সাতটি মহাদেশের সাতটি উচ্চতম পর্বতের সম্মিলিত নাম। সাতটি মহাদেশের সাতটি উচ্চতম পর্বতে প্রথম মানব হিসেবে পা রাখেন ১৯৮৫ সালে রিচার্ড ব্যাস।


title: সপ্তশৃঙ্গ

text: সপ্তশৃঙ্গ বা The Seven Summits বলতে সাতটি মহাদেশের উচ্চতম সাতটি পর্বতকে বোঝানো হয়।


title: সপ্তশৃঙ্গ

text: অস্ট্রেলিয়াতে অবস্থিত উচ্চতম পর্বতের নাম "মাউন্ট কোসিউজকো"যার উচ্চতা সমুদ্র পৃষ্ট থেকে। যদিও অস্ট্রেলিয়া মহাদেশের উচ্চতম পর্বত "পানকাক জায়া", যা সমুদ্র পৃষ্ট থেকে উচ্চতায় অবস্থিত। অনেকে দাবি করে থাকেন "মাউন্ট উইলহেম" উচ্চতা: ওশেনিয়া অঞ্চলের উচ্চতম পর্বত।.


title: সপ্তশৃঙ্গ

text: "মাউন্ট এলব্রাস"' উচ্চতা:, কে ইউরোপের উচ্চতম পর্বত বলা হয়। কিন্তু এশিয়া ও ইউরোপের মাঝখানে অবস্থান করায় এর অবস্থান কিছুটা বির্তকিত। "Mont Blanc" উচ্চতা:, বর্তমানে স্বীকৃত ইউরোপের উচ্চতম পর্বত।


title: সপ্তশৃঙ্গ

text:
সপ্তশৃঙ্গ ধারনাটি প্রথম প্রবর্তন করেন রিচার্ড ব্যাস।
*Territory claimed by Chile. However, most nations do not recognize Antarctic territorial claims.


title: সপ্তশৃঙ্গ

text: রিচার্ড ব্যাস, একজন ব্যবসায়ী ও শৌখিন পর্বতারোহী ১৯৮৫ সালে প্রথম বারের মত সপ্তশৃঙ্গ জয় করেন। পরবর্তীতে রেইনহোর্ড মেসনার ১৯৮৬ সালে সপ্তশৃঙ্গ জয় করেন। ২০১০ সাল নাগাদ সর্বমোট ২৭৫জন পর্বতারোহী সপ্তশৃঙ্গ জয় করেছেন বলে জানা যায়। ২০০২ সালে সুজান এরসলার ও তার স্বামী ফিল প্রথম বারের মত স্বামী স্ত্রী হিসেবে সপ্তশৃঙ্গ জয় করেন। রেইনহোল্ড মেসনার প্রথম অক্সিজেন সিলিন্ডার ছাড়া সপ্তশৃঙ্গ জয় করেন। ২০০২ থেকে ২০০৭ সালের মধ্যে অস্ট্রিয় পর্বতারোহী ক্রিশ্চিয়ান স্ট্যাংগল একাকী কোন প্রকার অক্সিজেন সিলিন্ডার ছাড়া সপ্তশৃঙ্গ জয় করেন।


title: বেলায়েত হোসেন

text: বেলায়েত হোসেন (জন্ম: - মৃত্যু: নভেম্বর ১৪, ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে।


title: বেলায়েত হোসেন

text: শহীদ বেলায়েত হোসেনের বাড়ি চট্টগ্রাম জেলার সন্দ্বীপ উপজেলার গাছুয়া গ্রামে। তাঁর বাবার নাম মাজেদ মিয়া ও মায়ের বিবি মরিয়ম। তাঁর স্ত্রীর নাম তফসিলা বেগম। তাঁর এক ছেলে, এক মেয়ে।


title: বেলায়েত হোসেন

text: বেলায়েত হোসেন চাকরি করতেন পাকিস্তান সেনাবাহিনীর চতুর্থ ইস্ট বেঙ্গল রেজিমেন্টে। ১৯৭১ সালে এই রেজিমেন্টের অবস্থান ছিল কুমিল্লা সেনানিবাসে। মার্চ মাসের শুরু থেকে তিনি ছিলেন ব্রাহ্মণবাড়িয়ায়। মুক্তিযুদ্ধ শুরু হলে বিদ্রোহ করে যুদ্ধে যোগ দেওয়ার ব্যাপারে তিনি গুরুত্বপূর্ণ ভূমিকা পালন করেন। প্রতিরোধযুদ্ধ শেষে যুদ্ধ করেন ২ নম্বর সেক্টরের সালদা নদী সাব-সেক্টরে।


title: বেলায়েত হোসেন

text: ১৯৭১ সালের ১৪ নভেম্বর ব্রাহ্মণবাড়িয়া জেলার কসবা উপজেলার অন্তর্গত সালদা নদীর বেশির ভাগা এলাকা দখল করে নেন। এর আগে ১২ নভেম্বর রাতে ২ নম্বর সেক্টরের সালদা নদী সাব-সেক্টরের মুক্তিযোদ্ধারা কয়েকটি দলে বিভক্ত হয়ে পাকিস্তান সেনাবাহিনীর প্রতিরক্ষা অবস্থানে আক্রমণ চালান। ১৪ নভেম্বর তখন বেলা একটার মতো হবে। পাকিস্তানি সেনাদের একটি শক্তিশালী দল সালদা নদী পুনর্দখলের জন্য মনোয়ারা গ্রামের পশ্চিম দিকে গোডাউন এলাকা হয়ে এগিয়ে আসতে থাকে। ওই এলাকায় বেলায়েত হোসেন ছিলেন তাঁর দল নিয়ে। অগ্রসরমাণ পাকিস্তানি সেনাদের ওপর তিনি আক্রমণ চালান। প্রচণ্ড আক্রমণে পাকিস্তানি সেনারা বিপর্যস্ত হয়ে পড়ে। কিছুক্ষণ পর তারা পালাতে থাকে। তখন বেলায়েত হোসেন সহযোদ্ধাদের নিয়ে তাদের ধাওয়া করেন। এ যুদ্ধে কয়েকটি দলের মধ্যে একটি দলের নেতৃত্বে ছিলেন তিনি। যুদ্ধে তিনি অসাধারণ বীরত্ব প্রদর্শন করেন। তুমুল যুদ্ধের পর পাকিস্তানি সেনারা পালিয়ে যেতে থাকল। বেলায়েত হোসেন সহযোদ্ধাদের নিয়ে তাদের ধাওয়া করলেন। ভীতসন্ত্রস্ত সেনারা তখন পেছন ফিরে গুলি করতে করতে পিছিয়ে যেতে শুরু করল। বেলায়েত হোসেন দমে গেলেন না। তাঁর ইচ্ছা দু-একজন শত্রু সেনাকে জীবিত ধরার। সাহস ও ক্ষিপ্রতার সঙ্গে এগোতে থাকলেন। কিন্তু তাঁর আকাঙ্ক্ষা পূর্ণ হলো না। শত্রু সেনাদের ছোড়া একটি গুলি এসে লাগল তাঁর মাথায়। মাটিতে লুটিয়ে পড়লেন তিনি। কিছুক্ষণ পর নিভে গেল তাঁর জীবনপ্রদীপ।


title: ক্রমপ্রজাতি

text: ক্রমপ্রজাতি (ইংরেজি ভাষায়: Chronospecies) বলতে এমন ধরণের প্রজাতি বোঝায় যারা একটি পূর্বতন প্রজাতি থেকে ক্রমান্বয়িক পরিবর্তনের মাধ্যমে উৎপত্তি লাভ করেছে। সাধারণ বিবর্তনীয় প্রজাতির ক্ষেত্রে দেখা যায়, একটি প্রজাতি বিবর্তনের মাধ্যমে একাধিক প্রজাতির জন্ম দেয় এবং পূর্বপুরুষ প্রজাতিটি বিলুপ্ত হয়ে যায়। এক্ষেত্রে পূর্বপুরুষকে একটি আলাদা প্রজাতি এবং উত্তরপুরুষদেরকে আলাদা আলাদা প্রজাতি হিসেবে বিবেচনা করা হয়। কিন্তু ক্রমপ্রজাতির ক্ষেত্রে পূর্বপুরুষ এবং উত্তরপুরুষকে একই বিবর্তনীয় প্রজাতির অন্তর্ভুক্ত করা যেতে পারে। অবশ্য যদি দুটি প্রজাতির সম্পর্ক পুরোপুরি প্রতিষ্ঠিত করা না যায় তাহলে দুটোকে আলাদা প্রজাতিও বলা যায়। তবে সবচেয়ে বড় বৈশিষ্ট্য হচ্ছে, ক্রমপ্রজাতির পূর্বপুরুষকে বিলুপ্ত ধরা হয় না, কারণ উত্তরপুরুষের মাধ্যমেই সে জীবিত থাকে, খুব বেশি হলে পূর্বপুরুষটিকে ছদ্ম-বিলুপ্ত বলা যায়।


title: ক্রমপ্রজাতি

text: বিবর্তনীয় প্রজাতির ক্ষেত্রে একটি পূর্বপুরুষ থেকে একাধিক সমসাময়িক প্রজাতির জন্ম হতে পারে, কিন্তু ক্রমপ্রজাতির বড় বৈশিষ্ট্য হচ্ছে পূর্বপুরুষ থেকে ক্রম-বিবর্তনের যেকোন সময়ে কেবল একটি প্রজাতিই অস্তিত্বশীল থাকে। অনেক দিন ধরে বিবর্তনের পর পূর্বপুরুষ এবং উত্তরপুরুষ আলাদা প্রজাতি হয়ে যেতে পারে কিন্তু একটি নির্দিষ্ট সময়ে প্রজাতির সংখ্যা কেবল একটি।


title: ক্রমপ্রজাতি

text: এর সাথে সম্পর্কিত আরও কিছু শব্দ আছে। যেমন জীবাশ্ম-প্রজাতি (paleospecies) বলতে এমন প্রজাতিকে বোঝায় যারা বিলুপ্ত হয়ে গেছে এবং কেবল জীবাশ্মের মাধ্যমে তাদের সম্পর্কে জানা যায়।


title: ক্রমপ্রজাতি

text: ক্রমপ্রজাতির ধারণা বিবর্তনের ফাইলেটিক গ্র্যাজুয়ালিজম মডেলের সাথে সম্পর্কিত এবং বিপুল পরিমাণ জীবাশ্ম আবিষ্কারের উপর নির্ভর করে। বাহ্যিক বৈশিষ্ট্য যেহেতু অণেক দিনের ব্যবধানে ধিরে ধিরে পরিবর্তিত হয় সেহেতু অনেক সময়ের ব্যবধানে অস্তিত্বশীল দুটি প্রজাতিকে মধ্যবর্তী বেশ কিছু জীবাশ্ম-প্রজাতি দিয়ে সম্পর্কিত করা যেতে পারে।


title: আর্নেস্ট অ্যালেন এমারসন

text: আর্নেস্ট অ্যালেন এমারসন একজন কম্পিউটার বিজ্ঞানী এবং ইউনিভার্সিটি অব টেক্সাস অ্যাট অস্টিন এর একজন অধ্যাপক। তিনি ২০০৭ সালে টুরিং পুরস্কার লাভ করেন।


title: আর্নেস্ট অ্যালেন এমারসন

text: তিনি ১৯৭৬ সালে ইউনিভার্সিটি অব টেক্সাস অ্যাট অস্টিন থেকে গণিতে বিএসসি ডিগ্রি লাভ করেন এবং ১৯৮১ সালে হার্ভার্ড বিশ্ববিদ্যালয় থেকে ফলিত গণিতে ডক্টরেট ডিগ্রি অর্জন করেন।


title: লি কেকিয়াং

text: লি কেকিয়াং (জন্ম: ১ জুলাই, ১৯৫৫) একজন চীনা রাজনীতিবিদ, গণপ্রজাতন্ত্রী চীনের রাষ্ট্রীয় পরিষদের একজন নির্বাহী উপ-প্রধানমন্ত্রী এবং ক্ষমতাসীন কমিউনিস্ট পার্টি অফ চায়না (সিপিসি)-র পলিটব্যুরো কার্যকরী কমিটির সপ্তম শীর্ষ সদস্য। গণপ্রজাতন্ত্রী চীনের প্রধানমন্ত্রী ওয়েন জিয়াবাও’র শীর্ষ সহযোগী হিসেবে কেকিয়াঙ্গের দায়িত্বসমূহের মধ্যে রয়েছে অর্থনৈতিক উন্নয়ন, মূল্য নিয়ন্ত্রণ, অর্থায়ন, জলবায়ু পরিবর্তন ও ব্যাষ্টিক অর্থনীতির ব্যবস্থাপনা।


title: লি কেকিয়াং

text: কেকিয়াং কমিউনিস্ট ইয়ুথ লীগের মাধ্যমে রাজনীতিতে প্রবেশ করে ক্রমিক পদোন্নতির মধ্য দিয়ে আজকের অবস্থানে এসেছেন। তিনি ১৯৯৮ থেকে ২০০৪ সাল পর্যন্ত হেনান প্রদেশের গভর্নর ও প্রাদেশিক কমিউনিস্ট পার্টির প্রধান হিসেবে দায়িত্ব পালন করেন। তারপর তিনি লিয়াওনিং প্রদেশের দলীয় প্রধান হিসেবে নিযুক্ত হন, যার মধ্য দিয়ে তিনি প্রদেশটির রাজনৈতিক ও সরকারি কর্মকাণ্ডের মুখ্য নির্বাহী হিসেবে দায়িত্ব পালন করেন।


title: লি কেকিয়াং

text: লি কেকিয়াংকে চীনের প্রধানমন্ত্রী ও সমতূল্য সরকারি এবং রাজনৈতিক পদসমূহে বর্তমান প্রধানমন্ত্রী ওয়েন জিয়াবাওর একজন উত্তরসূরী হিসেবে ধারণা করা হয়।


title: লি কেকিয়াং

text: লি কেকিয়াং ১৯৫৫ সালের ১ জুলাই তারিখে আনহুই প্রদেশের ডিংইউয়ান জেলায় জন্মগ্রহণ করেন। তার বাবা আনহুই প্রদেশের একজন স্থানীয় কর্মকর্তা ছিলেন। কেকিয়াং ১৯৭৪ সালে স্কুল শিক্ষা শেষ করেন এবং সাংস্কৃতিক বিপ্লবের সময়ে বিশেষ গ্রাম কর্মসূচীতে অবদান রাখতে ঐ প্রদেশের ফেংইয়াং জেলায় প্রেরিত হন। এই কর্মসূচীতে যোগদানের মধ্য দিয়ে কেকিয়াং ঐ অঞ্চল থেকে কমিউনিস্ট পার্টি অফ চায়নাতে যোগদান করেন এবং অঞ্চলটির উৎপাদন বিষয়ক দলপ্রধানের দায়িত্ব লাভ করেন। দায়িত্ব পালনকালে কেকিয়াং মাও সেতুংয়ের চিন্তাধারার উপর বিশেষ পারদর্শীতার স্বীকৃতিস্বরূপ একটি পুরস্কার লাভ করেন।


title: লি কেকিয়াং

text: তরুণ অবস্থায় কেকিয়াং স্থানীয় জেলা পর্যায়ের রাজনীতিতে প্রবেশের ক্ষেত্রে তার বাবার দেয়া প্রস্তাব ফিরিয়ে দেন ও আইন বিষয়ে পড়ার উদ্দেশ্যে পিকিং বিশ্ববিদ্যালয়ে যান। সেখানে এলএলবি ডিগ্রি অর্জন করেন ও বিশ্ববিদ্যালয়ের ছাত্র পরিষদের সভাপতি নির্বাচিত হন। পরে একই বিশ্ববিদ্যালয় থেকে তিনি অর্থনীতিতে পিএইচডি ডিগ্রি অর্জন করেন। ১৯৮০ সালে তিনি কমিউনিস্ট ইয়ুথ লীগের পিকিং বিশ্ববিদ্যালয় শাখার সম্পাদক পদ লাভ করেন। ১৯৮২ সালে তিনি কমিউন্সট ইয়ুথ লীগের সম্পাদকমণ্ডলীর সদস্য ঘোষিত হন এবং সংগঠনের শীর্ষ নেতৃত্বে প্রবেশ করেন। এখানে বর্তমানে গণপ্রজাতন্ত্রী চীনের রাষ্ট্রপতি ও সিপিসির মহাসচিব হু জিনতাও’র সাথে তার ঘনিষ্ঠভাবে কাজ করার সুযোগ হয়।


title: লি কেকিয়াং

text: ১৯৯৩ সালে লি কেকিয়াং কমিউনিস্ট ইয়ুথ লীগের মহাসচিব মনোনীত হন এবং ছয় বছর এই দায়িত্ব পালন করেন।


title: লি কেকিয়াং

text: ১৯৯৮ সালের জুনে যখন কেকিয়াংকে হেনান প্রদেশের গভর্নর মনোনীত করা হয়, তখন তার বয়স ছিল ৪৩। তিনি চীনের জনবহুলতম প্রদেশটির ইতিহাসের কনিষ্ঠতম গভর্নর হিসেবে দায়িত্ব পেয়েছিলেন। হেনানে বিদ্যমান বিভিন্ন জটিলতার কথা মাথায় রেখে কেকিয়াং তার পরিবারকে বেইজিংয়ে রেখে চেংচৌতে (হেনানের রাজধানী) একা যান। কেকিয়াঙ্গের সাথে কাজ করেছেন হেনান প্রাদেশিক সরকারের এমন কর্মকর্তাদের মতে, গভর্নর থাকাকালীন কেকিয়াং সরকারী কাজের সাথে জড়িত নয় এমন কোন জাঁকজমকপূর্ণ অনুষ্ঠান বা বড় ভোজসভায় যোগ দেয়া থেকে বিরত ছিলেন। গভর্নর হিসেবে তার দুর্ভাগ্যের বিষয়টিও আলোচনায় আসে কারণ ঐ পাঁচ বছর হেনানে বড় ধরণের তিনটি অগ্নিকান্ডের ঘটনা ঘটে।.


title: লি কেকিয়াং

text: হেনানের গভর্নর হিসেবে কেকিয়াং স্পষ্টবাদীতার জন্য পরিচিত হন এবং মধ্য চীনের নানা সমস্যায় জর্জরিত প্রদেশটির অর্থনৈতিক উন্নয়নে বিভিন্ন উদ্যোগ গ্রহণ করেন। তিনি দারিদ্র্যক্লিষ্ট একাধিক অনুন্নত অঞ্চল চিহ্নিত করে সেখানে উন্নয়ন কর্মকাণ্ড চালান এবং সেগুলোকে বিনিয়োগের ক্ষেত্রে পরিণত করেন। লক্ষ্য প্রসঙ্গে অস্পষ্ট বিভিন্ন প্রকল্প গ্রহণ না করে কেকিয়াং সুনির্দ্দিষ্ট উন্নয়নমূলক কিছু প্রকল্প গ্রহণ করেন, যার বদৌলতে ২০০৪ সালে জিডিপির তালিকায় হেনান চীনের প্রদেশগুলোর মধ্যে নব্বইয়ের দশকের ২৮তম অবস্থান থেকে ১৮তম অবস্থানে উঠে আসে।


title: লি কেকিয়াং

text: বলা হয়ে থাকে, হেনানের গভর্নর হিসেবে কেকিয়াং জনবহুল প্রদেশটিতে এইডসের বিস্তার রোধে কার্যকরী পদক্ষেপ নিতে ব্যর্থ হয়েছেন।


title: লি কেকিয়াং

text: ২০০৪ সালের ডিসেম্বরে কেকিয়াঙ্গের দায়িত্ব বদল করে তাকে লিয়াওনিং প্রদেশের সিপিসি কেন্দ্রীয় কমিটিতে নিয়ে আসা হয়। লিয়াওনিঙ্গে কেকিয়াং প্রশংসিত ‘ফাইভ পয়েন্টস টু ওয়ান লাইন’ প্রকল্প গ্রহণ করে তার বাস্তবায়ন শুরু করেন, যার আওতায় ডালিয়ান ও ড্যাংডং-সহ কয়েকটি বন্দরকে একটি কার্যকরী সংযোগের মধ্যে আনা হয়।


title: লি কেকিয়াং

text: আগেই ধারণা করা হয়েছিল ১৭তম পার্টি কংগ্রেসে কেকিয়াং চীনের কেন্দ্রীয় রাজনীতিতে গুরুত্বপূর্ণ অবস্থান লাভ করবেন। ২০০৭ সালের অক্টোবরে এই ধারণা সত্যি প্রমাণিত হয় এবং কেকিয়াং সিপিসির পলিটব্যুরো স্ট্যান্ডিং কমিটিতে অন্তর্ভুক্ত হন। ঝ্যাং ওয়েনউয়ে হেনানের গভর্নর হিসেবে কেকিয়াঙ্গের স্থলাভিষিক্ত হন।


title: লি কেকিয়াং

text: লি কেকিয়াংকে সিপিসির আগামী মহাসচিব হিসেবে হু জিনতাওর একজন সম্ভাব্য উত্তরসূরী হিসেবে ধারণা করা হয়। সরকারী পদে তাকে বর্তমান প্রধানমন্ত্রী ওয়েন জিয়াবাওর সম্ভাব্য উত্তরসূরী হিসেবে ধারণা করা হয়। ২০০৮ সালের ন্যাশনাল পিপলস কংগ্রেসে জ্যেষ্ঠ উপ-প্রধানমন্ত্রী হিসেবে মনোনীত হওয়ার ফলে কেকিয়াঙ্গের দ্বিতীয় সম্ভাবনাটি জোরদার হয়। বলা হয়ে থাকে দ্বিতীয় এই পদোন্নতিটি ইতোমধ্যেই পেয়ে যাওয়াতে সিপিসির মহাসচিব পদে কেকিয়াঙ্গের চেয়ে অপর সিপিসি নেতা শি জিনপিং, যিনি বর্তমানে গণপ্রজাতন্ত্রী চীনের উপ-রাষ্ট্রপতি, তার বেশি সম্ভাবনা সৃষ্টি হয়েছে।


title: লি কেকিয়াং

text: পলিটব্যুরোতে অন্তর্ভুক্তির পর থেকে কেকিয়াং গণপ্রজাতন্ত্রী চীনের অত্যন্ত গুরুত্বপূর্ণ রাজনৈতিক ও সরকারি দায়িত্ব পেতে শুরু করেন, যেগুলোকে তার সম্ভাব্য প্রধানমন্ত্রীত্বের পূর্বপ্রস্তুতি হিসেবে ধারণা করা হয়। আন্তর্জাতিক ক্ষেত্রে কেকিয়াঙ্গের সবচেয়ে গুরুত্বপূর্ণ ভূমিকা ছিল ডাভোস, সুইজারল্যান্ডে ২০১০ বিশ্ব অর্থনৈতিক ফোরামে তার চীনের প্রতিনিধিত্ব, যেখানে তিনি সারা বিশ্বের রাজনৈতিক ও অর্থনৈতিক নেতৃবৃন্দের সামনে চীনের ভবিষ্যত অর্থনৈতিক পরিকিল্পনা তুলে ধরেন। এই দায়িত্বটি কেকিয়াঙ্গের অ্যাসিড টেস্ট হিসেবে বিবেচিত হয়েছিল। তিনি বিশেষ ভাবে স্বয়ম্ভর উন্নয়ন, পরিবেশবান্ধব জ্বালানী, আয়ের ব্যবধান দূরীকরণ এবং কৌশলগত শিল্পসমূহের আধুনিকীকরণ বিষয়ে চীনের দীর্ঘমেয়াদী পরিকল্পনা ও অঙ্গীকারের কথা তুলে ধরেন। তিনি শান্তিপূর্ণ উন্নয়নের ক্ষেত্রে চীনের অঙ্গিকার ও নিজেদের অভ্যন্তরীণ চাহিদার প্রতি চীনের মনোযোগের উপর গুরুত্ব আরোপের পাশাপাশি সংরক্ষণবাদের বিরুদ্ধে সবাইকে সতর্ক করেন। তিনি বলেন, “অর্থনৈতিক যোগাযোগ দ্বিপক্ষীয়ও হতে পারে, বহুপক্ষীয়ও হতে পারে”। তিনি আন্তর্জাতিক উন্নয়ন ও বিশ্ব অর্থনৈতিক ব্যবস্থার সংস্কারের তাগিদ দিয়ে বলেন, বিশ্ব অর্থনৈতিক ব্যবস্থায় বিশ্বের পরিবর্তনশীল রাজনৈতিক ও অর্থনৈতিক পটভূমির যথাযথ প্রতিফলন থাকা প্রয়োজন।


title: লি কেকিয়াং

text: ২০১০ সালের ফেব্রুয়ারিতে কেকিয়াং সিপিসির মন্ত্রী ও প্রাদেশিক পর্যায়ের নেতৃবৃন্দের উদ্দেশ্যে চীনের অর্থনৈতিক কাঠামোর পরিবর্তন ও ভবিষ্যত প্রবৃদ্ধির লক্ষ্য স্থাপনের উপর একটি ভাষণ দেন। এই ভাষণটি কিছু সম্পাদনার মাধ্যমে সে বছরের জুনে কমিউনিস্ট পার্টি অফ চায়নার তাত্ত্বিক প্রকাশনা কিউশিতে স্থান করে নেয়। ভাষণটিতে কেকিয়াং বলেন, চীন বর্তমানে অর্থনৈতিক ভাবে একটি ঐতিহাসিক পর্যায়ে রয়েছে; ভবিষ্যতে প্রবৃদ্ধির বর্তমান সন্তোষজনক হার বজায় রাখতে হলে এখনই দেশের অর্থনৈতিক কাঠামোয় গুণগত পরিবর্তন আনতে হবে। কেকিয়াং বিশেষ করে পণ্যের অভ্যন্তরীণ ভোগ বৃদ্ধির উপর জোর দেন এবং বলেন, এই প্রক্রিয়ার জন্য বিভিন্ন অঞ্চলের যথাযথ নগরায়ন অত্যন্ত জরুরী। তিনি বলেন, চীনকে একটি মধ্যবিত্ত-কেন্দ্রীক অর্থনীতি গড়ে তোলার উপর জোর দিতে হবে এবং এর সম্পদ বণ্টন পদ্ধতি এমন হতে হবে যাতে মধ্যবিত্ত চীনারাই দেশের অধিকাংশ অর্থের মালিক হয়।


title: লি কেকিয়াং

text: লি কেকিয়াং খাদ্য নিরাপত্তা, জ্বালানী নিরাপত্তা, ব্যয়সীমাবদ্ধ গৃহায়ণ ও স্বাস্থ্য খাতের উপর গুরুত্ব আরোপের নীতি অবলম্বন করেন, এবং বলেন, এসবের পূর্বশর্ত হচ্ছে চীনের যথাযথ শিল্পায়ন, নগরায়ন ও কৃষি ব্যবস্থার আধুনিকীকরণ।


title: লি কেকিয়াং

text: লি কেকিয়াং প্রফেসর চেং হঙ্গের সাথে বিবাহবন্ধনে আবদ্ধ। প্রফেসর হং বেইজিঙ্গের ক্যাপিটাল ইউনিভার্সিটি অফ ইকনমিকস অ্যান্ড বিজনেস-এ শিক্ষকতা করেন। কেকিয়াঙ্গের শ্বশুর, অর্থাৎ চেং হঙ্গের পিতাও চীনের কমিউনিস্ট রাজনীতিতে জড়িত ছিলেন এবং কমিউনিস্ট ইয়ুথ লীগের কেন্দ্রীয় কমিটির সহ-সম্পাদক হিসেবে দায়িত্ব পালন করেছেন।


title: মুহিন

text: মুহিন বাংলাদেশের একজন গায়ক। সে ২০০৬ সালের মিউজিক্যাল অনুষ্টান ক্লোজআপ১- তোমাকেই খোজছে বাংলাদেশ এ দ্বিতীয় অবস্থানে বিজয়ী হয়েছিল। সালমা আক্তার হয়েছিল প্রথম। তার গান গাওয়ার স্টাইল হিসেবে তিনি আধুনিক বাংলাকে বেছে নিয়েছেন। সে সংগীতা এর সাথে চুক্তি বদ্ধ হয়েছিল। পরে সংগীতার ব্যানারে তার প্রথম এলবাম মুক্তি পেয়েছিল "তোমার জন্য", ২০০৮ সালে।


title: বারবারা লিসকভ

text: বারবারা জেন লিসকভ (জন্ম: ৭ নভেম্বর, ১৯৩৯) একজন কম্পিউটার বিজ্ঞানী ও ম্যাসাচুসেট্‌স ইনস্টিটিউট অফ টেকনোলজির ইলেক্ট্রিক্যাল ইঞ্জিনিয়ারিং এন্ড কম্পিউটার সায়েন্সের ফোর্ড অধ্যাপক। কাজের স্বীকৃতি স্বরূপ তিনি বিভিন্ন পুরস্কারের পাশাপাশি ২০০৮ সালের এসিএম প্রদত্ত টুরিং পুরস্কার পান।


title: বারবারা লিসকভ

text: লিসকভ ১৯৬১ সালে ইউনিভার্সিটি অব ক্যালিফোর্নিয়া, বার্কলে থেকে গণিতে বিএ ডিগ্রি অর্জন করেন। তিনি ১৯৬৮ সালে স্ট্যানফোর্ড বিশ্ববিদ্যালয় থেকে কম্পিউটার বিজ্ঞানে ডক্টরেট ডিগ্রি অর্জন করেন।


title: নবম শ্রেণীর মৌল

text: পর্যায় সারণীর চতুর্থ শ্রেণীর মৌলগুলো হল কোবাল্ট (Co), রোডিয়াম (Rh), ইরিডিয়াম(Ir), ও মিটনেরিয়াম (Mt)। এই মৌলগুলো ডি-ব্লক মৌল বলা হয়।


title: মিনার মাহমুদ

text: মিনার মাহমুদ (জন্ম: ১০ মার্চ, ১৯৫৯ - মৃত্যু:২৯ মার্চ, ২০১২) একজন বাঙ্গালী সাংবাদিক যিনি ১৯৮০-এর দশকে তাঁর সামরিক শাসন বিরোধী ভূমিকার জন্য বিশেষ খ্যাতি লাভ করেন। তিনি ছিলেন সাপ্তাহিক বিচিন্তা পত্রিকার প্রকাশক ও সম্পাদক। ১৯৮০-এর দশকে সামরিক শাসক রাষ্ট্রপতি এরশাদের রাজত্বের বিরূদ্ধে তিনি সাহসী ভূমিকা রাখেন। ব্যক্তিগত জীবনে তিনি কবি তসলিমা নাসরিন-এর সঙ্গে বিবাহবন্ধনে আবদ্ধ হন। তিনি ছিলেন তসলিমার তৃতীয় স্বামী। ২০১১ খ্রিস্টাব্দে তিনি দীর্ঘ প্রবাস জীবনের পর বাংলাদেশে প্রত্যাবর্তন করেন এবং দৈনিক আমাদের সময় পত্রিকায় কিছু কাল লেখালিখি করেন। এছাড়া তিনি সাপ্তাহিক বিচিন্তা পুনঃপ্রকাশ করেন যদিও কয়েকটি সংখ্যারর পর এটি আর প্রকাশ করা তাঁর পক্ষে সম্ভব হয় নি। ২০১২ খ্রিস্টাব্দের ২৯ মার্চ তারিখে তিনি আত্মহননের পথে পৃথিবী থেকে বিদায় নেন।


title: মিনার মাহমুদ

text: তাঁর পিতৃপ্রদত্ত নাম মোহাম্মদ আলী মিনার। নামের শেষাংশ 'মিনার' আসলে তাঁর ডাকনাম। বাড়ী ফরিদপুর-এ। ১৯৭৮ খ্রিস্টাব্দে তিনি ঢাকা বিশ্ববিদ্যালয়ে সমাজবিজ্ঞান বিভাগে ভর্তি হন এবং ১৯৮২ খ্রিস্টাব্দে বিএসএস (সম্মান) এবং ১৯৮৩ খ্রিস্টাব্দে এমএসএস ডিগ্রী লাভ করেন।


title: মিনার মাহমুদ

text: ছাত্র জীবনে তিনি লেখালিখি শুরু করেন। ঢাকা বিশ্ববিদ্যালয়ে অধ্যয়ন কালে তিনি সাংবাদিকতা শুরু করেন। ১৯৮৭ খ্রিস্টাব্দে তিনি বিচিন্তা নামে একটি সাপ্তাহিক পত্রিকা প্রকাশ করেন। অকপটে সামরিক শাসন বিরোধী বক্তব্য প্রকাশের জন্য তাকেঁ ১৯৮৮ খ্রিস্টাব্দে গ্রেপ্তার করা হয়। সামরিক শাসক পত্রিকাটি বন্ধ করে দেয়। ১৯৯১ খ্রিস্টাব্দে বাংলাদেশ জাতীয়তাবাদী দল ক্ষমতায় এলে তিনি পুনরায় সপ্তাহিক বিচিন্তা প্রকাশ করেন। কিন্তু কিছু দিন পর পত্রিকাটি বন্ধ করে দিয়ে তিনি মার্কিন যুক্তরাষ্ট্রে পাড়ি জমান। এরপর দীর্ঘকাল আর তিনি দেশে প্রত্যাবর্তন করেন নি। ২০০৯-এ দেশে প্রত্যাবর্তনের পর তিনি বিভিন্ন পত্র-পত্রিকায় কাজ করার চেষ্টা করেন।এছাড়া বিচিন্তা পুনঃ প্রকাশ করেন। এবছরের শুরুতে তিনি শান্তা মারিয়াম বিশ্ববিদ্যালয়ে অধ্যাপনার প্রস্তাব গ্রহণ করেন। বলা হয়েছে বাংলাদেশে সাপ্তাহিক রাজনৈতিক পত্রিকায় রিপোর্টিং ভিত্তিক বিদ্রোহীধারার আধুনিকতার প্রবর্তক ছিলেন মিনার মাহমুদ। মৃত্যুর অল্প কিছুদিন আগে তিনি "আজকের প্রত্যাশা" নামক একটি দৈনিক পত্রিকার কার্যনির্বাহী সম্পাদকের দায়িত্ব পালন করছিলেন।


title: মিনার মাহমুদ

text: বলা হয়েছে "বিচিন্তা" ছিল দুই মলাটের ভিতর নিষিদ্ধ বারুদ।


title: মিনার মাহমুদ

text: ২০১২ খ্রিস্টাব্দের ২৯ মার্চ্চ তারিখে দিবাগত রাত্রে তিনি আত্মহত্যা করেন। তিনি গভীর বিষাদে আক্রান্ত ছিলেন। দীর্ঘ মার্কিন প্রবাস শেষে দেশে প্রত্যাবর্তনের পর জাগতিক অসফলতা তাকে গভীরভাবে হতাশগ্রস্ত করেছিল। মৃত্যুর ঠিক আগে তিনি স্বীয় স্ত্রীকে সম্বোধিত কাছে স্বীকারোক্তিমূলক একটি চিঠি রচনা করেন। তারপর অনেকগুলো ঘুমের বড়ি খেয়ে ফেলেন। এতেই তাঁর মৃত্যু হয়।


title: সাঁ-রেমি-দ্য-প্রোভঁস

text: সাঁ-রেমি-দ্য-প্রোভঁস () হল বুশ-দ্যু-রোনে ফ্রান্সের একটি বিভাগ। এটি প্রোভঁস-আল্প-কোত দাজ্যুর অঞ্চলে অবস্থিত এবং সেন্ট-রেমি-দে-প্রোভিন্স হল আলপিল্লেসের ছোট একটি রাজধানী। এটি ৩০শে জানুয়ারি, ২০০৭ সালের অধ্যাদেশ অনুসারে, একে আলপিল্লেসের আঞ্চলিক ন্যাচারাল পার্কে অন্তভূক্ত করা হয়। ওয়াইন ও পর্যটন শহর, যার একটি গুরুত্বপূর্ণ নির্মিত ঐতিহ্য রয়েছে।


title: সাঁ-রেমি-দ্য-প্রোভঁস

text: প্রাক-ঐতিহাসিক যুগ থেকে সেন্ট-রেমিতে মানুষ বসবাস করে আচ্ছে। এটি প্রমাণ করে ওটেলো গুহাতে পাওয়া অঙ্কিত ছবিসমূহ যাকে প্রত্নতত্ত্ববিদরা "ওনি গুহা" বলে। অঙ্কিত ছবিসমূহের সময় হবে নবপ্রস্তর যুগীয় এবং ব্রোঞ্জ যুগীয়। ছবিসমূহ নরত্বারোপমূলক এবং জ্যামিতিক চিহ্নসমূহ দ্বারা গঠিত। সাইটির গুহার সাথে রোমানিয়ান যুগ সর্ম্পকিত রয়েছে। সেখানে তামার একটি ছুরি পাওয়া গিয়েছে। গুহাতে পাওয়া অঙ্কিত ছবিসমূহ ছাড়াও সেন্ট-রেমি-দে-প্রোভিন্সেতে, বালদুয়া গুহার দেওয়ালে সৈনিকদের হেলমেট পাওয়া গিয়েছে। অঙ্কিত ছবিসমূহের সময় হবে খুব সাম্প্রতিক, যা অনুমান করা হচ্ছে লৌহ যুগীয়। লৌহ যুগের (খ্রিস্টপূর্ব VII - VI শতাব্দী) দ্বিতীয় অংশের জনসংখ্যা ছিল যাযাবর, ঠিক তখন থেকেই তারা নির্মাণ কাজ শুরু করে। তারা ঘর-বাড়িসহ এবং রাস্তা তৈরি করে গ্রামের মত গঠিত করে।


title: সাঁ-রেমি-দ্য-প্রোভঁস

text: মধ্যযুগীয় সময়ে, সেন্ট-রেমি ছিল কারোলিনজীয় রাজবংশের অধীনে, সেন্ট-রেমির অ্যাবের মালিকানাধীন অঞ্চল। "সেন্ট-আঁদ্রে ভিলনোভ লেস আভিঞোর অ্যাবে" ছিল একজন গুরুত্বপূর্ণ ধনী, যার XII শতকের শেষের দিকে একই সময়ে অন্যূন ছয়টি গির্জা মালিক ছিলেন। সেগুলো হল : X শতাব্দীর শেষের দিকে সেন্ট জন চার্চ; X থেকে XIII শতাব্দীর শেষের দিকে সেন্ট-পল-দে-মাউসোল, সেন্ট পিটার (বর্তমানে বিলুপ্ত); সানকটি কুইরিচি গির্জা; প্রখ্যাত সানকটি পেদানিচিসের সিরিচি; সেন্ট ক্লাগ এবং সেন্ট মেরি ও সেন্ট স্টিফেনের গির্জা, স্থানটির নাম নোত্রে-ডেম-দে-লাভাল। শুধুমাত্র দ্বাদশ শতকের পরে নোত্রে-ডেম দে রোমানিন গির্জাকে বলা হতো "পেদানিচিস সানকটাএ মেরিএ"।


title: ইভো আন্দ্রিচ

text: ইভান "ইভো" আন্দ্রিচ (৯ অক্টোবর, ১৮৯২- ১৩ মার্চ, ১৯৭৫) সাহিত্যে নোবেল পুরস্কার বিজয়ী যুগোস্লাভীয় ঔপন্যাসিক ও ছোটগল্প লেখক। তার অধিকাংশ রচনার পটভূমি আর উৎস হচ্ছে বসনিয়া ও বসনিয়ায় তার অভিজ্ঞতা। ১৯৬১ সালে সাহিত্যে নোবেল পুরস্কার লাভ করেন।


title: ইভো আন্দ্রিচ

text: ইভো আন্দ্রিচ বসনিয়ার (তৎকালীন অস্ট্রো-হাঙ্গেরীয় সাম্রাজ্যের অন্তর্গত) ট্রাভনিক শহরের কাছে ডলিক গ্রামে ১৮৯২ সালের ৯ অক্টোবর এক ক্রোট পরিবারে জন্মগ্রহণ করেন। তার নাম পিতৃপ্রদত্ত নাম ইভান হলেও তিনি "ইভো" নামে পরিচিত হন। আন্দ্রিচের বয়স যখন দুই, তখন তার বাবা আন্তুন মৃত্যুবরণ করেন। দারিদ্রের কারণে আন্দ্রিচের মা কাতারিনা আন্দ্রিচকে তার মায়ের কাছে, পূর্ব বসনিয়ার এক শহরে পাঠিয়ে দেন। শহরটি দ্রিনা নদীর তীরে অবস্থিত। এই দ্রিনা নদী, তার উপর অবস্থিত ষোড়শ শতাব্দীর একটি সেতু আর তার আশেপাশের মানুষের জীবনকাহিনী অবলম্বনেই ইভো আন্দ্রিচ তার কালজয়ী উপন্যাস, "দ্য ব্রিজ অন দ্য দ্রিনা" রচনা করেন।


title: ইভো আন্দ্রিচ

text: ইভো আন্দ্রিচ জাগরেব, ভিয়েনা ও ক্রাকোউ বিশ্ববিদ্যালয়ে দর্শন বিষয়ে অধ্যয়ন শুরু করেন। এসময় তিনি জাতীয়তাবাদী আন্দোলনের সঙ্গে জড়িয়ে পড়েন, যে আন্দোলনের সবচেয়ে মুখ্য আর উল্লেখযোগ্য ঘটনা ছিল আর্চডিউক ফ্রানৎস ফার্দিনান্দের হত্যা। প্রথম বিশ্বযুদ্ধের পর তাকে তিন বছর কারাবাসে থাকতে হয়েছিল। তার কর্মজীবন শুরু হয় যুগোস্লাভ কূটনীতিক হিসেবে, এবং ১৯৩৯ সালে তিনি বার্লিনে রাষ্ট্রদূত পদেও উন্নীত হন।


title: ইভো আন্দ্রিচ

text: দ্বিতীয় বিশ্বযুদ্ধকালীন সময়ে আন্দ্রিচ বেলগ্রেডে থাকা শুরু করেন। বেলগ্রেডেই ১৯৪৫ সালের মধ্যে তিনি তার বিখ্যাত উপন্যাসগুলো রচনা করেন।


title: ইভো আন্দ্রিচ

text:
বেলগ্রেডে অবস্থানকালেই, ১৯৬১ সালে তার " মহাকাব্যিক ক্ষমতা, যার সাহায্যে তিনি মূল খুঁজে বের করেছেন আর নিজ দেশের ইতিহাস পর্যালোচনা করে বর্ণনা করেছেন মানুষের লক্ষ্য"র জন্য তিনি সাহিত্যে নোবেল পুরস্কারে ভূষিত হন। ১৯৭২ সালে বেলগ্রেড বিশ্ববিদ্যালয় তাকে সম্মানসূচক ডক্টরেট ডিগ্রী প্রদান করে।
১৯৭৫ সালের ১৩ মার্চ বেলগ্রেডে ইভো আন্দ্রিচ মৃত্যুবরণ করেন। তাকে বেলগ্রেডেই সমাহিত করা হয়।


title: ইভো আন্দ্রিচ

text: প্রাবন্ধিক, ছোটগল্পের লেখক এবং ঔপন্যাসিক আন্দ্রিচ সম্ভবত সবচেয়ে বেশি পরিচিত তার মহাকাব্যিক উপন্যাসগুলোর জন্য। যদিও তিনি সাহিত্যজগতে পা রাখেন কাব্যচর্চার মাধ্যমে। "দ্য ব্রিজ অন দ্য ড্রিনা" আর "বসনিয়ান ক্রনিকল" তার জগদ্বিখ্যাত দুটি উপন্যাস। বলকানের অভিজ্ঞতাসম্বৃদ্ধ দুর্বোধ্য ট্রাজেডির গল্প থার্স্টের বিষয়বস্তু হল করুণা আর ইন্দ্রিয়তৃপ্তির অপরিহার্য ব্যাপারগুলোর মাঝে বিরোধ। কাহিনীর ধারাবাহিক বিবরণ দেওয়ায় প্রাক-হেমিংওয়ে রীতি-পদ্ধতির মধ্যে যে ক্ষমতা লুকিয়ে থাকে এই গল্পের মাধ্যমে সেটাই বেরিয়ে এসেছে। নিঃসন্দেহে স্লাভদেশীয় লক্ষণবৈশিষ্ট্যপূর্ণ কাহিনীর গতি মন্থর, বিশদভাবে বিস্তৃত, এক নির্লিপ্ত সমবেদনায় আবিষ্ট। তার উপন্যাসগুলো হচ্ছে-অন্যান্য গুরুত্বপূর্ণ সাহিত্যকর্ম হচ্ছে-


title: কেপলার মহাকাশ মানমন্দির

text: কেপলার নভোযান মার্কিন যুক্তরাষ্ট্রের একটি মহাকাশ মানমন্দির যাকে নাসার কেপলার মিশনের মহাকাশ অংশ হিসেবে বিবেচনা করা যায়। এর উদ্দেশ্য অন্যান্য তারার চারদিকে আবর্তনরত পৃথিবী-সদৃশ তথা ভৌম গ্রহ আবিষ্কার। নভোযানটির নাম রাখা হয়েছে অষ্টাদশ শতকের প্রখ্যাত জার্মান জ্যোতির্বিজ্ঞানী ইয়োহানেস কেপলারের নামানুসারে। ২০০৯ সালের মার্চে উৎক্ষেপিত এই মহাকাশ মানমন্দিরের আয়ুষ্কাল অন্তত ৩.৫ বছর ধরা হয়েছে।


title: কেপলার মহাকাশ মানমন্দির

text: কেপলার মিশন এমনভাবে নকশা করা হয়েছে যাতে এর মাধ্যমে আকাশগঙ্গা ছায়াপথে আমাদের আশপাশের একটি নির্দিষ্ট স্থানে কয়েক ডজন পৃথিবী-আকৃতির বহির্গ্রহ খুঁজে পাওয়া যায় যাদের অবস্থান তাদের মাতৃতারার প্রাণমণ্ডলের কাছাকাছি। এছাড়া আমাদের ছায়াপথের শত কোটি তারার মধ্যে কতগুলোতে এমন গ্রহ রয়েছে তাও হিসাব করার কথা তার। কেপলারের একমাত্র যন্ত্র হচ্ছে একটি ফটোমিটার যা একটি নির্দিষ্ট ফিল্ড অফ ভিউয়ে একইসাথে ১৪৫,০০০ প্রধান ধারার তারার উজ্জ্বলতা পর্যবেক্ষণ করতে থাকে। এই উপাত্ত পৃথিবীতে প্রেরিত হয় এবং পৃথিবীর নিয়ন্ত্রণ কেন্দ্রে বিজ্ঞানীরা বহির্গ্রহ মাতৃতারার সামনে দিয়ে অতিক্রান্ত হওয়ার সময় তারার উজ্জ্বলতা হ্রাস পরিমাপ করেন।


title: অ্যান্ড্রু ইয়াও

text: অ্যান্ড্রু ইয়াও একজন খ্যাতিমান কম্পিউটার বিজ্ঞানী।


title: অ্যান্ড্রু ইয়াও

text: ইয়াও চীনের সাংহাইয়ে জন্মগ্রহণ করেন। তিনি ১৯৬৭ সালে ন্যাশনাল তাইওয়ান ইউনিভার্সিটি থেকে পদার্থবিজ্ঞানে ব্যাচেলর অব সায়েন্স ডিগ্রি অর্জন করেন। তিনি ১৯৬৯ সালে হার্ভার্ড বিশ্ববিদ্যালয় থেকে পদার্থবিজ্ঞানে মাস্টার অব আর্টস এবং ১৯৭২ সালে ডক্টর অব ফিলোসফি অর্জন করেন। তিনি ১৯৭৫ সালে ইউনিভার্সিটি অফ ইলিনয় অ্যাট আর্বানা-শ্যাম্পেইন থেকে দ্বিতীয় পিএইচডি সম্পন্ন করেন।


title: অ্যান্ড্রু ইয়াও

text: তিনি ১৯৭৫ সালের সেপ্টেম্বর থেকে ১৯৭৬ সালের অগাস্ট পর্যন্ত ম্যাসাচুসেট্‌স ইনস্টিটিউট অফ টেকনোলজির গণিতের সহকারী অধ্যাপক হিসেবে কর্মরত ছিলেন। ১৯৭৬ সালের সেপ্টেম্বর থেকে ১৯৮১ সালের অগাস্ট পর্যন্ত স্ট্যানফোর্ড বিশ্ববিদ্যালয় এর কম্পিউটার বিজ্ঞানের সহকারী অধ্যাপক হিসেবে কর্মরত ছিলেন। ১৯৮১ সালের সেপ্টেম্বর থেকে ১৯৮২ সালের সেপ্টেম্বর পর্যন্ত ইউনিভার্সিটি অব ক্যালিফোর্নিয়া, বার্কলে কম্পিউটার বিজ্ঞানের পূর্ণ অধ্যাপক হিসেবে কর্মরত ছিলেন। ১৯৮২ থেকে ১৯৮৬ সাল পর্যন্ত তিনি স্ট্যানফোর্ড বিশ্ববিদ্যালয় এর কম্পিউটার বিজ্ঞানের পূর্ণ অধ্যাপক ছিলেন। ১৯৮৬ সালের জুলাই থেকে ২০০৪ সালের জুন পর্যন্ত তিনি প্রিন্সটন বিশ্ববিদ্যালয় এ অধ্যাপনা করেন। তিনি এ পর্যন্ত ১৯ জন শিক্ষার্থীর পিএইচডি অভিসন্দর্ভ তত্ত্বাবধান করেছেন।


title: বিজ্ঞানের ইতিহাস-লিখন

text: বিজ্ঞানের ইতিহাস-লিখন (ইংরেজি ভাষায়: Historiography of science) বলতে বিজ্ঞানের ইতিহাসের পদ্ধতি এবং ইতিহাস বিষয়ক অধ্যয়নকে বোঝায়। সাধারণভাবে ইতিহাস-লিখন বলতে ইতিহাসের পদ্ধতি ও ইতিহাস নিয়ে গবেষণাকে বোঝায়। বিজ্ঞানের ইতিহাস-লিখনের অধীনে বিজ্ঞানের পদ্ধতি, তত্ত্ব, বিভিন্ন দার্শনিক ধারা, এবং বিজ্ঞানের ইতিহাসের (যাকে বলা যায় "বিজ্ঞানের ইতিহাসের ইতিহাস") জন্ম ও উন্নয়ন আলোচিত হয়।


title: বিজ্ঞানের ইতিহাস-লিখন

text: বিজ্ঞানের ইতিহাস অধ্যয়নের প্রকৃত উপায় নিয়ে আলোচনা ও বিতর্ক এবং স্বয়ং বিজ্ঞানের জন্ম ও বিকাশ বিষয়ক ঐতিহাসিক বিতর্কের মধ্যে পার্থক্য করা বেশ কঠিন ছিল। এজন্য বলা যায় বিজ্ঞানের গতিপথ বিষয়ক ঐতিহাসিক বিতর্কই প্রথম বিজ্ঞানের ইতিহাস-লিখন শাখাটির জন্ম দিয়েছিল। প্রখ্যাত ইতিহাসবিদ ও বিজ্ঞানের দার্শনিক উইলিয়াম হিউয়েল-এর ঐতিহাসিক রচনাবলিকেই তাই এই শাখায় অধ্যয়নের প্রথম উদাহরণ বলা যায়। সেক্ষেত্রে হিউয়েলই বিজ্ঞানের ইতিহাস-লিখনের জনক। অন্যান্য জনকদের মধ্যে আছেন পিয়ের দ্যুয়েম এবং Alexandre Koyré.


title: বিজ্ঞানের ইতিহাস-লিখন

text: তবে এই শাখার প্রথম স্পষ্ট উল্লেখ পাওয়া যায় ১৯৬০-এর দশকের প্রথম দিকে। যেমন, ১৯৬৫ সালে গের্ড বুখডাল "A Revolution in Historiography of Science"-এ টমাস কুন ও জোসেফ আগাসির উদ্ভাবনী বিশ্লেষণ সম্পর্কে মন্তব্য করেছিলেন। তিনি মনে করতেন, এই দুজন লেখকই প্রথম বিজ্ঞানের ইতিহাস এবং বিজ্ঞানের ইতিহাস-লিখনের মাঝে সুস্পষ্ট পার্থক্য সূচিত করেছেন। তাদের ইতিহাস-লিখন বিষয়ক চিন্তাধারা স্বয়ং বিজ্ঞানের ইতিহাস চর্চাকেই প্রভাবিত করেছে।


title: ইউক্যারিস্ট

text: ইউক্যারিস্ট (ইংরেজি ভাষায়: Eucharist) একটি খ্রিস্ট ধর্মীয় পবিত্র ভোজনোৎসব যার মাধ্যমে যিশুর অন্তিম সায়মাশ বা লাস্ট সাপারকে স্মরণ করা হয়। এর অন্য নাম পুণ্য কম্যুনিয়ন, "স্যাক্রামেন্ট অফ দ্য অল্টার", "ব্লেসেড স্যাক্রামেন্ট" বা "প্রভুর সায়মাশ"। নিউ টেস্টামেন্টের বেশ কয়েকটি বইয়ে যিশুর অন্তিম সায়মাশকালীন নির্দেশনাগুলো লিপিবদ্ধ আছে যা এই ভোজনোৎসবে পুরোপুরি অনুসরণ করা হয়। যিশু তার শিষ্যদেরকে রুটি দিয়ে বলেছিলেন, "এটা আমার দেহ" আর ওয়াইন দিয়ে বলেছিলেন, "এটা আমার রক্ত"।


title: ইউক্যারিস্ট

text: ইউক্যারিস্টের বেশ কয়েক ধরনের ব্যাখ্যা আছে। তবে এনসাইক্লোপিডিয়া ব্রিটানিকা অনুসারে, সাধারণত যেমনটা মনে করা হয় তার তুলনায় ইউক্যারিস্ট সম্পর্কে খ্রিস্টানদের মতৈক্য অনেক বেশি। ইউক্যারিস্ট শব্দটি দিয়ে কেবল আচারানুষ্ঠানটি নয়, বরং সেই উৎসবে ব্যবহৃত রুটি এবং ওয়াইনকেও বোঝানো হতে পারে। তাই কাউকে বলতে শোনা যেতে পারে, তিনি ইউক্যারিস্ট গ্রহণ করেছেন আবার কেউ বলতে পারে তিনি ইউক্যারিস্ট উদযাপন করেছেন।


title: অবিচ্ছিন্নতার নীতি

text: অবিচ্ছিন্নতার নীতি (ইংরেজি ভাষায়: Law of Continuity) একটি আবিষ্করণী বা হিউরিস্টিক নীতি যার মূলকথা হচ্ছে প্রকৃতির সকল কিছুই অবিচ্ছিন্ন, প্রকৃতিতে কোন বিচ্ছিন্নতা বা ফাঁক নেই। ইয়োহানেস কেপলার এবং কুসার নিকোলাস তাদের মত করে অবিচ্ছিন্নতা সম্পর্কে কিছু আলোচনা করলেও গট‌ফ্রিড লাইব‌নিৎস প্রথম একে একটি মৌলিক নীতি হিসেবে গড়ে তোলেন। এজন্যই লাইবনিৎস এটিকে নিজের আবিষ্কার মনে করতেন।


title: অবিচ্ছিন্নতার নীতি

text: ১৬৮৭ সালে বায়েলকে লেখা একটি চিঠিতে তিনি নীতিটা এভাবে বর্ণনা করেছিলেন, "in any supposed transition, ending in any terminus, it is permissible to institute a general reasoning in which the final terminus may be included"। এই উক্তি থেকে মনে হয় লাইবনিৎস সকল ট্রানজিশন বা স্থানান্তর বা রূপান্তরকেই অবিচ্ছিন্ন মনে করতেন। অন্তত জ্যামিতি ও প্রাকৃতিক প্রক্রিয়ার ক্ষেত্রে যে তিনি একে ধ্রুব সত্য মানতেন তাতে কোন সন্দেহ নেই। তিনি মনে করতেন, অবিচ্ছিন্নতার নীতি সত্য বলেই জ্যামিতি ও ইনফিনিটেসিমাল ক্যালকুলাসের নিয়মগুলো পদার্থবিজ্ঞানে প্রয়োগ করা যায়। আর এই নীতি আছে বলেই তিনি কখনো বস্তুবাদী পরমাণুবাদ গ্রহণ করতে পারেননি।


title: এডমুন্ড এম. ক্লার্ক

text: এডমুন্ড মেলসন ক্লার্ক একজন কম্পিউটার বিজ্ঞানী।


title: এডমুন্ড এম. ক্লার্ক

text: ক্লার্ক ১৯৬৭ সালে ইউনিভার্সিটি অব ভার্জিনিয়া থেকে গণিতে বিএ ডিগ্রি, ১৯৬৮ সালে ডিউক বিশ্ববিদ্যালয় থেকে গণিতে এমএ ডিগ্রি এবং ১৯৭৬ সালে কর্নেল বিশ্ববিদ্যালয় থেকে কম্পিউটার বিজ্ঞানে পিএইচডি ডিগ্রি অর্জন করেন। তিনি ১৯৭৬ থেকে ১৯৭৮ সাল পর্যন্ত ডিউক বিশ্ববিদ্যালয়ে শিক্ষকতা করেন। ১৯৭৮ থেকে ১৯৮২ সাল পর্যন্ত হার্ভার্ড বিশ্ববিদ্যালয় এ শিক্ষকতা করেন।


title: এডমুন্ড এম. ক্লার্ক

text: ক্লার্ক অ্যাসোসিয়েশন ফর কম্পিউটিং মেশিনারি ও ইনস্টিটিউট অফ ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স এর ফেলো।


title: প্রথম পর্যায়ের মৌল

text: প্রথম পর্যায়ের মৌল বলতে সেই সকল মৌলিক পদার্থসমূহকে বুঝানো হয় যেগুলো পর্যায় সারণীর প্রথম সারির (পর্যায়ের) অন্তর্ভুক্ত। পর্যায় সারণীতে মৌল সমূহের শক্তিস্তরের উপর ভিত্তি করে আলাদা পর্যায়ে ভাগ করা হয়েছে। শক্তিস্তরে ইলেক্টন সংখ্যা পরিবর্তনের সাথে সাথে মৌলের রাসায়নিক বৈশিষ্টগুলোর পরিবর্তন হয়। পর্যায় সারণীর একই কলামের মৌলগুলো সাধারণত একই ধরনের বৈশিষ্ট সম্পন্ন হয়ে থাকে। সারণীর প্রথম পর্যায়ে সবচেয়ে কম, মাত্র ২টি মৌল রয়েছে। মৌলগুলো হল হাইড্রোজেন এবং হিলিয়াম। পরমাণুর গঠন সম্পর্কিত আধুনিক থিওরিগুলোর মাধ্যমে এই অবস্থাটি ব্যক্ষ্যা করা যায়।


title: প্রথম পর্যায়ের মৌল

text: যেহেতু এই পর্যায়ে মাত্র ২টি মৌল রয়েছে তাই এখানে বিশেষ কোনো পর্যায়বৃত্ত প্রবণতা নেই।


title: প্রথম পর্যায়ের মৌল

text: যদিও হাইড্রোজেন এবং হিলিয়াম উভয়ই এস-ব্লক এর মৌল, কিন্তু এস-ব্লকের অন্যান্য মৌলের সাথে এই দুটি মৌলের তেমন বৈশিষ্টগত মিল নেই। এই দুটি মৌলের বৈশিষ্টগত মিল এতই কম যে মৌলগুলোকে এস-ব্লকের অন্তর্গত করা নিয়ে বিতর্ক রয়েছে এবং পর্যায় সারণীর অন্যান্য কোনো ব্লকের অন্তর্ভুক্ত করা যায় কিনা সেটি নিয়ে আলোনা হয়েছে।


title: প্রথম পর্যায়ের মৌল

text: হাইড্রোজেন কখন‌ো কখনো লিথিয়াম , কার্বন, ফ্লুরিন, লিথিয়াম ও ফ্লুরিন (একই সাথে সারণীতে ২বার অবস্থান) অথবা পর্যায় সারণীর কোনো গ্রুপের অন্তর্গত না করে আলাদা অবস্থানে রাখার সিদ্ধান্ত হয়েছিল


title: প্রথম পর্যায়ের মৌল

text: হিলিয়াম মৌলটি নিষ্ক্রিয় গ্যাস (পি-ব্লক মৌল) হিসাবে সবসময়ই নিয়নের উপরে অবস্থান দেয়া হয়েছে, কিন্তু ইলেকট্রন বিন্যাসের সামঞ্জস্য থাকায় কখনো কখনো এটিকে বেরিলিয়ামের উপরে অবস্থান দেয়ার প্রস্তাব করা হয়েছিল।


title: দ্বিতীয় পর্যায়ের মৌল

text: দ্বিতীয় পর্যায়ের মৌল বলতে সেই সকল মৌলিক পদার্থকে বুঝান‌ো হয় যেগুলো পর্যায় সারণীর দ্বিতীয় সারিতে (পর্যায়ে) রয়েছে। পর্যায় সারণীর প্রতিটি সারিতে মৌল সমূহের ইলেকট্রন সংখ্যা বৃদ্ধির সাথে সাথে এদের বৈশিষ্ট পরিবর্তনের ক্রম দেখা যায়। একই বৈশিষ্টের পুনরাবৃত্তির হলে নতুন সারিতে অন্তর্ভুক্ত করা হয় মৌলগুলোকে। একই কলামের মৌলগুলো সাধারণত একই ধরনের বৈশিষ্ট সম্পন্ন হয়ে থাকে।


title: দ্বিতীয় পর্যায়ের মৌল

text: দ্বিতীয় পর্যায়ের মৌলগুলো হল, লিথিয়াম, বেরিলিয়াম, বোরন, কার্বন, নাইট্রোজেন, অক্সিজেন, ফ্লোরিন, এবং নিয়ন। এই অবস্থাটি আণবিক কাঠামোর আধুনিক তত্ত্ব দ্বারা ব্যাখ্যা করা যেতে পারে।


title: মোহাম্মদ শামসুজ্জোহা

text: সৈয়দ মোহাম্মদ শামসুজ্জোহা (মে ১, ১৯৩৪-ফেব্রুয়ারি ১৮, ১৯৬৯) ছিলেন একজন বাঙালি শিক্ষাবিদ এবং অধ্যাপক। তিনি রাজশাহী বিশ্ববিদ্যালয়ের রসায়ন বিভাগের সহযোগী অধ্যাপক (তৎকালীন রিডার) ছিলেন। বিশ্ববিদ্যালয়ের প্রক্টরের দায়িত্ব পালনকালে ১৮ ফেব্রুয়ারি ১৯৬৯ সালে আইয়ুব বিরোধী আন্দোলনের সময় পাকিস্তানি সেনাবাহিনীর আক্রমণের মুখে বিশ্ববিদ্যালয়ের ছাত্রদের রক্ষা করতে গিয়ে শহীদ হন।


title: মোহাম্মদ শামসুজ্জোহা

text:
ঊনসত্তরের গণঅভ্যুত্থানে তিনি দেশের জনগণকে পাকিস্তানবিরোধী আন্দোলনে দৃঢ়ভাবে ঐক্যবদ্ধ করেছিলেন। ১৯৬৯ সালের ২০ জানুয়ারি, ছাত্রনেতা আমানুল্লাহ আসাদুজ্জামান, ১৫ ফেব্রুয়ারি, সার্জেন্ট জহুরুল হক এবং ১৮ ফেব্রুয়ারি অধ্যাপক শহীদ শামসুজ্জোহার মৃত্যু দেশেবাসীকে স্বাধীনতা আন্দোলনের দিকে ধাবিত করে।
শামসুজ্জোহাকে দেশের প্রথম শহীদ বুদ্ধিজীবী হিসেবে গন্য করা হয়। বাংলা ভাষা আন্দোলনের সময়ও তিনি প্রত্যক্ষভাবে আন্দোলনের সাথে যুক্ত ছিলেন।


title: মোহাম্মদ শামসুজ্জোহা

text: সৈয়দ মুহম্মদ শামসুজ্জোহার জন্ম মে ১, ১৯৩৪ সালে পশ্চিমবঙ্গের বাঁকুড়া জেলায়। পিতা মুহম্মদ আব্দুর রশীদ ছিলেন পশ্চিমবঙ্গের নিম্নবেতনভোগী চাকরিজীবি। তিন ভাই ও তিন বোনের মধ্যে তিনি ছিলেন দ্বিতীয়। শামসুজ্জোহার প্রাথমিক শিক্ষা সম্পন্ন হয় পশ্চিমবঙ্গে। বাঁকুড়া জিলা স্কুলে তিনি ১৯৪০ সাল থেকে ১৯৪৮ সাল পর্যন্ত শিক্ষাগ্রহণ করে মেট্রিকুলেশন পরীক্ষায় প্রথম শ্রেনীতে উত্তীর্ন হন এবং "বাঁকুড়া ক্রিশ্চিয়ান কলেজ" থেকে ১৯৫০ সালে প্রথম শ্রেণীতে উচ্চ মাধ্যমিক পাশ করেন।


title: মোহাম্মদ শামসুজ্জোহা

text: দেশবিভাগের পর ১৯৫০ সালের প্রথমদিকে পূর্ব ও পশ্চিমবঙ্গে সাম্প্রদায়িক দাঙ্গা শুরু হলে শামসুজ্জোহা তার পরিবার নিয়ে পূর্ব বাংলায় চলে আসেন এবং ঢাকা বিশ্ববিদ্যালয়ে রসায়নে বিভাগে স্নাতকে ভর্তি হন। এসময় ভাষা আন্দোলনের সাথে তিনি প্রত্যক্ষভাবে জড়িয়ে পড়েন। ১৯৫৩ সালে দ্বিতীয় শ্রেনীতে স্নাতক সম্পন্ন করার পর তিনি রসায়নবিদ ড. মোকাররম হোসেন খন্দকারের তত্ত্বাবধানে স্নাতকোত্তর ডিগ্রীর জন্য গবেষণা শুরু করেন। গবেষণার বিষয় ছিলো "বৈদ্যুতিক পদ্ধতিতে ক্রোমাইট খনিজের জারণ প্রক্রিয়া", যা পরবর্তীকালে ১৯৫৪ সালে লন্ডনের রসায়ন শিল্প পত্রিকায় প্রকাশিত হয়। ১৯৫৪ সালে তিনি স্নাতকোত্তর ডিগ্রী লাভ করেন। ১৯৫৯ সাল পর্যন্ত তিনি লন্ডনের ইম্পেরিয়াল কলেজ অব সায়েন্স, টেকনোলজিতে অ্যান্ড মেডিসিনে অধ্যয়ন করেন এবং লন্ডন বিশ্ববিদ্যালয় হতে বিএসসি ডিগ্রি লাভ করেন।


title: মোহাম্মদ শামসুজ্জোহা

text: ১৯৫৫ সালের শেষের দিকে শামসুজ্জোহা পাকিস্তান অর্ডন্যান্স কারখানায় সহযোগী কারখানা পরিচালক হিসেবে নির্বাচিত হন। একই বছর ১৪ ডিসেম্বর তিনি যুক্তরাজ্যের সাউথ ওয়েলসে রয়্যাল অর্ডিনেন্স কারখানায় বিষ্ফোরক দ্রব্যের উপর প্রশিক্ষন লাভের জন্য যোগদান করেন। পরবর্তীতে ১৯৫৯ সালে পশ্চিম পাকিস্তানে ওয়াহ ক্যান্টনমেন্টে সহকারি পরিচালক পদে যোগদান করেন। ১৯৬১ সালে রয়্যাল অর্ডিনেন্স থেকে ইস্তফা নিয়ে জোহা রাজশাহী বিশ্ববিদ্যালয়ে ডেভেলপমেন্ট অফিসার হিসেবে কর্মজীবন শুরু করেন এবং একই বছর উক্ত বিশ্ববিদ্যালয়ের রসায়ন বিভাগের লেকচারার পদে যোগদান করেন। সেখানে অধ্যাপনাকালে তিনি বৃত্তি নিয়ে পুনরায় লন্ডন ইম্পেরিয়াল কলেজে চলে যান। পিএইচডি ও ডিআইসি ডিগ্রি লাভ করে তিনি ১৯৬৪ সালে বিশ্ববিদ্যালয়ে ফিরে এসে পুনরায় অধ্যাপনা শুরু করেন। ১৯৬৬ সালে তাকে রিডার পদে উন্নীত করা হয়। পরবর্তীবছর ১৯৬৫ সালে তিনি শাহ মখদুম হলের আবাসিক শিক্ষক এবং ১৯৬৬ সালে প্রাধ্যক্ষ পদে নিযুক্ত হন। লন্ডনে গবেষণাকালে তিনি কিছুকাল বেরেট স্ট্রিট ওয়েস্ট লন্ডন কমার্স কলেজে শিক্ষকতা করেন। ১৯৬৮ সালে নরওয়ের অসলো বিশ্ববিদ্যালয় থেকে এক বছর মেয়াদী বৃত্তি পেলেও বিশ্ববিদ্যালয় তাকে ছাড়েনি অভিজ্ঞ শিক্ষকের অভাবে।


title: মোহাম্মদ শামসুজ্জোহা

text: ১৯৬৯ সালে পূর্ব পাকিস্তানের জনগণ ১৯৬৬-এর ছয় দফা ও ১১ দফা দাবিতে এবং শেখ মুজিবুর রহমানের বিরুদ্ধে আনিত আগরতলা ষড়যন্ত্র মামলার বিরুদ্ধে গণ-আন্দোলন গড়ে তোলে। ২০ জানুয়ারি পাকিস্তানি পুলিশের গুলিতে মিছিল করা অবস্থায় ছাত্র ইউনিয়নের নেতা আমানুল্লাহ আসাদুজ্জামান শহীদ হন। ১৫ ফেব্রুয়ারি ঢাকা সেনানিবাসে আগরতলা ষড়যন্ত্র মামলার অন্যতম আসামি সার্জেন্ট জহুরুল হককে হত্যা করা হয়। এই দুটি হত্যাকান্ডে আন্দোলন আরও বেগবান হয়ে ওঠে এবং উদ্ভূত পরিস্থিতি প্রাদেশিক সরকারের নিয়ন্ত্রণের বাইরে চলে যায়। কেন্দ্রীয় সরকার সামরিক বাহিনীর মাধ্যমে পরিস্থিতি নিয়ন্ত্রণে আনার চেষ্টা করে, সান্ধ্যকালীন আইন জারি করে। ১৮ ফেব্রুয়ারি রাজশাহী বিশ্ববিদ্যালয়ের ছাত্ররা ১৪৪ ধারা ভঙ্গ করে মিছিল করার চেষ্টা করে। আন্দোলনকারী ছাত্ররা মিছিল বের করলে অনেক ছাত্রের জীবননাশের আশঙ্কা থাকায় প্রক্টর শামসুজ্জোহা নিজের পরিচয় দিয়েছিলেন সেনাসদস্যদের। কিন্তু সেনাসদস্যরা তার কথা উপেক্ষা করে বেয়নেট দিয়ে খুঁচিয়ে তাকে হত্যা করে।


title: মোহাম্মদ শামসুজ্জোহা

text:
প্রফেসর ড. সৈয়দ মুহম্মদ শামসুজ্জোহা রাজশাহী বিশ্ববিদ্যালয়ে অধ্যাপনাকালে নিলুফার ইয়াসমিনের সাথে বিবাহবন্ধনে আবদ্ধ হন। নিলুফার ইয়াসমিন ছিলেন বিশ্ববিদ্যালয়ের শিশু শিক্ষা কেন্দ্রের একজন শিক্ষয়িত্রী। ১৯৬৬ সালে এই দম্পতি একটি কন্যাসন্তান লাভ করে।
জোহার মৃত্যু তৎকালীন পাকিস্তান সরকারের ভীত নাড়িয়ে দিয়েছিলো এবং প্রভাব ছিলো সূদূরপ্রসারী, যা দেশকে স্বাধীন করতে অন্যতম ভূমিকা পালন করেছিলো। দেশ স্বাধীনের পর তার অবদানের কৃতজ্ঞতাস্বরুপ তাকে শহীদ বুদ্ধিজীবির সম্মানে ভূষিত করা হয়। তার মৃত্যুর পরপরই তৎকালীন রাজশাহী বিশ্ববিদ্যালয় প্রশাসন তার নামানুসারে নবনির্মিত আবাসিক হলের নামকরণ করেন "শহীদ শামসুজ্জোহা হল"। নাটোরে তার নামে একটি কলেজ প্রতিষ্ঠা করা হয়। এছাড়াও রাজশাহী বিশ্ববিদ্যালয়ের রসায়ন বিভাগ প্রতিবছর "জোহা সিম্পজিয়াম" পালন করা হয়ে থাকে। সম্প্রতি দেশের শিক্ষকসমাজ জোহার মৃত্যুদিবসকে "জাতীয় শিক্ষক দিবস" হিসেবে পালনের দাবী জানিয়ে আসছে।
তার নামানুসারে নির্মিত আবাসিক হলশহীদ শামসুজ্জোহা হলের মূল ফটকের পাশে একটি স্মৃতি স্মারক স্ফুলিঙ্গ নির্মাণ করা হয় ২০১২ সালে।


title: আতাকামা লার্জ মিলিমিটার অ্যারে

text:
আতাকামা লার্জ মিলিমিটার অ্যারে (ইংরেজি: Atacama Large Millimeter Array) বা আলমা চিলির আতাকামা মরুভূমির কাইনান্তোর (ইংরেজি: Chajnantor) উপত্যকায় স্থাপিত একটি বেতার দুরবিন যা দিয়ে বিভিন্ন জ্যোতির্বৈজ্ঞানিক বস্তু থেকে আসা মিলিমিটার ও সাবমিলিমিটার তরঙ্গদৈর্ঘ্যের বিকিরণ শনাক্ত করা সম্ভব।
ইউরোপ, উত্তর আমেরিকা, পূর্ব এশিয়া এবং স্বাগতিক দেশ চিলির আন্তর্জাতিক অংশীদারিত্বে স্থাপিত আতাকামা লার্জ মিলিমিটার এ্যারে বর্তমান বিশ্বের সবচেয়ে তাৎপর্যপূর্ণ ও গুরুত্বপূ্র্ণ এক মহাকাশ বিদ্যা –প্রকল্প। চিলির আতাকামা মরুভূমির ৫ কিমি উচ্চতায় স্থাপিত কাইনান্তোর উপত্যকায় প্রতিষ্ঠিত এই বেতার দূরবীনে রয়েছে ৬৬ টি অতি সূক্ষ রিজোলিউশানের এন্টেনা যার সাহায্যে একসাথে ব্যতিচারমিতিক (ইন্টারফেরোমেট্রি) প্রক্রিয়ায় একটি বস্তু পর্যবেক্ষণ করা যাবে। অধিকাংশ দুরবিনের এন্টেনার ব্যাসই ১২ মিটার, তবে কিছু ৭ মিটার ব্যাসের এন্টেনাও রয়েছে। পূর্বকালীন মহাকাশের বিভিন্ন নক্ষত্র-জন্মের বিস্তৃত বিবরণ সরবরাহ করবে এই আতাকামা লার্জ মিলিমিটার এ্যারে। মহাজাগতিক নিয়মে মহাকাশের যে সকল নক্ষত্রেরা হারিয়ে গেছে, তাদের জন্ম-বিস্তৃতির বিস্তারিত প্রতিমূর্তি তুলে ধরাই আতাকামা লার্জ মিলিমিটার এ্যারের মূল লক্ষ্য।


title: আতাকামা লার্জ মিলিমিটার অ্যারে

text: ২০১১ সালের দ্বীতিয়ার্ধে আতাকামা লার্জ মিলিমিটার এ্যারে তার বৈজ্ঞানিক পর্যবেক্ষণ শুরু করে এবং ৩ রা মার্চ ,২০১১ প্রথমবারের মতো সংবাদ-মাধ্যমে আতাকামা লার্জ মিলিমিটার এ্যারের পর্যবেক্ষণের প্রতিচ্ছবি প্রকাশিত হয়। মার্চ,২০১৩ এই বেতার দুরবীন তার সম্পূর্ণ কার্যক্রম শুরু করে।


title: আতাকামা লার্জ মিলিমিটার অ্যারে

text: যুক্তরাষ্ট্রের মিলিমিটার এ্যারে,ইয়ুরোপের লার্জ সাউদার্ন এ্যারে এবং জাপানের লার্জ মিলিমিটার এ্যারে ---- এই তিনটি প্রকল্পের ত্রিবেণী সঙ্গমেই তৈরী হয়েছে বর্তমান বিশ্বের সবচেয়ে প্রখ্যাত প্রকল্প --আতাকামা লার্জ মিলিমিটার এ্যারে। তার নির্মাণ ও কার্যসম্পাদনের দায়িত্বে রয়েছে জয়েন্ট আ.ল.ম.এ অবসারভেটরী।সব মিলিয় দুরিবন অবসারভেটরী নির্মাণে ১.৫ বিলিয়ন মার্কিন ডলার খরচ হবে। যেসব সংগঠ্ন আতাকামা লার্জ মিলিমিটার এ্যারেকে আর্থিক সহযোগিতা প্রদান করেছে, তারা হল—


title: আতাকামা লার্জ মিলিমিটার অ্যারে

text: (১)ইউরোপিয়ান সাউদার্ন অবসারভেটরী, ইউরোপ।


title: আতাকামা লার্জ মিলিমিটার অ্যারে

text: (২)ন্যাশনাল সায়েন্স ফাউন্ডেশান, উত্তর আমেরিকা।


title: আতাকামা লার্জ মিলিমিটার অ্যারে

text: (৩)ন্যাশনাল রিসার্চ কাউন্সিল, কানা।


title: আতাকামা লার্জ মিলিমিটার অ্যারে

text: (৪)ন্যাশনাল সায়েন্স কাউন্সিল ও অ্যাকাডেমিকা সিনিকা, তাইওয়ান।


title: আতাকামা লার্জ মিলিমিটার অ্যারে

text: (৫)ন্যাশনাল ইনস্টিটিউট অফ্ সায়েন্সেস, জাপান।


title: আতাকামা লার্জ মিলিমিটার অ্যারে

text: ৬৬ টি অতি সূক্ষ রিজোলিউশানের অ্যান্টেনা দিয়ে গঠিত হয়েছে আতাকামা লার্জ মিলিমিটার এ্যারে; এই অ্যান্টেনাগুলো ০.৩-৯.৬ মিলিমিটার তরঙ্গদৈর্ঘ্যে কার্যকরী হয়।এই স্থাপনায় ব্যবহৃত বহুসংখ্যক দুরবীক্ষণ যন্ত্রের কারনেই আতাকামা লার্জ মিলিমিটার এ্যারে সূক্ষ পর্যবেক্ষনে সক্ষম হয়েছে। নিম্নলিখলত উদ্দেশ্য নিয়েই আতাকামা লার্জ মিলিমিটার এ্যারে গঠিত হয়-


title: আতাকামা লার্জ মিলিমিটার অ্যারে

text: (১)প্রারম্ভিক নক্ষত্র ও সৌ্রজগত সৃষ্টি্র পূঙ্খানুপূঙ্খ বিশ্লেষণ।


title: আতাকামা লার্জ মিলিমিটার অ্যারে

text: (২)বিভিন্ন সৌ্রজগতের চারপাশে ঘূ্ণায়মান বাস্প ও ধূলিকণার রাসায়নিক অনুসন্ধান।


title: আতাকামা লার্জ মিলিমিটার অ্যারে

text: (৩)সৌ্র-ঝড়ের উৎস নির্ণয়।


title: আতাকামা লার্জ মিলিমিটার অ্যারে

text: ২টা সৌরজগতের সংঘর্ষ ও তাদের বিকৃত আকার-ধারণ-এর পর্যবেক্ষণই ছিল এই অনুসন্ধানের মূল লক্ষ্য। এই সৌরজগত অ্যান্টেনা সৌ্রজগত নামে পরিচিত।


title: আতাকামা লার্জ মিলিমিটার অ্যারে

text: এইচ.আই টৌরি নামক নক্ষত্রের চারপাশে ঘূর্ণায়মান প্রাকগ্রহ চাকতি (প্রোটোপ্ল্যানেটারী ডিস্ক)-এর প্রতিচ্ছবি আতাকামা লার্জ মিলিমিটার এ্যারের দূরবীক্ষণযন্ত্রে লেন্সবন্দী হয়।এই চাকতি ভবিষ্যতে নতুন গ্রহ সৃষ্টির পূর্বাভাস দিচ্ছে।


title: জোভান্নি আন্তোনিও মাজিনি

text: জোভান্নি আন্তোনিও মাজিনি (ইতালীয় ভাষায়: Giovanni Antonio Magini) (১৩ই জুন, ১৫৫৫ - ১১ই ফেব্রুয়ারি, ১৬১৭) ছিলেন একজন ইতালীয় জ্যোতির্বিজ্ঞানী, জ্যোতিষী, মানচিত্রাঙ্কনবিদ এবং গণিতজ্ঞ। তিনি বর্তমান ইতালির পাদোয়া শহরে জন্মগ্রহণ করেন এবং ইউনিভার্সিটি অফ বোলোনিয়া থেকে ১৫৭৯ সালে দর্শনে পড়াশোনা শেষ করেন। তার বাবার নাম পাসকুয়ালে মাজিনি যিনি পাদোয়ার নাগরিক ছিলেন। তিনি জ্যোতির্বিজ্ঞানে মনোনিবেশ করে ১৫৮২ সালে "coelestium motuum" নামক একটি এফিমেরিস রচনা শেষ করেন, পরের বছর এটি ইতালীয় ভাষায় অনুবাদ করেন।


title: জোভান্নি আন্তোনিও মাজিনি

text: ১৫৮৮ সালে এনিয়াতো দান্তির মৃত্যুর পর গালিলেও গালিলেইকে বাদ দিয়ে তাকে বোলোনিয়ার গণিত বিভাগের প্রধান নিযুক্ত করা হয়েছিল। বোলোনিয়াতেই তিনি মৃত্যুবরণ করেন।


title: জোভান্নি আন্তোনিও মাজিনি

text: মাজিনি ইতালির একটি পূণাঙ্গ মানচিত্র তৈরির দুঃসাহসিক অভিযানে নেমেছিলেন। উদ্দেশ্য ছিল এমন মানচিত্র নির্মাণের যাতে খুটিনাটি প্রতিটি অঞ্চলের নাম এবং সাথে ঐতিহাসিক মন্তব্য থাকবে। তার মৃত্যুর পর ১৬২০ সালে তার ছেলে অবশেষে মানচিত্রটি প্রকাশ করেন। মাজিনির জ্যোতির্বিজ্ঞানকে তার জ্যোতিষ শাস্ত্র থেকে আলাদা করার কোন উপায় নেই। বলা যায়, তার ক্যারিয়ারের মূল ভিত্তিই ছিল জ্যোতিষ শাস্ত্র। জ্যোতির্বিজ্ঞানের জন্য তার লেখালেখির গুরুত্ব এখন কেবলই ঐতিহাসিক, কারণ তিনি টলেমীয় জগতেই বিশ্বাস করতেন।


title: জোভান্নি আন্তোনিও মাজিনি

text: ১৫৯২ সালে মাজিনি "তাবুলা তেত্রাগোনিকা" প্রকাশ করেন এবং ১৬০৬ সালে অতি সূক্ষ্ণ ত্রিকোণমিতিক তালিকা তৈরি করেন। ব্যবহারিক জ্যামিতিতে তার অনেক অবদান ছিল। যেমন, গোলকের জ্যামিতি ও ত্রিকোণমিতির ব্যবহারিক প্রয়োগের জন্য তিনি নিজে পরিমাপ যন্ত্র তৈরি করেছিলেন। এছাড়া দর্পণ নিয়ে কাজ করে অবতল গোলকীয় দর্পণের তত্ত্ব প্রকাশ করেছিলেন।


title: হারমোনিকেস মুন্দি

text: হারমোনিকেস মুন্দি (লাতিন ভাষায়: Harmonices Mundi, অর্থ: বিশ্বজগতের ছন্দ) বিখ্যাত জার্মান জ্যোতির্বিজ্ঞানী ইয়োহানেস কেপলার রচিত একটি জ্যোতির্বিজ্ঞান গ্রন্থ যা ১৬১৯ সালে প্রকাশিত হয়েছিল। এই বইয়ে কেপলার বিভিন্ন ভৌত ঘটনা এবং জ্যামিতিক গড়নের ছন্দ ও সাদৃশ্য বা কনগ্রুয়েন্স নিয়ে আলোচনা করেন। বইয়ের শেষ অধ্যায়ে তার বিখ্যাত গ্রহীয় গতির তৃতীয় সূত্রের আদিরূপ বর্ণনা করেছিলেন।


title: হারমোনিকেস মুন্দি

text: কেপলার অনেকটা নিশ্চিতভাবে মনে করতেন যে জ্যামিতিক বস্তুগুলোই ঈশ্বরকে সমগ্র বিশ্ব সাজানোর মডেল সরবরাহ করেছে। হারমোনিকেসে তিনি সঙ্গীতের মাধ্যমে প্রাকৃতিক জগতের অনুপাতসমূহ, বিশেষ করে জ্যোতির্বিজ্ঞান ও জ্যোতিষ শাস্ত্র সংশ্লিষ্ট বিষয়গুলোর ব্যাখ্যা দেয়ার চেষ্টা করেন। ঐকতানের (হারমনি) প্রধান সেটটি পিথাগোরাস, টলেমি এবং কেপলারের আগে আরও অনেকে অধ্যয়ন করেছিলেন যাকে তখন "মুজিকা উনিভের্সালিস" বা খগোল সঙ্গীত নামে আখ্যায়িত করা হতো। এমনকি তিনি হারমোনিকেস মুন্দি প্রকাশ করার পরপরই "রবার্ট ফ্লুড" নামে একজন বলা শুরু করেন যে কেপলারের আগেই তিনি নিজের একটি ঐকতানের তত্ত্ব লিখেছেন।


title: হারমোনিকেস মুন্দি

text: কেপলার বইটি শুরু করেন সুষম বহুভুজ এবং সুষম ঘনবস্তুর বর্ণনা দিয়ে, শুরুতে যেসব বস্তুর ছবি ছিল তাদেরকে বর্তমানে কেপলারের ঘনবস্তু বলা হয়। এরপর ধীরে ধীরে ঐকতানের তত্ত্বটি তিনি সঙ্গীত, আবহাওয়াবিদ্যা এবং জ্যোতিষ শাস্ত্রে প্রয়োগ করেন। তার মতে, জ্যোতিষ্কগুলোর আত্মায় সুর আছে, যে সুর থেকে ঐকতানের জন্ম হয়, এই সুরের সাথে আবার মানব আত্মার মিথস্ক্রিয়া ঘটে যা নিয়ে জ্যোতিষ শাস্ত্র কাজ করে। বইয়ের শেষ তথা পঞ্চম অধ্যায়ে কেপলার গ্রহের গতি, বিশেষ করে কক্ষীয় বেগ ও সূর্য থেকে ক্ষপথের দূরত্বের মধ্যে সম্পর্ক নিয়ে আলোচনা করেন। তার আগেও জ্যোতির্বিদরা এই সম্পর্ক নিয়ে কাজ করেছেন, কিন্তু ট্যুকোর উপাত্ত হাতে থাকায় কেপলার অনেক সূক্ষ্ণভাবে ব্যাপারটি বিশ্লেষণ করতে পেরেছেন এবং এর ভৌত গুরুত্ব উপলব্ধি করেছেন।